# Menüü ja tööriistaribade elemendid

## Menüü- ja tööriistariba sissejuhatus

Kõike seda, mida &kword; üldse pakub, saab kasutada menüüriba ja tööriistaribade vahendusel.

Menüüriba on jaotatud funktsionaalsetesse rühmadesse (&eg; failitoimingud, tabelitoimingud &etc;). Igas rühmas on tegevuste alammenüü. Mõnel alammenüül on omakorda alammenüüsid.

Ka tööriistaribad on jaotatud rühmadesse. Iga tööriistariba sisaldab teatud valiku nuppe. Iga nupp vastab teatud toimingule. Tööriistaribade mõte on võimaldada mõningate enamlevinud toimingute kiiret ja hõlpsat kasutamist.

Käsiraamatu selle osa alguses kirjeldatakse &kword;i tööriistaribade kohandamist kasutaja vajadustele.

Seejärel vaadeldakse põhjalikult kõiki menüüriba funktsioone ning kõiki standardseid tööriistaribade nuppe, tuues igaühe juures ära vastava toimingu lühikokkuvõtte. Suurem osa menüüriba funktsioonide ja tööriistariba nuppude kirjeldusi pakuvad ka viitu põhjalikumale infole mujal &kword;i käsiraamatus.

## Tööriistaribade peitmine, muutmine ja liigutamine

&kword; võimaldab tööriistaribasid väga paindlikult kasutada. Esmalt selgitame mõningaid võimalusi tööriistaribade asukoha ja suuruse muutmiseks ning nende eemaldamiseks.

### Tööriistaribade peitmine ja varjamine

&kword;i esmakordse käivitamise ajal on näha kõik arvukad tööriistaribad. Kui arvad, et sul ei lähe mõnda neist vaja ning soovid töölaual ruumi juurde saada, on selleks kaks võimalust: tööriistariba võib peita või ajutiselt varjata.

#### Tööriistariba varjamine

Igal tööriistaribal on vasakus servas (või üleval) triipudega ala. Sellel klõpsates tööriistariba minimeeritakse (varjatakse).

Kui tööriistariba on varjatud, liigub triibuline ala menüüriba lähedale üles.

Klõps sellel alal taastab tööriistariba esialgses suuruses.

Teine võimalus on viia hiirekursor tööriistariba kohale, mida soovid varjata, ja klõpsata &HPN;ga.

Kursori asukohas ilmub menüü, kust vali Peidetud.

Menüü taastamiseks esialgses suuruses ja asendis vii hiirekursor triibulise ala kohale menüüriba juures ja klõpsa &HVN;ga.

#### Tööriistaribade peitmine/taastamine

Kui soovid tööriistariba aknast täielikult eemaldada, tuleb see peita.

Tööriistariba peitmiseks vali menüükäsk Seadistused. Avaneb alammenüü, kus on ära toodud kõik tööriistaribad. Vali seal tööriistariba, mida soovid peita või taastada.

### Tööriistaribade liigutamine

Tööriistaribad võivad ekraanil asuda 4 kohas.

1. Üleval

2. All

3. Vasakul

4. Paremal

Üleval, All, Vasakul ja Paremal tähendavad siin vastavaid asukohti &kword;i aknas.

Andes tööriistaribale asukohaks näiteks All, liigub see rõhtasendisse allpool dokumendiala piki &kword;i akna alumist serva. Määrates asukohaks Vasakul, liigub tööriistariba püstasendisse vasakul pool dokumendiala piki &kword;i akna vasakut serva.

Erinevad tööriistariba võivad asuda ekraanil suvalises mainitud asukohas. (On täiesti võimalik liigutada ka kõik tööriistaribad akna ülaserva - nagu nad algselt tegelikult asuvadki). Mahutamisprobleemidega tegeleb &kword; ise.

Tööriistariba liigutamiseks on kaks võimalust.

- Klõpsa tööriistariba triibulisel alal &HVN;ga ja hoia nuppu all. Lohista tööriistariba soovitud asukohta. Näed ristkülikut, mis osutab tööriistariba asukohale ja orientatsioonile. Soovitud kohta jõudes vabasta &HVN; ja tööriistariba paigutubki uude asukohta.

  või

- Klõpsa tööriistaribal &HPN;ga. Ilmub menüü, kust vali Asend. Ilmub alammenüü, kust vali Üleval, All, Vasakul või Paremal.

### Tööriistariba välimuse muutmine

Tööriistaribad võivad oma nuppe näidata mitmel moel. Allpool on toodud neli võimalust Faili tööriistariba näitel.

Ainult ikoonid |
Ainult tekst |
Tekst ikoonide kõrval |
Tekst ikoonide all |

Tööriistariba välimuse muutmiseks vii kursor tööriistariba kohale, mida soovid muuta, ja klõpsa &HPN;ga.

Kursori asukohta ilmub menüü, kust vali Teksti asend. Avanevast alammenüst vali meelepärane võimalus.

#### Ikooni suuruse muutmine

Valida saab ka ikoonide suurust, klõpsates tööriistaribal &HPN;ga. Ilmub menüü, kust vali Ikooni suurus ning seejärel meelepärane suurus.

Ühe tööriistariba välimuse muutmine ei mõjuta teisi tööriistaribasid.

## Menüüriba põhielemendid

Menüüriba sisaldab kõiki &kword;is kasutatavaid käske. See on jagatud 10 üldkategooriasse.

### Menüü Fail

Klõpsates menüül Fail saab käivitada uue dokumendi, avada olemasolevaid dokumente, dokumenti trükkida või sulgeda (et avada näiteks uus dokument) või üldse &kword;ist väljuda.

&Ctrl;N Fail Uus

  Võimaldab avada uue faili redigeerimiseks. Samm-sammulist juhist loe osast Uue dokumendi loomine.

  Sama tulemuse annab kiirklahv &Ctrl;N või klõps nupul .

&Ctrl;O Fail Ava

  Avab olemasoleva &kword;i faili. Samm-sammulist juhist loe osast Olemasoleva dokumendi avamine.

  Sama tulemuse annab kirklahv &Ctrl;O või klõps nupul .

Fail Ava hiljutine

  Avab hiljuti kasutatud faili. Sellel klõpsates ilmub nähtavale viimati kasutatud failide nimekiri. Vali sealt vajalik fail ning &kword; avab selle kohe.

&Ctrl;S Fail Salvesta

  Salvestab parajasti avatud faili. Kui faili ei ole varem salvestatud, palutakse sellele nimi anda. Täpsemat infot leiab osast Dokumendi salvestamine.

  Sama tulemuse annab kiirklahv &Ctrl;S või klõps nupul .

Fail Salvesta kui...

  Võimaldab salvestada faili uue nimega või uues vormingus. Täpsemat infot leiab osast Dokumendi salvestamine.

Fail Laadi fail uuesti...

  Laadib käesoleva faili kettalt uuesti, kustutades kõik dokumenti pärast selle viimast salvestamist tehtud muudatused.

Fail Loo dokumendi alusel dokumendimall

  Võimaldab salvestada faili mallina, mida saab kasutada hiljem uute dokumentide põhjana. Täpsemat infot leiab osast Uue malli loomine.

Fail Statistika...

  Avab akna, mis näitab dokumendi lausete, sõnade, märkide ja silpide arvu.

  Lausete arv ei pruugi alati korrektne olla, sest &kword; peab oletama, kas punktile järgneb uus lause või mitte. Silpide arv on hinnanguline, &kword; eeldab, et tekst on inglisekeelne.

  Fleschi loetavus on number vahemikus 0 kuni 100, mis hindab teksti loetavust. Mida suurem number, seda loetavam on tekst. Päris hästi loetava teksti loetavus on 70-80.

  Fleschi valem kasutab sõnade arvu lauses ning silpide arvu sõnas. Eelduseks on arvamus, et lühemate sõnade ja silpide kasutamine suurendab teksti loetavust. Grammatika ega tähenduse kohta ei ütle Fleschi loetavus midagi. Kuivõrd nii lausete kui silpide arv on hinnanguline, ei ole ka loetavus väga täpne suurus. Hinnatav tekst peaks olema vähemalt 200-sõnaline, muidu ei pruugi Fleschi loetavus üldse midagi asjalikku näidata.

  Fleschi loetavus on määratud inglisekeelse teksti jaoks, kuid sama põhimõte peaks üldiselt sobima ka muude keelte korral.

  Klõps nupul OK sulgeb akna.

&Ctrl;P Fail Trüki...

  Trükib faili. Trükkimisvõimaluste ülevaate leiab osast Dokumendi trükkimine.

  Sama tulemuse annab kiirklahv &Ctrl;P või klõps nupul .

Fail Trükkimise eelvaatlus...

  Trükib faili, kuid saadab väljundi PostScript vaatajale, kus enne reaalset trükkimist tuleb sellele heakskiit anda. Konkreetsed tingimused sõltuvad kasutatavast vaatajast, nii et siin tasuks uurida sinu süsteemi paigaldatud PostScript vaataja abifaile.

  Sama tulemuse annab klõps nupul .

Fail Dokumendi info...

  Avab akna, kus saab sisestada dokumendiga seotud infot (näiteks autori nimi, aadress, telefoninumbrid, dokumendi kokkuvõte &etc;). See info salvestatakse koos dokumendiga.

  Täpsemat infot leiab osast Dokumendi info.

Fail Saada fail...

  Käivitab e-posti rakenduse, mis võimaldab käesolevat faili saata kirja lisandina. Fail peab salvestatud, muidu pole võimalik seda funktsiooni kasutada.

&Ctrl;W Fail Sulge

  Sulgeb parajasti avatud faili. Kui sellesse tehtud muudatusi ei ole salvestatud, küsitakse, kas soovid seda teha.

  Sama tulemuse annab kiirklahv &Ctrl;W.

&Ctrl;Q Fail Välju

  Lõpetab &kword;i töö

  Sama tulemuse annab kiirklahv &Ctrl;Q.

### Menüü Redigeerimine

Klõpsates menüül Redigeerimine saab teksti lõigata-kopeerida-asetada, tehtud muudatusi tühistada või uuesti sooritada ning teksti otsida ja asendada.

&Ctrl;Z Redigeerimine Tühista

  Tühistab viimati sooritatud tegevuse. Tühistada ei saa mitte iga toimingut. Kui viimast toimingut ei ole võimalik tühistada, on Tühista mitteaktiivne. Tühistamise ja uuestitegemise kohta leiab rohkem infot siit.

  Sama tulemuse annab kiirklahv &Ctrl;Z või klõps nupul .

&Ctrl;&Shift;Z Redigeerimine Tee uuesti

  Sooritab uuesti viimati tühistatud toimingu. Kui uuestitegemise võimalus ei ole kasutatav, on võimalus Tee uuesti mitteaktivne. Tühistamise ja uuestitegemise kohta leiab rohkem infot siit.

  Sama tulemuse anab kiirklahv &Ctrl;&Shift;Z või klõps nupul .

&Ctrl;X Redigeerimine Lõika

  Kustutab valitud teksti dokumendist ja asetab selle lõikepuhvrisse. Rohkem infot lõikamise ja asetamise kohta ning lõikepuhvri toimimise põhjaliku kirjelduse leiab siit.

  Sama tulemuse annab kiirklahv &Ctrl;X või klõps nupul .

&Ctrl;C Redigeerimine Kopeeri

  Asetab valitud teksti lõikepuhvrisse seda dokumendist kustutamata. Rohkem infot lõikamise ja asetamise kohta ning lõikepuhvri toimimise põhjaliku kirjelduse leiab siit.

  Sama tulemuse annab kiirklahv &Ctrl;C või klõps nupul .

&Ctrl;V Redigeerimine Aseta

  Lisab lõikepuhvri sisu kursori asukohta. Kui mingi osa tekstist on valitud, asendab &kword; kogu valitud teksti lõikepuhvri sisuga. Lõikepuhvrit ennast see operatsioon ei muuda. Rohkem infot lõikamise ja asetamise kohta ning lõikepuhvri toimimise põhjaliku kirjelduse leiab siit.

  Sama tulemuse annab kiirklahv &Ctrl;V või klõps nupul .

&Ctrl;A Redigeerimine Vali kõik

  Valib kogu käesoleva raami teksti.

  Sama tulemuse annab kiirklahv &Ctrl;A.

&Ctrl;F Redigeerimine Otsi

  Võimaldab otsida märki või märgikombinatsiooni. &kword;i otsimisvõimalusi käsitletakse lähemalt osas Teksti otsimine.

  Sama tulemuse annab kiirklahv &Ctrl;F või klõps nupul .

F3 Redigeerimine Otsi järgmine

  Kordab viimast märgi või märgikombinatsiooni otsingut alates kursori asukohast. &kword;i otsimisvõimalusi käsitletakse lähemalt osas Teksti otsimine.

  Sama tulemuse annab kiirklahv F3.

&Shift;F2 Redigeerimine Otsi eelmine

  Kordab märgi või märgikombinatsiooni otsingut kursori asukohast alates tahapoole. &kword;i otsimisvõimalusi käsitletakse lähemalt osas Teksti otsimine.

  Sama tulemuse annab kiirklahv &Shift;F3.

&Ctrl;R Redigeerimine Asenda

  Võimaldab asendada ühe või enama märgi mingi muu märgi või märgikombinatsiooniga. &kword;i otsimis- ja asendamisvõimalusi käsitletakse lähemalt osas Teksti asendamine.

  Sama tulemuse annab kiirklahv &Ctrl;R.

Redigeerimine Kustuta lehekülg

  Kustutab käesoleva lehekülje.

### Menüü Vaade

Vaade Uus vaade

  Loob dokumendi uue vaate. Rohkem infot vaadete kohta leiab osast Mitme vaate kasutamine.

Vaade Sulge kõik vaated

  Sulgeb kõik vaated, ka parajasti avatud vaate. Ühtlasi lõpetab &kword;i töö. Rohkem infot vaadete kohta leiab osast Mitme vaate kasutamine.

Vaade Poolita vaade

  Poolitab parajasti avatud vaate. Poolituse suund on määratud võimalusega Poolitamise suund. Rohkem infot vaadete kohta leiab osast Mitme vaate kasutamine.

Vaade Eemalda vaade

  Sulgeb parajasti avatud vaate. Rohkem infot vaadete kohta leiab osast Mitme vaate kasutamine.

Vaade Poolitamise suund

  Määrab, kas poolitatud vaated on orienteeritud rõhtsalt või püstiselt. Selle võimalusel klõpsamise järel avaneb kahe valikuga alammenüü: Vertikaalne ja Horisontaalne. Rohkem infot vaadete kohta leiab osast Mitme vaate kasutamine.

Vaade Lehekülje režiim

  Kui see on valitud, näitab &kword;, kuidas näeb lehekülg välja WYSIWYG keskkonnas. See on dokumendi redigeerimise standardvaade.

  Võrdle Eelvaatluse režiim ja Tekstirežiim.

Vaade Eelvaatluse režiim

  Muudab &kword;i üheleheküljelise vaate mitmeleheküljeliseks vaateks, mis aitab hinnata dokumendi vormindamist ja teksti voolamist.

  Eelvaatluse režiimis näidatavate lehekülgede arvu on võimalik seadistada.

Vaade Tekstirežiim

  Selle võimaluse valimisel näitab &kword; ainult dokumendi teksti.

Vaade Vormindussümbolid

  Sellel võimalusel klõpsamine lülitab vormindussümbolite näitamist. Valimise korral näidatakse mittetrükitavaid märke (tühikud, reavahetused, tabulaatorimärgid). Uuestivalimisel lülitatakse nende näitamine välja.

  Seda, millised vormindussümbolid on nähtavad, saab seadistada KWordi seadistuste dialoogis.

Vaade Raami piirded

  Sellel võimalusel klõpsamine lülitab raamide piirete näitamist. Normaalolekus tekitab &kword; iga raami ümber halli joone, näidates sel moel raamide piirdeid. Kui soovid, et neid ei näidataks, tuleb see võimalus valida. Uuestivalimine lülitab piirete näitamise taas sisse.

Vaade Näita dokumendi struktuuri

  Sellel võimalusel klõpsamine lülitab dokumendi struktuuri akna näitamist. Täpsemat infot leiab osast Dokumendi struktuur.

Vaade Näita joonlaudu

  Selle võimaluse valimine lülitab joonlauad välja. Uuestivalimine lülitab joonlauad taas sisse. Linnuke menüükirje ees näitab võimaluse parajasti valitsevat olekut. Rohkem infot joonlaudade kohta leiab osast Joonlaudade kasutamine.

Vaade Suurendus

  Selle võimaluse valimine lubab suurendada või vähendada lehekülje suurendust. Suurema väärtuse kui 100 protsenti valimine laseb teksti ja pilte paista suuremana. Väiksema väärtuse kui 100 protsenti valimine laseb teksti ja pilte paista väiksemana.

  Suurenduse väärtus ei mõjuta teksti ega piltide lõplikku väljundit. See on mõeldud ainult redigeerimise hõlbustamiseks.

### Menüü Lisa

&Alt;&Shift;C Lisa Spetsiaalne sümbol

  Avab dialoogi, kus saab valida sümboli, mida ei leidu klaviatuuril.

  Sama tulemuse annab kiirklahv &Alt;&Shift;C.

&Ctrl;Return Lisa Jäik raami katkestus

  Lisab spetsiaalse sümboli, mis sunnib järgnevalt sisestatava teksti paiknema järgmisse raami. Rohkem infot leiab osast Jäigad raami katkestused peatükis Raamide kasutamine.

  Sama tulemuse annab kiirklahv &Ctrl;Return.

Lisa Rõhtjoon...

  Lisab kursori asukohta lõike eraldava rõhtjoone. Rohkem infot leiab osast Rõhtjooned.

Lisa Lehekülg

  Lisab kursori asukohta uue lehekülje.

Lisa Allmärkus...

  Lisab allmärkuse kursori asukohta. Rohkem infot leiab osast Allmärkused.

Lisa Sisukord

  Lisab kursori asukohta sisukorra või uuendab seda. Rohkem infot leiab osast Sisukord.

Lisa Muutuja

  Selle võimaluse valimine lubab lisada leheküljenumbreid, kuupäeva, aega, autori infot &etc; Täpsemat infot leheküljenumbrite kohta leiab siit. Rohkem infot kuupäeva ja aja kohta leiab osast Kuupäeva ja aja lisamne. Rohkem infot ülejäänud muutujate kohta leiab osast Dokumendi muutujad.

Lisa Väljend

  Selle võimaluse valimine lubab lisada levinud väljendeid. Väljendid on jaotatud kategooriatesse. Väljendite kasutamist ja lisamist kirjeldab lähemalt osa Väljendid.

Lisa Link...

  Võimaldab seostada teksti välise veebilehekülje, e-posti aadressi või failiga. Täpsemat infot leiab osast Dokumendi lingid.

Lisa Kommentaar...

  Võimaldab lisada valitud tekstile kommentaari. Täpsemat infot leiab osast Dokumendi kommentaarid.

Lisa Fail...

  Võimaldab lisada dokumendile muu &kword;i faili. Täpsemat infot leiab osast Failide lisamine.

Lisa Järjehoidja...

  Võimaldab märkida mingi koha dokumendis, mida on hiljem hõlpus üles leida. Täpsemat infot leiab osast Dokumendi järjehoidjad.

F2 Lisa Tekstiraam

  Loob uue tekstiraami. Pärast selle võimaluse valimist muutub kursor ristiks, mis võimaldab valida uue tekstiraami ühe nurga. Klõpsa hiire vasaku nupuga ja hoia seda all. Lohista hiirt, kuni oled joonistanud meelepärase tekstiraami. Kui see on saanud vajaliku kuju ja suuruse, vabasta hiirenupp. &kword; avab seejärel dialoogi, kus on võimalik ühendada loodud tekstiraam dokumendi muude raamidega. Täpsemat infot leiab osast Raamide kasutamine.

  Sama tulemuse annab kiirklahv F2 või klõps nupul .

&Shift;F5 Lisa Pilt...

  See võimalus lubab luua uue raami ja sellesse automaatselt pildi lisada. Selle võimaluse valimisel menüüst või tööriistaribalt ilmub dialoog, kus saab valida pildifaili (Täpsemalt vaata dialoogo kohta osa Graafika lisamine). Kui oled faili valinud, klõpsa nupul OK. &kword; sulgeb dialoogi ja kursor muutub ristikujuliseks. Vii kursor leheküljel kohale, kus soovid näha pildi üht nurka. Klõpsa ja hoia &HVN; all ning lohista seejärel hiirt. Nii tekib raamipiir, mis näitab pildi lõplikku suurust dokumendis. Kui oled leidnud meelepärase suuruse, vabasta hiirenupp ning pilt lisatakse uude raami.

  Sama tulemuse annab kiirklahv &Shift;F5 või klõps nupul .

Lisa Valem

  Lisab dokumenti valemi. Täpsemat infot valemite kasutamise kohta &kword;is leiab siit.

  Sama tulemuse annab kiirklahv F4 või klõps nupul .

Lisa Tabel...

  Võimaldab luua kursori asukohas tabeli. Täpsemat infot leiab osast Tabelid.

  Sama tulemuse annab kiirklahv F5 või klõps nupul .

Lisa Objekti raam

  Loob uue raami ja avab dialoogi, kus on ära toodud kõigi &koffice;'i rakenduste võimalused. See võimaldab lisada &kword;i dokumenti sisuliselt suvalisi andmeid.

  Sama tulemuse annab klõps nupul .

Lisa Skaneeri kujutis...

  Pakub ligipääsu skännerile ja võimaldab sealt hangitud andmed dokumendile lisada.

### Menüü Vorming

Vorming Vaikimisi vorming

  Annab valitud tekstile automaatselt vaikevorminduse.

  Vaikevormingu saab määrata dokumendi seadistamise dialoogis.

&Alt;&Ctrl;F Vorming Font...

  Võimaldab muuta valitud teksti vormindust. Täpsemat infot leiab osast Märkide vormindamine

  Sama tulemuse annab kiirklahv &Alt;&Ctrl;F.

&Alt;&Ctrl;P Vorming Lõik...

  Võimaldab muuta taanet, lõikude vahet , teksti üleviimist, tabulaatori sammu, nummerdamist ja piirdeid. Täpsemat infot leiab osast Lõikude vormindamine.

  Sama tulemuse annab kiirklahv &Alt;&Ctrl;P.

Vorming Lehekülg...

  Võimaldab muuta lehekülje vomingut, sealhulgas suurust, päiseid ja jaluseid. Täpsemat infot leiab osast Lehekülje vormindamine

&Alt;&Ctrl;S Vorming Stiilihaldur...

  Avab dialoogi, mis võimaldab vormindada, lisada ja kustutada stiile. Täpsemat infot leiab osast Stiilid

  Sama tulemuse annab kiirklahv &Alt;&Ctrl;S.

Vorming Impordi stiil...

  Võimaldab importida stiili. Täpsemat infot leiab osast Stiilid

Vorming Loo valiku põhjal stiil

  Võimaldab kasutada uue stiili loomiseks parajasti valitud teksti.

  Täpsemat infot leiab osast Stiilid

Vorming Stiil

  Võimaldab valida valitud tekstile stiili. Selle võimaluse valimine avab alammenüü, kus on ära toodud kõik olemasolevad lõigustiilid. Vali nende seast vajalii stiil ning lõigu stiil muutub otsekohe.

  Täpsemat infot leiab osast Stiilid

Vorming Allmärkus...

  Võimaldab muuta allmärkuste väljanägemist. Täpsemat infot leiab osast Allmärkused.

Vorming Valem

  Võimaldab vormindada valitud valemit. Täpsemat infot leiab osast Valemid

Vorming Näita päist

  Selle võimaluse valimine lülitab päiste näitamise sisse. Uuestivalimisel lülitatakse näitamine välja. Märge menüükirje ees näitab, kas päiste näitamine on parajasti sees või väljas. Täpsemat infot päiste ja jaluste kohta leiab osast Päised ja jalused.

Vorming Näita jalust

  Selle võimaluse valimine lülitab jaluste näitamise sisse. Uuestivalimisel lülitatakse näitamine välja. Märge menüükirje ees näitab, kas jaluste näitamine on parajasti sees või väljas. Täpsemat infot päiste ja jaluste kohta leiab osast Päised ja jalused.

### Menüü Raamid

Raamid Raami/Raamigrupi omadused...

  Võimaldab seadistada raami või raamigrupi põhilisi omadusi ja vormindust. Täpsemat infot leiab osast Raamide omaduste seadistamine.

Raamid Kustuta raam

  Võimaldab kustutada kogu raami ning ühtlasi kogu selles sisalduva teksti ja objektid.

&Ctrl;&Shift;R Raamid Tõsta raam esile

  Võimaldab tõsta raami ühe taseme võrra ettepoole. Täpsemat infot leiab osast Raamide esiletoomine.

  Sama tulemuse annab kiirklahv &Ctrl;&Shift;R.

&Ctrl;&Shift;L Raamid Saada raam tagaplaanile

  Võimaldab viia raami ühe taseme võrra tahapole. Täpsemat infot leia osast Raamide esiletoomine.

  Sama tulemuse annab kiirklahv &Ctrl;&Shift;L.

Raamid Too esiplaanile

  Toob valitud raami kõigi ülejäänud raamide peale. Täpsemat infot leiab osast Raamide esiletoomine.

Raamid Saada tagaplaanile

  Viib valitud raami kõigi ülejäänud raamide alla. Täpsemat infot leiab osast Raamide esiletoomine.

Raamid Raamistiilide haldur...

  Võimaldab redigeerida raamistiile. Täpsemat infot leiab osast Raamistiilide kasutamine.

Raamid Loo raami põhjal raamistiil

  Loob valitud raami põhjal uue raamistiili. Täpsemat infot leiab osast Raamistiil.

Raamid Raamistiil

  Võimaldab anda valitud raami(de)le eelnevalt määratud raamistiili. Täpsemat infot leiab osast Raamistiilide kasutamine.

Raamid Teksti tausta värv...

  Võimaldab muuta parajasti aktiivse raami taustavärvi.

Raamid Seadista raami piirdeid

  Võimaldab muuta parajasti aktiivset raami ümbritsevaid piirdeid. Selle valimisel ilmub alammenüü, mis näitab kõiki olemasolevaid piirdestiile. Vali vajalik stiil ning piirded muudetakse kohe.

### Menüü Tabel

Tabel Omadused

  Võimaldab muuta tabelis ridade ja veergude arvu. Tabelite kohta vaata lähemalt siit.

Tabel Rida Lisa rida...

  Lisab tabelisse rea. Tabelite kohta vaata lähemalt siit.

  Sama tulemuse annab klõps nupul .

Tabel Rida Kustuta valitud read...

  Kustutab rea(d) tabelist. Tabelite kohta vaata lähemalt siit.

  Sama tulemuse annab klõps nupul .

Tabel Veerg Lisa veerg...

  Lisab tabelisse veeru. Tabelite kohta vaata lähemalt siit.

  Sama tulemuse annab klõps nupul .

Tabel Veerg Kustuta valitud veerud...

  Kustutab tabelist veeru(d). Tabelite kohta vaata lähemalt siit.

  Sama tulemuse annab klõps nupul .

Tabel Veerg Muuda veeru suurust

  Muudab parajasti valitud veeru laiust. Rohkem infot veeru laiuse muutmise kohta leiab siit.

Tabel Lahter Ühenda lahtrid

  Muudab kaks või enam lahtrit üheks. Tabelite kohta vaata lähemalt siit.

Tabel Lahter Jaota lahtrid...

  Jaotab ühe lahtri kaheks või enamaks lahtriks. Tabelite kohta vaata lähemalt siit.

Tabel Lahter Lahtrite kaitse

  Takistab andmete muutmist valitud lahtrites. Tabelite kohta vaata lähemalt siit.

Tabel Kaota grupid

  Teisendab tabeli üksikute raamide kogumiks. Need raamid ei ole enam omavahel seotud ning neid võib üksteisest sõltumatult liigutada. Tabelite kohta vaata lähemalt siit.

Tabel Kustuta tabel

  Kustutab tabeli, milles asub kursor. Tabelite kohta loe lähemalt osast Tabelid.

Tabel Tabelistiilide haldur...

  Võimaldab redigeerida tabelistiile. Tabelite kohta leiab rohkem infot osast Tabelistiil.

Tabel Tabelistiil

  Võimaldab vormindada parajasti valitud tabelit mõne eelnevalt määratud malli põhjal. Tabelite kohta leiab rohkem infit osast Tabelistiil.

### Menüü Tööriistad

Tööriistad Õigekirja kontroll Automaatne õigekirjakontroll

  Lülitab dokumendi automaatne õigekirjakontrolli sisse ja välja.

Tööriistad Õigekirja kontroll Õigekirja kontroll...

  Kontrollib dokumendi õigekirja..

  Sama tulemuse annab klõps nupul .

Tööriistad Autokorrigeerimine Võimalda automaatne korrigeerimine

  Lülitab automaatse korrigeerimise sisse ja välja. Rohkem infot leiab osast Automaatne korrigeerimine.

Tööriistad Autokorrigeerimine Rakenda automaatkorrigeerimist

  Selle käsu andmisel vormindab &kword; dokumendi vastavalt kindlatele reeglitele. Täpsemat infot leiab osast Automaatse vormindamine.

Tööriistad Muuda tõstu...

  Võimaldab muuta valitud teksti tõstu. Täpsemat infot leiab osast Fondi tõstu muutmine.

Tööriistad Kohandatud väljend...

  Võimaldab lisada ja muuta väljendeid. Rohkem infot väljendite kasutamise ja lisamise kohta leiab osast Väljendid.

Tööriistad Kohandatud muutujad...

  Võimaldab muuta kohandatud dokumendi muutujaid. Rohkem infot muutujate kasutamise ja lisamise kohta leiab osast Dokumendi muutujad.

Tööriistad Vali järjehoidja...

  Võimalus hüpata järjehoidjale või seda ümber nimetada või kustutada. Rohkem infot leiab osast Dokumendi järjehoidjad.

Tööriistad Andmebaasi kasutamise seadistamine...

  Käivitab andmebaasi kasutamise võimaluse.

### Menüü Seadistused

Seadistused Automaatkorrigeerimise seadistamine...

  Võimaldab muuta automaatse korrigeerimise seadistusi. Automaatse korrigeerimise kohta leiab rohkem infot siit.

Seadistused Sõnalõpetuse seadistamine

  Võimaldab muuta sõnalõpetuse seadistusi. Täpsemat infot leiab osast Automaatne lõpetamine.

Seadistused Fail tööriistariba näitamine

  Lülitab Fail tööriistariba näitamist.

Seadistused Redigeerimine tööriistariba näitamine

  Lülitab Redigeerimine tööriistariba näitamist.

Seadistused Tabel tööriistariba näitamine

  Lülitab Tabel tööriistariba näitamist.

Seadistused Lisa tööriistariba näitamine

  Lülitab Lisa tööriistariba näitamist.

Seadistused Lõik tööriistariba näitamine

  Lülitab Lõik tööriistariba näitamist.

Seadistused Vorming tööriistariba näitamine

  Lülitab Vorming tööriistariba näitamist.

Seadistused Piirded tööriistariba näitamine

  Lülitab Piirded tööriistariba näitamist.

Seadistused Valem tööriistariba näitamine

  Lülitab Valem tööriistariba näitamist.

Seadistused Kiirklahvide seadistamine...

  Võimaldab muuta kiirklahve. Täpsemat infot leiab siit

Seadistused Tööriistaribade seadistamine...

  Võimaldab muuta tööriistaribasid. Täpsemat infot leiab siit

Seadistused&kword;i seadistamine...

  Võimaldab muuta mitmesuguseid &kword;i seadistusi. Täpsemat infot leiab siit.

### Abimenüü

&help.menu.documentation;

## Vormindamistööriistariba

Vormindamistööriistariba sisaldab 9 nuppu. Iga nupp sooritab mingi märgi vormindamise dialoogi toimingu.

Nupp | Käsk
--- | ---
| Vali font
| Märgisuurus
| Rasvane tekst
| Kaldkiri
| Allajoonimine
| Läbikriipsutus
| Ülapaigutus
| Alapaigutus
| Teksti värv

## Failitööriistariba

Failitööriistariba sisaldab 5 nuppu. Iga nupp sooritab teatud menüükäsu toimingu. Klõps sellel paljastab rohkem üksikasju.

Nupp | Käsk
--- | ---
| Uus fail
| Ava fail
| Salvesta fail
| Trüki fail
| Trükkimise eelvaatlus

## Lisamistööristariba

Lisamistööriistariba sisaldab 5 nuppu. Iga nupp sooritab teatud menüükäsu toimingu. Klõps sellel paljastab rohkem üksikasju.

Nupp | Käsk
--- | ---
| Lisa tabel
| Lisa pilt
| Lisa tekstiraam
| Lisa valemiraam
| Lisa objektiraam

## Redigeerimistööriistariba

Redigeerimise tööriistariba sisaldab 8 nuppu. Iga nupp sooritab teatud menüükäsu toimingu. Klõps sellel paljastab rohkem üksikasju.

Nupp | Käsk
--- | ---
| Tühista
| Tee uuesti
| Lõika
| Kopeeri
| Aseta
| Õigekirja kontroll
| Otsi
| Suurendus

## Lõigu tööriistariba

Lõigu tööriistariba sisaldab 8 nuppu. Iga nupp sooritab teatud menüükäsu toimingi. Klõps sellel paljastab rohkem üksikasju.

Nupp | Käsk
--- | ---
| Märgistiili valik
| Teksti joondamine vasakule
| Teksti joondamine keskele
| Teksti joondamine paremale
| Teksti ühtlane ehk rööpjoondamine
| Lõikude nummerdamine
| Lõikude tähistamine täppidega
| Taande vähendamine
| Taande suurendamine

## Tabeli tööriistariba

Tabeli tööriistariba sisaldab 4 nuppu. Iga nupp sooritab teatud menüükäsu toimingu. Klõps sellel paljastab rohkem üksikasju.

Nupp | Käsk
--- | ---
| Tabelistiili määramine
| Lisa rida
| Lisa veerg
| Kustuta rida
| Kustuta veerg

## Piirete tööriistariba

Piirete tööriistariba sisaldab 9 nuppu. Iga nupp sooritab teatud menüükäsu toimingu. Klõps sellel paljastab rohkem üksikasju.

Nupp | Käsk
--- | ---
| Raamistiili määramine
| Piirete värvi lülitamine
| Vasakpiirde lülitamine
| Parempiirde lülitamine
| Ülapiirde lülitamine
| Alapiirde lülitamine
| Piirdesuuruse määramine
| Piirdestiili määramine
| Piirdevärvi määramine
| Taustavärvi määramine

## Valemite tööriistariba

Valemite tööriistariba sisaldab 17 nuppu. Iga nupp sooritab teatud menüükäsu toimingu. Klõps sellel paljastab rohkem üksikasju.

Nupp | Käsk
--- | ---
| Ruutjuure lisamine või muutmine
| Murru lisamine või muutmine
| Sulgude lisamine või muutmine
| Nurksulgude lisamine või muutmine
| Looksulgude lisamine või muutmine
| Absoluutväärtus
| Integraal
| Summa lisamine
| Korrutise lisamine
| Maatriksi lisamine
| Vasaku ülaindeksi lisamine
| Vasaku alaindeksi lisamine
| Parema ülaindeksi lisamine
| Parema alaindeksi lisamine
| Sümbolist vasakul pool
| Sümbolist paremal pool
| Spetsiaalsed sümbolid
| Lisa veerg
| Lisa see veerg
| Eemalda veerg
| Lisa rida
| Lisa see rida
| Eemalda rida

## Värvide valimine värvidialoogist

&kword; kasutab tavalist värvidialoogi, kui kasutajal tekib vajadus valida mingi objekti (tekst, taust, piire jne) värv.

Selles osas tutvustame veidi lähemalt, kuidas kasutada värvidialoogi, et valida objektile kõige paremini sobiv värv.

Värvi valimise soovi avaldamisel ilmub dialoog.

Värvidialoog on äärmiselt paindlik abivahend, mis võimaldab kasutada valimiseks kuut erinevat meetodit:

Spektrivalija

  Spektrivalija koosneb ristkülikust, kus saab täpsustada tooni ja värviküllastust, ning kitsast piklikust kastist, kus saab määrata värvi väärtuse.

  Valge ristkursor näitab parajasti valitud värvi paiknemist spektris. Lohista seda ülespoole värviküllastuse suurendamiseks või allapoole värviküllastuse kahandamiseks. Ristkursorit paremale või vasakule liigutades saab muuta tooni.

  Väärtuse täpsustamiseks kasuta kitsast piklikku kasti, kus saab liigutada musta noolt. Noole liigutamine ülespoole suurendab värvi väärtust, allapoole liigutades värvi väärtus kahaneb.

  Parajasti valitud värv on nähtav värvilise ristkülikuna nupust Lisa kohandatud värvidele allpool.

Toon, värviküllastus ja väärtus

  Selle võimaluse korral saab keritavaid kaste märgetega H, S ja V kasutades määrata vastavalt tooni (vahemikus 0-359), värviküllastuse (vahemikus 0-255) javäärtuse (vahemikus 0-255).

  Parajasti valitud värv on nähtav värvilise ristkülikuna nupust Lisa kohandatud värvidele allpool.

Punane, roheline ja sinine

  Selle võimaluse korral saab keritavaid kaste märgetega R, G ja B kasutades määrata vastavalt punase, rohelise ja sinise komponendi osa värvis. Kõigis kastides saab valida väärtust vahemikus 0-255.

  Parajasti valitud värv on nähtav värvilise ristkülikuna nupust Lisa kohandatud värvidele allpool.

Paletid

  Palett on seostatud värvide grupp. Neid värve on omavahel valiku lihtsustamiseks seostatud vastavalt teatud põhimõtetele.

  Uue paleti valimiseks klõpsa hüpikkastil paletiala ülaosas. Seal avaneb mitu võimalust:

  Hiljuti kasutatud värvid - dokumendis viimati kasutatud värvide loend. Ühtluse säilitamiseks tasuks kasutada just seda võimalust. Iga uue värvi valimisel lisatakse see automaatselt hiljuti kasutatud värvide paletile.

  Kohandatud värvid - võimaldab luua omatehtud paleti. Seda saab teoks teha värve muid meetodeid kasutades valides ning seejärel klõpsates nupule Lisa kohandatud värvidele. See tegevus lisab valitud värvi kohandatud värvide paletile.

  40 värvi - loend 40 kõige sagedamini kasutatava värviga. See on päris sobilik palett, kui sinu dokumenti peaks vaatama ka mõni selline isik, kelle arvutil värvivalik just kõige suurem pole.

  Veebivärvid - eelnevalt määratud palett värvidega, mis usutavasti sobivad hästi veebilehekülgede loomisel.

  Royal Colors - eelnevalt määratud palett värvidega, mis sisaldavad rohkelt purpurse ja kollase tooni variante.

  Nimetatud värvid - loend värvinimedega. Nimed põhinevad standardsetel X-serveri kasutatavatel värvinimedel. Need peaksid kirjeldama piisava täpsusega iga värvi. Vali sealt selline, mis sulle meelepärane tundub.

  Kui oled paleti valinud, näed allolevas kastis väikeste ruutude kujul kõiki paletil olevaid värve. Värvi valimiseks paletilt klõpsa soovitud värvi tähistaval ruudekesel.

  Parajasti valitud värv on nähtav värvilise ristkülikuna nupust Lisa kohandatud värvidele allpool.

Värvihaaraja

  Värvihaarajat saab kasutada ekraanil leiduva värvi kasutamiseks.

  Värvihaaraja nupule klõpsates muutub kursor ristikujuliseks. Vii see suvalise ekraanipunkti kohale ja klõpsa. &kword; tuvastab valitud värvi ning muudab kohe parajasti valitsevat värvi.

  See on eriti kasulik varem loodud ja uute elementide värvi sobitamisel.

  Parajasti valitud värv on nähtav värvilise ristkülikuna nupust Lisa kohandatud värvidele allpool.

HTML kood

  Kui HTML värvikood sulle raskusi ei valmista, võid selle kirjutada tekstikasti pealdisega HTML.

  Rohkem infot HTML värvikoodide kohta leiab Web monkey värvikoodide leheküljelt.

  Parajasti valitud värv on nähtav värvilise ristkülikuna nupust Lisa kohandatud värvidele allpool.

Kui värv on valitud, klõpsa nupul OK, mis kehtestab valitud värvi tekstile, piirdele jne.

Klõps nupul Loobu tähendab soovi jätta värv valimata.

## Failide valimine failidialoogi vahendusel

&kword; kasutab kõigi failitoimingute puhul (salvestamine, avamine, uute failide lisamine dokumenti) tavalist dialoogi. Selle näide on toodud allpool.

Käesolevas osas vaatame seda dialoogi lähemalt ning kirjeldame üksikasjalikult selle kasutamist.

Suur kast näitab, et käesolevas kataloogis on parajasti 1 alamkataloog nimetusega `Vanad asjad` ning 3 faili (`Töökirjeldus`, `Teabeleht` ja `Kokkuvõte`).

Tööriistariba

Toodud näidisdialoogis on tegemist kataloogiga `/home/mmcbride/kword`. See on näha dialoogi ülaosas asuvas tekstikastis. Sellel liitkastil klõpsates saab näha tavalisi ning hiljuti külastatud katalooge. Neist mõnda valides avaneb selle sisu kohe suures kastis.

Ülemises vasakus nurgas on sinine üles suunatud nool. Sellele klõpsates saab kataloogipuus ühe taseme võrra ülespoole liikuda.

Järgmised kaks nuppu on edasi- ja tagasiliikumiseks. Need toimivad sarnaselt vastavate nuppudega veebilehitsejas, ainult et siin viib tagasinupp sind eelmisse ja edasinupp seejärel uuesti kataloogi, kust sa tagasi liikusid.

Noolenuppude kõrval asub majakujuline nupp. Klõps sellel avab kodukataloogi sisu.

Selle kõrval on uuestilaadimise nupp. Sellele klõpsates antakse &kword;ile korraldus kataloogi sisu vaadet uuendada, mis võib olla kasulik, kui vahepeal on selles faile kustutatud või lisatud.

Selle kõrval asub halli ribaga nupp. See võimaldab määrata järjehoidjaid ja neid kasutades kiiresti vajalikku kohta liikuda. Sellel nupul klõpsates ilmub alammenüü, mis võimaldab järjehoidjat lisada või hüpata mõnele olemasolevale järjehoidjale.

Järjehoidjate nupu kõrval asub hammasratta moodi nupp, mis võimaldab tegelda seadistustega. Sellel klõpsates avaneb mitme valikuvõimalusega alammenüü:

Uus kataloog

  Loob käesolevasse kataloogi uue alamkataloogi. Loomise järel liigub &kword; automaatselt uude kataloogi.

Kustuta

  Kustutab valitud faili, mitte aga käesolevat dokumenti.

Sorteerimine

  See avab veel ühe alammenüü, kus saab faile sorteerida nime, aja või suuruse järgi. Võimalus Tagurpidi keerab parajasti kasutatava sorteerimisaluse pea peale. Võimalus Kataloogid esimesena seab kataloogid dialoogikastis tavalistest failidest ettepoole. Võimalus Tõstutundetu sorteerib failid sõltumata nende nimedes esinevatest suurtähtedest.

Vaade

  Ka see avab täiendava alammenüü. Siin saab muuta failidialoogi väljanägemist.

Omadused

  Kui dialoogikastis on mõni fail valitud, võimaldab selle valiku kasutamine näha valitud faili omadusi.

Seejärel tuleb veel kaks nuppu, mis lülitavad vastavalt sisse lühikese vaate või detailse vaate

Vasakul pool kataloogikasti asub nupp Eelvaatlus, mis lülitab dialoogis sisse ja välja eelvaatluse akna. Sellele nupule vajutades ilmub dialoogist paremale poole eelvaatluse aken. Nuppui vajutamata jättes on aga failide nimekirja kast märksa suurem.

Asukohariba

Dialoogikastist vasakul asub mitme ikooniga tulp. Need ikoonid kujutavad endast kiirkorraldusi liikumaks mingisse muusse alamkataloogi. Ikoonil klõpsates saabki kohe vastavasse kohta liikuda.

Asukohariba ikoone saab muuta, neid saab sinna lisada või sealt kustutada. Selleks tuleb klõpsata &HPN;ga ja valida ilmuvast menüüst vajalik tegevus.

Faili nimi ja filtrid

Tekstikast pealdisega Asukoht on tühi, mis tähendab, et parajasti ei ole ühtki faili valitud. Uue faili avamisel näitab &kword; selles kastis valitud faili nime. Faili salvestamisel saab sinna aga kirjutada meelepärase faili nime.

Tekstikast pealdisega Filter näitab, et parajasti otsitakse või salvestatakse vaid &kword;i faile. Hüpikkastil klõpsates saab valida mõne muu failivormingu. Üheks võimaluseks on ka Kõik toetatud failid, mis näitab kõiki faile, mida &kword; vaid toetab. Näidatavad failitüübid võivad vastavalt parajasti sooritatavale tegevusele olla erinevad.

'Nupule Loobu klõpsates katkestatakse tegevus, mida parajasti soovisid ette võtta, ning naastakse dokumendi redigeerimise juurde.

Nuppu OK on eriti mõttekas kasutada siis, kui soovitud tegevus tahetakse lõpule viia ning kõik vajalik on selleks juba tehtud.

Dialoogi kasutades saab liikuda kataloogipuus edasi-tagasi ja üles-alla, et leida vajalik fail suvalisest asupaigast arvutis.

Kataloogi sisenemiseks klõpsa selle nimel. Kataloogist väljumiseks klõpsa sinisel ülespoole osutaval noolel.

Seda dialoogi kasutatakse &kword;is väga mitmesuguste toimingute sooritamiseks. Toiming määrab suuresti ka selle, mida ja kuidas dialoogi abil parajasti teha saab. Selle kohta leiab täpsemat infot vastava toimingu kirjeldusest.