# Mallide loomine, dokumendi salvestamine mallina ja mallide kustutamine

&kword; pakub mitmeid eelnevalt määratud malle (nii tekstile orienteeritud kui lehekülje vormingu malle), mille eesmärk on pakkuda loodavate dokumentide põhju koos vastava vormindusega.

Kui aga mitmetes dokumentides läheb üha uuesti vaja teatud vormindust, võib &kword; luua ka malli, mis vastab paremini kasutaja vajadustele.

&kword; võimaldab luua piiramatul hulgal malle, mida saab rühmitada kategooriatesse, et neid oleks võimalik hõlpsamalt tuvastada.

## Uue malli loomine

Malllide loomisel tekitab &kword; esmalt mõnele eelnevalt määratud mallile tuginedes üldise väljanägemise ning salvestab selle siis mitte tavalise failina, vaid mallifailina.

Nüüd vaatame samm-sammult olemasoleva dokumendi salvestamist mallina.

1. Kui arvad, et olemasolev dokument sobib uueks malliks, vali menüükäsk Fail Loo dokumendi alusel dokumendimall....

   See avab dialoogi:

   See dialoog aitab organiseerida malle gruppidesse (kategooriatesse).

2. Vali grupp, kuhu uus mall paigutada.

   Kui soovid luua uuele mallile hoopis uut gruppi, klõpsa nupul Lisa grupp. Ilmub dialoog, mis palub määrata uue grupi nime. Kirjuta see tekstikasti, vajuta nupule OK ja uus grupp ongi loodud.

3. Kirjuta malli nimetus tekstikasti Nimi.

4. Vali paremal asuvaid raadionuppe kasutades uuele mallile meelepärane ikoon.

   &kword; võib kasutada vaikeikooni, mis on näha valikute all.

   Ikooni muutmiseks vali Kohandatud, mis avab dialoogi. Leia sealt meelepärane ikoon ja klõpsa seejärel nupule OK.

5. Klõpsa nupule OK.

Kui oled malli salvestanud, siis näed nii seda kui loodud uut gruppi järgmine kord, kui kavatsed luua uue dokumendi, avamisdialoogis.

## Malli eemaldamine

Malli eemaldamiseks:

1. Vali menüükäsk Fail Loo dokumendi põhjal dokumendimall....

   Ilmub dialoog

2. Klõpsa plussmärgil (+) selle malligrupi ees, kus asub mall, mida soovid eemaldada.

3. Klõpsa malli nimel.

4. Klõpsa nupul Eemalda.

5. Ilmub dialoog, mis küsib, kas sa tõesti soovid selle malli eemaldada. Kui see on sinu siiras soov, klõpsa nupul Jah.

Mall kustutatakse.

## Malligrupi eemaldamine

Malligrupi eemaldamiseks:

1. Vali menüükäsk Fail Loo dokumendi põhjal dokumendimall....

   Ilmub dialoog

2. Klõpsa grupi nimel

3. Klõpsa nupul Eemalda.

4. Ilmub dialog, mis küsib, kas sa soovid tõesti selle mallide grupi eemaldada. Kui see on sinu siiras soov, klõpsa nupul Jah.

Grupp ja kõik selles asunud mallid kustutatakse.