# Küsimused ja vastused

&kpresenter; 1.3

Kõik, mis sulle meeldib, aga mida &kpresenter; veel ei tee või ei oska teha (ja mida sellisel juhul ette võtta)

Powerpointi failid. &kpresenter; annab endast parima, et importida &Microsoft; Powerpointi faile, kuid mitte alati ei tule see välja. See sõltub tugevasti nii Powerpointi faili versioonist kui ka selle sisust. Küll saab alati importida pilte taustapiltidena ning suvalist teksti käsitsi ümber kirjutada, aga mõistagi ei ole terve esitluse käsitsi ümberpanemine sugugi ideaalne lahendus. Kuid pea siiski meeles, et Powerpoint isegi ei proovi aru saada &kpresenter;i failidest.

Märkmete tegemine. Teatud tarkvara võimaldab teha koosoleku ajal märkmeid ning need tekstitöötlusrakendusele edastada. Aga teeme ühe asja selgeks. Kui sina räägid, teeb märkmeid keegi teine. Kui sa tõesti ilma märkmeteta läbi ei saa, võta pliiats ja paber, kuigi ma usun, et see ei viita sugugi headele kommetele, kui keegi korraga räägib ja kirjutab. Kui sul ikkagi märkmeid vaja läheb, kopeeri kõik oma slaidide tiitlid (või muud vajalikud elemendid) näiteks &kword;i dokumenti. Kui nüüd tekib vajadus midagi üles tähendada, lisa see sobiva pealkirja alla.