# Basal brug

## Start &kivio;

Som andre &koffice;-programmer viser &kivio; dialogen Opret dokument ved start. De tre faneblade tilbyder valget at oprette et nyt dokument, åbne et gemt dokument eller vælge et dokument i en liste med de nyligst gemte filer.

Hvis du er ny bruger af &kivio;, så begynd med at oprette et tomt dokument ved at dobbeltklikke på skabelonen Tomt dokument.

&kivio;s hovedvindue indeholder en visning af det nuværende dokument. Sidens kontur og marginer vises, ligesom et gitter. Omkring denne visning er der vandrette og lodrette linealer. En værktøjslinje med værktøj er normalt placeret til venstre, og under dokumentvisningen findes en sidevælger. Derunder er statuslinjen som viser musemarkørens nuværende position som et sted på siden.

Længst oppe i vinduet er de to hovedværktøjslinjer. De indeholder knapper for de oftest bruge funktioner i &kivio;.

## Brug af stenciler

Diagrammer laves ved at placere forskellige færdigtegnede former som kaldes stenciler på siden. Stenciler kan repræsentere mange forskellige ting, og &kivio; levereres med et bredt udvalg. For enkel reference, er de grupperede i kategorier, såkaldte stencilsamlinger. For at bruge en stencilsamling, vælges Værktøjer Tilføj stencilsamling. Stencilsamlingerne er delt op i tre grupper, og en undermenu viser dem. Stencilerne i stencilsamlingen vises til venstre i dokumentvisningen.

Stenciler grupperes i stencilsamlinger for at organisere dem. Det er helt normalt at tilføje flere stencilsamlinger til et dokument, og &kivio; tillader at du blander stenciler frit fra forskellige samlinger.

For at placere en stencil i dokumentet, trækkes den blot fra stencilområdet til siden.

### Markering af stenciler

&kivio; identificerer stencilen som for øjeblikket redigeres ved at vise seks grønne firkanter langs hjørnerne og kanterne i et rektangel rundt om stencilen. Stenciler som vises på denne måde, beskrives som markerede. De grønne firkanter kaldes håndtag. For at ændre stencilen som for øjeblikket er markeret, flyttes musemarkøren til stencilen du vil markere og klik med venstre museknap. For at markere alle stenciler i det nuværende dokument, vælges Redigér Markér alle. For at afmarkere alle stenciler, vælges Redigér Afmarkér alle.

### Flytning af stenciler

For at flytte en stencil til et andet sted på siden, flyttes musemarkøren til stencilen. Bemærk at markøren ændres til et kors med fire pile. Hold venstre museknap nede og flytte stencilen til det nye sted. Slip museknappen.

### Ændring af størrelse på en stencil

Flyt musemarkøren til et af håndtagene og observér ændringen af musemarkøren. Hold venstre museknap nede og flyt musen. Stencilens størrelse ændres kontinuerligt når musen flyttes. Når du er tilfreds med den nye størrelse, slip så museknappen.

### Fortryd en fejl

Hvis du på et tidspunkt ikke er tilfreds med en ændring du har gjort i dokumentet, kan du vælge Redigér Fortryd for at fortryde ændringen. Der er også en ikon i værktøjslinjen.

Hvis du fortryder en handling, og bestemmer dig for at det var en fejl, vælg Redigér Annullér fortryd for at tage ændringen tilbage. &kivio; gemmer flere handlinger for at kunne fortryde/annullere fortryd for flere ændringer.

### Begrænsninger af stenciler

Bemærk at stenciler for øjeblikket ikke kan roteres.

### Angiv tekst for stenciler

Stenciler kan indeholde tekst for at beskrive deres funktion. For at tilføje tekst til en stencil, flyttes musemarkøren til stencilen og dobbeltklik. En dialog vises som spørger efter teksten. Indtast den og klik på O.k. Teksten skulle nu vises i stencilen.

Tegnstørrelsen, justeringen og stilen for teksten kan ændres ved at vælge Formatér Tekst. Alternativt kan knapperne i formateringsværktøjslinjen bruges. Ændringen påvirker kun stencilen som for øjeblikket er markeret.

### Markér flere stenciler

Der er to måder at markere flere stenciler i &kivio;.

Flyt musemarkøren til et tomt område i dokumentet nær ved stencilerne du vil markere. Hold venstre museknap nede og flyt musen til den anden side af stencilerne du vil markere, ved at tegne en firkant rundt om dem. Firkanten skal omgive stencilerne helt for at de skal markeres.

### Justér udfyldningsfarve og linjefarve

Stenciler kan udfyldes med en farve, og konturens farve kan ændres. Markér stencilen, og vælg derefter Formatér Stenciler og forbindere.

Knappen Angiv baggrundsfarve findes også i formatværktøjslinjen. Ved at klikke på pilen til højre for knappen, vises en farvevalgsmenu. Ved at klikke på knappen selv, vises en farvepalet som lader dig vælge hvilken som helst farve. En lignende værktøjslinjeknap er der til at justere linjefarven.

### Justering af linjetykkelse

Bredden på en stencils kant kan ændres ved at vælge Formatér Stenciler og forbindere, eller ved at bruge feltet for Linjetykkelse i formateringsværktøjslinjen. Linjebredden kan indtastes i millimeter eller øges/mindskes med pilene ved siden af tekstfeltet.

### Forbind former sammen

&kivio;s forbindingsværktøj gør det muligt at tegne linjer mellem former. Linjerne forbliver forbundne til formerne også når de flyttes til nye steder på siden.

Forbindingsværktøjet er tilgængeligt i værktøjslinjen med værktøjer, som normalt vises til venstre i vinduet. Klik på værktøjet for at begynde med at bruge den. Musemarkøren ændrer form.

Bemærk at alle stenciler har små blå kors langs kanterne. Korsene markerer punkter hvor forbindelsen kan laves.

For at forbinde to stenciler, gå til et af forbindingspunkterne på den første stencil, hold venstre museknap nede, og træk en linje til et af forbindelsespunkterne på den anden stencil. Den grønne firkant i slutningen af linjen ændres til rødt når den befinder sig over et forbindelsespunkt, hvilket angiver at linjen er forbundet til stencilen.

Når du er færdig med at bruge forbindelsesværktøjet, klik så på pileværktøjet for at få normal markeringsfunktion tilbage.

En stencil kan have flere forbindelser forbundet til sig, til og med for samme forbindelsespunkt.

Diverse egenskaber ved forbindelsen kan ændres, inklusive linjetykkelse og farve. Det gøres på samme måde som for stenciler.

Forbindelser kan også påtegnes med tekst. For at tilføje tekst til en forbindelse, dobbeltklikkes blot på den og teksten indtastes i dialogen som kommer frem. Teksten vises med et grønt håndtag ved siden af. Brug dette for at ændre tekstens position.

Pilehoveder kan tilføjes i hver ende af en forbindelse. Markér forbindelsen og vælg derefter Formatér Pilehoveder.

Begrænsninger: Forbindelser tegnes ikke om rundt om stenciler for øjeblikket. Du skal justere dem manuelt. Tekst vises altid vandret. Roteret tekst er for øjeblikket ikke muligt at bruge.

### Gruppering af stenciler

Flere stenciler kan grupperes sammen mere eller mindre permanent. Når det er gjort, påvirkes alle stenciler i gruppen af ændringer for en stencil.

For at oprette en gruppe, markeres stencilerne og så vælges Værktøjer Gruppér markerede stenciler.

Proceduren kan vendes om ved at markere en gruppe stenciler og vælge Værktøjer Opdel markerede stenciler.

### Overliggende stenciler

Stenciler kan placeres ovenpå hinanden. En stencil som tegnes ovenpå en anden stencil skjuler den underliggende stencil. For at ændre optegningsrækkefølgen, markeres en af stencilerne og så vælges enten Formatér Placér øverst eller Formatér Placér underst.

Placér underst gør at stencilen skjules af alle andre overlappende stenciler. Placér øverst gør at stencilen skjuler alle andre overlappende stenciler.

### Låsning af stenciler

Egenskaberne for en stencil kan låses for at forhindre uønskede ændringer. Brug beskyttelsesdokkeren for at ændre en stencils beskyttelse. Den kan vises ved at vælge Vis Dokning Beskyttelse. Markér stencilen eller stencilerne som du vil beskytte, og klik i egenskaberne som du vil beskytte i dokningsfeltet.

Tilgængelig beskyttelse er: bredde, højde, proportion, X-position, Y-position og sletning. Sletning forhindrer at en stencil bliver slettet fra dokumentet.

### Stencilgeometri

For nøjagtigt at kunne angive dimensioner for en stencil, bruges dokningsfeltet til stencilgeometri. For at vise dokningsfeltet, vælges Vis Dokning Stencilgeometripanel. Panelet indeholder fire tekstfelter for at angive vandret og lodret position for stencilen samt bredde og højde.

Selv om målene vises i punkter, er det muligt at indtaste andre enheder i tekstfeltet. Skrives for eksempel 2.5cm, bliver det konverteret. Millimeter (mm) og tommer (in) accepteres også.

## Visning af dokumentet

### Forstør og formindsk

For at ændre forstørrelsesniveau, vælges Vis Forstørrelsesniveau. Denne undermenu indeholder en liste med procenttal fra 33 % til 500 %. Vælges en af disse, justeres forstørrelsen til at vise den procent af dokumentet.

Der er også en liste med forstørrelsesniveauer i redigeringsværktøjslinjen, som normalt vises længst oppe på skærmen.

En anden måde at styre forstørrelsen er at bruge forstørrelsesværktøjet. Det er tilgængeligt i værktøjslinjen til venstre. Værktøjet kan bruges på to måder. Ved at klikke på dokumentet med forstørrelsesværktøjet aktivt, øges forstørrelsen. Holdes shifttasten nede mens der klikkes, mindskes forstørrelsen, dvs. man formindsker.

Alternativt øges forstørrelsen ved at holde venstre museknap nede og trække et felt, og derefter slippe museknappen, så den del af dokumentet fylder den tilgængelige plads.

### Panorering i dokumentet

Panoreringsværktøjet lader dig flytte dokumentet rundt ved at ændre den synlige del. Det er meget nyttigt ved arbejde med store forstørrelsesgrader, når hele dokumentet ikke er synligt. Panoreringsværktøjet deler en knap med forstørrelsesværktøjet i værktøjslinjen med værktøj. Når det er aktiveret, ændres musemarkøren til en hånd. For at flytte dokumentet, flyttes musen til den for øjeblikket synlige del, hold venstre museknap nede og træk.

### Oversigtsvisningen

Oversigtsdokningsfeltet sørger for en hurtig måde at justere forstørrelsesniveauer og at flytte rundt i dokumentet. For at aktivere den, vælges Vis Dokning Oversigt.

Dokningsfeltet har fem knapper langs overkanten. De er: Forstør, Formindsk, osv.

En miniaturerepræsentation af selve dokumentet vises derunder. Et rødt rektangel angiver delen som for øjeblikket er synlig. Ved at klikke et sted i miniaturen panoreres visningen til dette område. Rektanglet kan også trækkes.

Længst nede i dokningsfeltet er en glider til at justere forstørrelsesniveauet og et felt som viser nuværende forstørrelsesniveau.

### Brug af dokning

Alle dokningsfelter kan have et håndtag langs kanten som gør det muligt at flytte dem rundt og placere dem langs en hvilken som helst kant i hovedvisningen. De kan også flyttes hvor som helst på skærmen. Hvis de ikke flytter, krymper de når de ikke bruges for at forblive diskrete. Denne opførsel kan dog ændres ved at klikke på ikonen som ser ud som en lille tegnestift. Foran den er der en knap markeret med et kors, som fjerner dokningsfeltet.

### Flere visninger

Det er muligt at vise flere visninger af samme dokument samtidigt.

Vælg Ny visning i menuen Vis, så dukker et nyt &kivio;-vindue op som viser samme dokument. Dette er meget nyttigt for systemer med flere billedskærme.

De yderligere vinduer kan lukkes og &kivio; beder dig blot om at gemme dokumentet når det sidste vinduet lukkes. Alle vinduer som hører sammen med et vist dokument, kan lukkes samtidigt ved at vælge Vis Luk alle visninger.

### Opdel visninger

Det er også muligt at dele vinduet i to eller flere dele, som kan bruges til at vise to dele af dokumentet samtidigt. For at opdele et vindue, vælges Vis Opdel visning. Delningens orientering kan ændres fra vandret til lodret med Vis Opdelerens orientering. For at genoprette vinduet til sin oprindelige tilstand, vælges Vis Fjern visning.

### Visningshåndteringen

Visningshåndtering lader dig gemme de nuværende visningindstillinger, inklusive forstørrelsesniveau og position. Derefter kan du justere visningen, men gå tilbage til tidligere indstillinger med et enkelt museklik. Et antal forskellige indstillinger kan opbevares og gives navn for nemt at kunne referere til dem.

For at vise visninghåndtering, vælges Vis Dokning Visningshåndtering. Dokningsfeltet indeholder fem knapper og en liste med gemte visninger.

Den første knap, Tilføj denne visning, gemmer de nuværende visningindstillinger. Når indstillinger er gemt, kan du ændre visningindstillingerne. For at gå tilbage til de gemte indstillinger, klikkes på navnet i listen.

Normalt navngiver &kivio; indstillingerne med sidenummer og forstørrelsesniveauet. For at indtaste et mere beskrivende navn, klikkes på knappen i midten, Omdøb punkt. Det lader dig indtaste din egen tekst.

Den anden knap, Fjern objekt, fjerner de for øjeblikket markerede sæt med gemte indstillinger.

De sidste to knapper, Flyt objekt opad og Flyt objekt nedad gør det muligt at justere indstillingernes rækkefølge i listen.

### Indstil skærmen

Menuen Vis indeholder punkter til at ændre visning af sidekanter, sidemarginer, linealer, støttelinjer og gitter.