# Tabelid

&kword; suudab luua tabeleid ja esitada andmeid tabelite kujul.

Tabel võib sisaldada kuni 128 rida ja kuni 128 veergu, sealjuures võib tekst olla erinevates lahtrites olla erinevalt keskele või ühtlaselt joondatud. Ülejäänud tekst võib kulgeda ümber tabeli ning tabeli lahtrite suurus muutub automaatselt (kui nii on määratud) vastavalt sellele, kas andmed mahuvad lahtrisse või mitte.

&kword;is saab tabeleid kasutada vaid andmete näitamiseks, mingeid tehteid teha ei ole võimalik.

Kui sul aga peaks tekkima vajadus tabeltöötlusrakenduse töölehe järele, siis on võimalik dokumenti põimida &kspread;i tabel.

Käesolevas osas käsitleme ainult &kword;is loodud tabelite vormindamist.

## Uue tabeli lisamine

Tabelit saab KWordis luua kolmel viisil:

- Valides menüükäsu Lisa Tabel....

- Kiirklahviga F5

- või klõpsuga tööriistariba nupul .

See avab dialoogi, millel on kaks kaarti: Geomeetria ja Mallid.

Dialoog on jagatud kaheks pooleks.

Dialoogi parempoolne osa võimaldab vaadata, milline siin määratav tabel välja hakkab nägema. Selles aknas vahetult tabeli välimust muuta ei saa.

Dialoogi vasakpoolne osa sisaldab kaht hüpikkasti ja kaht numbri valimist võimaldavat kasti.

Keritav kast Ridade arv: võimaldab määrata tabeli ridade arvu, mis peab jääma 1 ja 128 vahele.

Keritav kast Veergude arv: võimaldab määrata tabeli veergude arv, mis peab jääma 1 ja 128 vahele.

Neid valikuid muutes muutub vastavalt ka kujutis eelvaatluse kastis.

Hüpikkastis Lahtri kõrgus saab valida kahe võimaluse vahel.

Automaatne

  Kui see on valitud, määrab &kword; uue tabeli iga lahtri kõrguse vastavalt sisestatava teksti suurusele. &kword; ei paku automaatselt lisaruumi igas lahtris, kui joonistad tabelit lisades selle suuremaks (või väiksemak), kui vaja.

  Kui näiteks oled loonud kolme reaga tabeli, ei ole vahet, kas joonistad tabeli kahe või nelja sentimeetri kõrguse, sest iga lahtri kõrgus määratakse vastavalt teksti suurusele.

Manuaalne

  Kui see on valitud, saab kasutaja määrata ise lahtri kõrguse, jagades tabeli kõrguse ridade arvuga.

  Kui näiteks oled loonud kolme reaga tabeli ja joonistanud selle kolme sentimeetri kõrguseks, on iga lahtri kõrgus üks sentimeetes. Kui joonistad 1,5 sentimeetri kõrguse tabeli, on iga lahtrikõrgus 0,5 sentimeetrit.

Hüpikkastis Lahtri laiused saab valida kahe võimaluse vahel.

Automaatne

  Kui see on valitud, määrab &kword; iga lahtri laiuse, jagades raami kogulaiuse veergude arvuga. Seda ei mõjuta tabeli suurus, mille sa dokumenti joonistad.

Manuaalne

  Kui see on valitud, määrab &kword; iga lahtri laiuse, jagades joonistatud tabeli laiuse veergude arvuga.

  Kui näiteks lood kolme veeruga tabeli ja joonistad selle kolme sentimeetri laiusena, on iga lahtri laius üks sentimeeter. Kui aga joonistad samasuguse tabeli kuue sentimeetri laiusena, on iga lahtri laius kaks sentimeetrit.

Tabeleid saab lisada dokumenti raamiliste või sisestena.

Raamilised tabelid on sellised, mida ümbritseb raam. Tabelit ümbritsev raam toimib täpselt samamoodi, nagu teksti ümbritsev raam. Raam sisaldab tabelit ja määrab selle suuruse ning kuju.

Ka sisest tabelit ümbritseb raam, kuid see lisatakse käesoleva tekstiraami sisse. Kui nüüd tabeli ette lisatakse teksti, liigub tabel edasi sarnaselt muule tekstile. See tähndab, et tabel jääb leheküljel teda ümbritseva teksti suhtes ühele ja samale asukohale.

Raamilisi tabeleid saab aga vabalt leheküljel liigutada.

Märkekastis Tabel on sisene saab määrata, millist tüüpi tabel lisada. Kui kast on märgitud, lisatakse sisene tabel. Kui see on märkimata, lisatakse omaette raamis tabel.

Kui klõpsata kaardil Mallid, on võimalik kasutada mõningaid eelnevalt määratud tabelimalle oma tabeli loomiseks. Rohkem infot selle kohta leiab osast Mallide kasutamine.

Tabeli lisamiseks klõpsa nupul OK.

Kui sa tabelit lisada ei soovi ja tahad naasta dokumendi redigeerimise juurde, klõpsa nupul Loobu.

## Liikumine tabeli lahtrites

Tabeli lahtrites saab liikuda hiire (klõpsates lahtris, mida soovid redigeerida) või klaviatuuri abil (kasutades noolenuppe liikumaks korraga ühe lahtri võrra üles, alla, vasakule või paremale).

## Tabeli kustutamine

Tabeli kustutamiseks &kword;is:

Vii hiirekursor suvalise lahtri raamile tabelis, mida soovid kustutada. Hoia all klahvi &Ctrl; ja klõpsa &HVN;ga.

Kontrolli, et tegemist on ikka tabeliga, millest soovid lahti saada, sest &kword; ei küsi selle jaoks sinu käest kinnitust.

Vali menüükäsk Tabel Kustuta tabel

Tabel kustutatakse kohe.

## Rea lisamine tabelisse

Rida on võimalik lisada tabelis suvalisse kohta.

Rea lisamiseks tabelisse:

Vii hiirekursor selle lahtri servale, kuhu soovid rea lisada, ja vali seejärel üks järgmistest võimalustest:

- menüükäsk Tabel Rida Lisa rida...

- või klõpsa tööriistariba nupul .

See avab dialoogi.

Keritavas kastis Rida: saab valida tabeli suvalise rea. Võimalik on valida ainult nii paljude numbrite seast, kui palju on tabelis ridu.

Vali rida, mida soovid kasutada nii-öelda baasreana.

Seejärel vali lisamiseks kas Enne või Pärast vastavalt sellele, kuidas parajasti vaja on.

Klõps nupul OK lisab rea, klõps nupul Loobu jätab selle lisamata.

## Veeru lisamine tabelisse

Veeru lisamiseks tabelisse:

Vii hiirekursor selle lahtri servale, kuhu soovid veeru lisada, ja vali seejärel üks järgmistest võimalustest:

- menüükäsk Tabel Veerg Lisa veerg...

- või klõpsa tööriistariba nupul .

See avab dialoogi.

Keritavas kastis Veerg: saab valida suvalise tabelis esineva veeru. Siin olevad numbrid kajastavad veergude arvu tabelis.

Vali veerg, mida kasutada nii-öelda baasveeruna.

Seejärel vali lisamiseks kas Enne või Pärast vastavalt sellele, kuidas parajasti vaja on.

Klõps nupul OL lisab veeru, klõps nupul Loobu jätab selle lisamata.

## Rea kustutamine tabelist

Rea kustutamiseks tabelist:

Vali rida/read, mida soovi kustutaja, ja:

- kasuta menüükäsku Tabel Rida Kustuta valitud read...

- või klõpsa tööriistariba nupul .

See avab dialoogi, mis kontrollib, et oleksid ikka valinud kustutamiseks õige(d) rea(d).

Kontrolli ene jätkamist, et oled tõesti valinud rea(d), mida soovid kustutada.

&kword; kustutab valitud reas/ridades ka kõik seal olnud andmed.

Klõpsa rea/ridade kustutamiseks nupul OK. Kui sa ei soovi neid aga kustutada, klõpsa nupul Loobu.

## Veeru kustutamine tabelist

Veeru kustutamiseks tabelist:

Vali veerg/veerud, mida soovid kustutada, ja seejärel:

- kasuta menüükäsku Tabel Veerg Kustuta valitud veerud

- või klõpsa tööriistariba nupul .

See avab dialoogi, mis tunneb huvi, kas sa ikka tõesti soovid just valitud veergu/veerge kustutada.

Kontrolli enne jätkamist, et oled ikka valinud õige veeru(d).

&kword; kusutab koos veeru/veergudega ka kõik seal olnud andmed.

Klõps nupul OK kustutab veeru(d), klõps nupul Loobu jätab need kustutamata.

## Veeru laiuse muutmine

Tabeli loomisel on kõik selle veerud võrdse laiuisega. Konkreetse veeru laiust saab muuta nii hiirega kui klaviatuuri abil.

### Hiire kasutamine

Esmalt vali mingi lahter veerus, mida soovid muuta, hoides all klahvi &Ctrl; ja klõpsates &HVN;ga.

Lahtrit ümbritseb nüüd kaheksa musta kastikest. Vii hiirekursor lahtri paremal serval keskel asuvale kastikesele. Kursor võtab kahesuunalise noole kuju. Klõpsa ja nuppu all hoides lohista parem serv vajaliku laiuseni. Pärast seda, kui &HVN; on sinu sõrme survest vabanenud, võtab kogu veerg määratud laiuse.

### Dialoogi kasutamine

Esmalt vali mõni lahter veerus, mida soovid muuta, hoides all klahvi &Ctrl; ja klõpsates &HVN;ga.

Vali menüükäsk Tabel Veerg Muuda veeru suurust.

Ilmub dialoog. Keritavas kastis Veerg saad valida, millise veeru suurus soovid muuta. Tekstikastis Laius saad määrata veeru sobiva laiuse.

Klõps nupul OK muudab veeru laiust, klõps nupul Loobu jätab selle muutmata.

## Lahtrite ühendamine tabelis

Tabel koosneb normaalselt ridadest ja veergudest, kus kogu tabelit täidavad võrdse suurusega lahtrid.

Vahel võib aga tekkida vajadus asetada tekst tabeli mitmesse lahtrisse. Eriti võib see vajadus end tunda anda pealkirjade puhul.

&kword; võimaldab sellist vajadust rahudalda kaht või enamat tabeli kõrvutist lahtrit ühendades.

Siin on näide tabeli keskel ühendatud kolmest lahtrist.

Lahtreid võib ühendada nii vertikaalselt kui horisontaalselt.

Mitme lahtri ühendamiseks tuleb need esmalt valida. Lahtrite valimiseks klõpsa &HVN;ga ühe lahtri serval. Nüüd hoia all klahvi &Ctrl; ja klõpsa &HVN;ga järgmisel lahtril. Jätka sellist klõpsamist seni, kuni oled valinud kõik lahtrid, mida soovid ühendada.

Kui soovid näiteks ühendada mitu järjestikust lahtrit reas, saab seda teha kahe kiire toiminguga:

Esmalt klõpsa esimese või viimase lahtri serval.

Seejärel hoia all klahv &Shift; ja klõpsa vastavalt sellele, kas esimene klõps valis esimese või viimase lahtri, viimasel või esimesel lahtril, mida soovid valida.

Nüüd valitakse ka kõik reas või veerus kahe lahtri vahele jäävad lahtrid.

Kui oled valonud kõik lahtrid, mida soovid ühendada, kasuta menüükäsku Tabel Lahter Ühenda lahtrid

Lahtrid ühendataksegi kohe.

Mistahes tekst ka kõige parempoolsemas lahtris ei asunud, täidab see nüüd ühendatud lahtrit. Teistes lahtrites olnud tekst on aga pilgu eest varjatud.

## Lahtrite tükeldamine tabelis

Lisaks kahe või enama lahtri ühendamisele üheks on võimalik ka üht lahtrit tükeldada kaheks või enamaks lahtriks.

Kui leiad, et varem ühendatud lahtrid ei peaks enam mitte koosolema, võid nad taas eraldi lahtriteks "tükeldada".

Lahtri tükeldamiseks vali lahter, mida soovid tükeldada, hoides all klahvi &Ctrl; ja klõpsates lahtril &HVN;ga. Vali menüükäsk Tabel Lahter Jaota lahtrid.

See avab dialoogi, mis võimaldab määrata olemasolevast ühest lahtrist loodavate ridade ja lahtrite arvu.

Kui oled vajaliku ridade ja veergude arvu keritavates kastides määranud, klõpsa lahtrite tükeldamiseks nupul OK. Kui aga mõtled ümber ega soovi lahtreid tükeldada, klõpsa nupul Loobu.

## Gruppide kaotamine

Kui valid menüükäsu Tabel Kaota grupid, muudab &kword; tabeli kõik lahtrid omaette raamideks. Neid eraldi raame on seejärel võimalik ükshaaval leheküljel suvalisse kohta liigutada.

## Lahtri kaitsmine tabelis

Tabeli iga lahtrit või ka kõiki korraga on võimalik kaitsta juhusliku muutmise või kustutamise eest.

Selleks vali lahter/lahtrid, mida soovid kaitsta, ja:

vali menüükäsk Tabel Lahter Lahtrite kaitse või klõpsa &HPN;ga lahtri serval ning vali ilmuvast menüüst Lahtrid Lahtrite kaitse.

Seejärel ei ole enam võimalik muuta lahtri sisu või vormindust.

Kui soovid kaitse eemaldada, korda eespool toodud samme, ning lahtri kaitse võetakse maha.

## Tabeli vormindamine

Tabelites on terve hulk asju, mida saab vormindada.

Täpsemat infot teksti vormindamise kohta vaata osast Sümbolite vormindamine.

Täpsemat infot piirete vormindamiseks lahtrite raamide vahel vaata osast Piirded

Täpsemat infot lahtrite taustavärvi vormindamise kohta vaata osast Raami taust

Täpsemat infot veergude laiuse muutmise kohta vaata osast Veergude suuruse muutmine

&kword; pakub ka mitmeid abivahendeid, mis aitavad tabeli 'vormindamist kiirendada.

### Ridade ja veergude arvu muutmine tabelis

Eespool vaatlesime, kuidas lisada või kustutada veerge. &kword; pakub ka võimalust korraga muuta tabelis oluliselt ridade ja veergude arvu.

Vali menüükäsk Tabel Omadused.... Ilmub dialoog.

Siin saab muuta tabeli ridade arvu keritavas kastis Ridade arv:.

Kahandades dialoogis ridade arvu, kustutab &kword; alumise(d) rea(d), sealhulgas ka kõik neis leiduvad andmed.

Kontrolli, et neis ridades ei leiduks andmeid, mida soovid veel kasutada.

Dialoogis saab veergude arvu muuta keritavas kastisVeergude arv:.

Kahandades dialoogis veergude arvu, kustutab &kword; parempoolse(d) veeru(d), sealhulgas ka kõik neis leiduvad andmed.

Kontrolli kindlasti, et neis veergudes ei oleks andmeid, mida sul veel vaja läheb.

Kui märkida ära kast Tabelile rakendatakse malli, rakendab &kword; tabelile uuesti malli pärast seda, kui oled lisanud või kustutanud mingi hulga ridu ja/või veerge.

Klõpsa nupul OK, kui soovid tehtud muudatusi jäädavalt rakendada, või nupul Loobu, kui otsustad ikkagi kõik vanaviisi jätta.

### Kogu veeru valimine vormindamiseks

Kui soovid valida vormindamiseks kogu veergu, vii hiirekursor tühjale alale vahetult soovitud veeru kohal. Kursor muutub noolest käekujuliseks. Kui klõpsad nüüd &HVN;ga, ongi kogu veerg valitud.

### Kogu rea valimine vormindamiseks

Kui soovid valida vormindamiseks kogu rida, vii hiirekursor tühjale alale vahetult soovitud reast vasakul. Kursor muutub noolest käekujuliseks. Kui klõpsad nüüd &HVN;ga, ongi kogu rida valitud.

### Mallide kasutamine kogu tabeli vormindamiseks

&kword; pakub malle mitmete sageli kasutatavate tabeli vormindamise võimalustega. Tabelimallid pakuvad tabelitele samasuguseid võimalusi, nagu dokumendimallid tervikdokumentidele.

Vali menüükäsk Tabel Omadused.... Ilmub dialoog. Klõpsa kaardil Mallid.

Dialoogi vasakpoolses osas on näha tabelimallide nimekiri.

Parempoolses osas on eelvaatluse aken, kus võib näha, milline tabel välja hakkab nägema, kui seda antud malli põhjal vormindatakse.

Eelvaatluse kasti all paikneb viis märkekasti.

Esimene rida

  See lülitab kõigi esimese rea lahtrite vormindamist sisse ja välja.

Viimane rida

  See lülitab kõigi viimase rea lahtrite vormindamist sisse ja välja.

Põhiosa

  See lülitab kõigi tabeli põhiosa lahtrite vormindamist sisse ja välja. Tabeli põhiosa tähendab kõiki neid lahtreid, mida ei puuduta ülejäänud neli võimalust.

Esimene veerg

  See lülitab kõigi esimese veeru lahtrite vormindamist sisse ja välja.

Viimane veerg

  See lülitab kõigi viimase veeru lahtrite vormindamist sisse ja välja.

Kui märkida ära kast Tabelile rakendatakse malli, rakendab &kword; tabelile uuesti malli pärast seda, kui oled lisanud või kustutanud mingi hulga ridu ja/või veerge.

Klõpsa nupul OK, kui soovid tehtud muudatusi jäädavalt rakendada, või nupul Loobu, kui otsustad ikkagi kõik vanaviisi jätta.

## Tabelistiilide kasutamine

Tabelistiilid pakuvad kiiret võimalust vormindada tabeli lahtrid ühise vorminguga. Tabelistiile saab lisada või kustutada, samuti saab eelnevalt määratud stiile kohandada just oma vajadustele. Tabelistiil koosneb omavahel kokku pandud ja ühise nimega varustatud raamistiilis ja tekstistiilist.

### Lahtri vormindamine tabelistiiliga

Lahtri vormindamiseks eelnevalt määratud tabelistiiliga:

Vali lahter/lahtrid, mida soovid vormindada, hoides all klahvi &Ctrl; ja klõpsates lahtris &HVN;ga. Samuti on võimalik valida veerge ja ridu.

Vali menüükäsk Tabel Tabelistiil. Avanev alammenüü näitab kõiki olemasolevaid tabelistiile. Vali sealt meelepärane ning kõik valitud lahtrid vormindataksegi aega viitmata antud tabelistiili põhjal.

### Tabelistiili muutmine

Tabelistiili omaduste muutmiseks tuleb kasutada tabelistiili haldurit.

Vali menüükäsk Tabel Tabelistiilide haldur.... Ilmub dialoog.

Kõik olemasolevad tabelistiilid on ära toodud vasakul asuvas nimekirjas. Parajasti valitud tabelistiil on esile tõstetud ning selle nimetus seisab tekstikastis Nimi (toodud näites on selleks Tavaline).

Vali tabelistiil, mida soovid muuta, klõpsates selle nimel vasakul asuvas tabelistiilide nimekirjas.

Hüpikkastis Raamistiil saab valida meelepärase raamistiili. Kui soovid raamistiili lisada või muuta, klõpsa nupul Muuda..., mis avab raamistiilide halduri, kus saab teha soovitud muutused.

Selle all asub hüpikkast Tekstistiil, kus saab valida antud tabelistiilile meele järgi oleva tekstistiili. Kui soovid tekstistiili lisada või muuta, klõpsa nupul Muuda.... See avab stiilihalduri, kus saab sooritada soovitud muutused.

Kui kõik muutused on tehtud, klõpsa nende salvestamiseks nupul OK. Kõik antud tabelistiiliga vormindatud tabelid ja nende osad uuendatakse automaatselt vastavalt tehtud muudatustele.

### Uue tabelistiili loomine

Uue tabelistiili loomiseks vali menüükäsk Tabel Tabelistiilide haldur.... Ilmub dialoog.

Vali vasakul asuvas tabelistiilide nimekirjas stiil, mis kõige enam meenutab seda, mida kavatsed nüüd looma hakata. Valitud stiili kasutatakse uue tabelistiili mallina. Tabelistiili saab valida, kui klõpsata &HVN;ga selle nimel vasakul asuvas nimekirjas.

Klõpsa nupul Uus. &kword; loob uue tabelistiili, mis kujutab endast äsjavalitu koopiat.

Mõtle uuele tabelistiilile välja nimi ja kirjuta see tekstikasti Nimi.

Nüüd saab hakata muutma tabelistiili võimalusi, et luua just selline stiil, mis kõige paremini rahuldab sinu vajadusi. Täpsemalt vaata selle kohta osast Tabelistiili muutmine.

### Tabelistiili kustutamine

Tabelistiili kustutamiseks vali menüükäsk Tabel Tabelistiilide haldur.... Ilmub dialoog.

Vali vasakul asuvast tabelistiilide nimekirjast stiil, mida soovid kustutada. Stiili saab valida, kui klõpsata &HVN;ga selle nimel vasakul asuvas nimekirjas.

Klõpsa nupul Kustuta.

&kword; ei luba kustutada tabelistiili Tavaline.

### Tabelistiilide järjekorra muutmine nimekirjas

Tabelistiilide järjekorra muutmiseks nimekirjas vali menüükäsk Tabel Tabelistiilide haldur.... Ilmub dialoog.

Tabelistiilide järjekorra menüüs määrab ära nende järjekord dialoogi vasakpoolses osas asuvas nimekirjas.

Vali tabelistiil, mille positsiooni soovid muuta, klõpsates &HVN;ga selle nimel vasakul asuvas nimekirjas.

Nüüd klõpsa tabelistiilide nimekirja all asuvatel üles- ja allapoole osutavatel nooltel. Need liigutavad valitud tabelistiili nimekirjas vastavalt üles- või allapoole.

Kui oled järjestuse muutnud selliseks, nagu sulle meeldib, klõpsa nupul OK.

### Tabelistiili importimine mõnest muust &kword;i failist

Tabelistiili importimiseks mõnest muust &kword;i failist vali menüükäsk Tabel Tabelistiilide haldur.... Ilmub dialoog.

Klõpsa nupul Impordi failist. Ilmub dialoog, mis võimaldab valida &kword;i faili. Selleks kasutatakse failidialoogi. Otsi vajalik fail ja klõpsa nupul OK.

Ilmub uus dialoog, mis toob ära kõik tabelistiilid, mida on võimalik importida.

Kui &kword; satub valitud failis mõne juba esineva tabelistiili nime peale, lisab ta tabelistiili nime lõppu numbri, mille alusel seda varasemast stiilist eristada.

Kui näiteks impordib mõnest muust &kword;i failist tabelistiili Tavaline, annab &kword; sellele nimeks Tavaline-1.

Vali kõik tabelistiilid, mida soovid importida. Seejärel klõpsa nupule OK.

Imporditud tabelistiilid ilmuvad nüüd stiilide nimekirja lõppu. Klõps nupul OK salvestab tabelistiilide praeguse seisu.