# Üksikasjalikud juhised: dokumentide salvestamine ja trükkimine

Selles osas võtame vaatluse alla kõik, mida on vaja teada uue dokumendi loomiseks, selle salvestamiseks, salvestatud dokumendi avamiseks ning dokumendi trükimiseks.

## Uue dokumendi loomine

Uut dokumenti saab luua 5 viisil:

- käivitades &kword;i &kde; paneelilt.

- käivitades &kword;i käsurealt käsuga

      $kword &

- kui &kword; on juba avatud, siis menüükäsuga Fail Uus.

- kui KWord on juba avatud, siis kiirklahviga &Ctrl;N

- kui KWord on juba avatud, siis klõpsuga tööriistariba nupul .

Millist viisi sa ka ei kasutaks, ilmub igal juhul dialoog:

See dialoog võimaldab:

- Luua uue dokumendi malli põhjal

- Avada eksisteeriva dokumendi

- Avada hiljuti kasutatud dokumendi

- Alustada tühja dokumendiga (see on vaikevalik)

&kword; jätab sinu valiku meelde ja järgmisel korral pakutakse vaikimisi välja võimalus, mille valisid eelmisel korral.

Kasutada saab järgmisi kiirklahve:

Uus dokument malli põhjal | &Alt;M
Avatakse hiljuti kasutatud dokument | &Alt;A
Alustatakse tühja dokumendiga | &Alt;T

Kiirklahve kasutades tuleb valiku rakendamiseks vajutada klahvi Enter või klõpsata nupul OK.

### Uue dokumendi loomine malli põhjal

Malli põhjal uue dokumendi loomiseks tuleb esmalt valida mall.

Pea meeles, et on olemas nii tekstile orienteeritud kui lehekülje vormingu mallid. Kui tahad nende erinevust täpsemalt meelde tuletada, klõpsa siia.

Kõiki antud grupis kättesaadavaid malle saab vaadata, kui klõpsata vastavalt kaardil Tekstile orienteeritud või Lehekülje vorming.

Olles valinud sobiva kaardi, näed seal kõiki kättesaadavaid malle, igaühel juures nimetus ja väike ikoon, mis näitab dokumendi ligikaudset väljanägemist.

&kword; pakub omalt poolt kaht standardset malligruppi. Sul on aga ka võimalus lisada uusi gruppe või lisada olemasolevatesse uusi malle.

Malli valimiseks klõpsa sellel hiire vasaku nupuga. Kinnita oma valikut klõpsuga nupul OK ning valitud malli põhjal luuaksegi uue dokumendi struktuur.

Veel kiiremini jõuab sama tulemuseni, kui teha malliikoonil topeltklõps, misjärel &kword; avab selle automaatselt.

### Eksisteeriva dokumendi avamine

Klõpsa nupul Vali, mis avab uue dialoogi. Rohkem infot selle dialoogi kohta leiab osast Failidialoogi kasutamine.

#### Hiljutise dokumendi avamine

&kword; jätab meelde viimati kasutatud dokumendid. Nende seast saab vajaliku valida raadionupust Avatakse hiljutine dokument paremal pool asuvast hüpikkastist.

Kui oled hüpikkastist valinud vajaliku faili, klõpsa nupul OK ja &kword; avab selle.

Kui oled faili kustutanud või uude kohta liigutanud, on see ikkagi hüpikkastis veel näha.

Kui valid avamiseks &kword;is kustutatud või mingil muul põhjusel kättesaamatu faili, muutub nupp OK tuhmiks. See annab märku, et faili ei ole võimalik avada.

#### Tühja dokumendi avamine

See avab uue tekstile orienteeritud dokumendi, kus on üks raam lehekülje kohta. See on suurepärane valik tavaliste tekstide jaoks. Kui valid selle, klõpsa nupul OK.

## Dokumendi salvestamine

Kui oled vajaliku teksti ja andmed dokumenti sisestanud, tekib sul usutavasti ühel heal hetkel pöördumatu vajadus fail ka salvestada.

&kword; suudab luua ka `.pdf`-faili. Kuidas see täpsemalt käib, loe osast Kuidas luua `.pdf`-fail.

### Salvestamiskäsk

Salvestamiskäsku saab rakendada 3 viisil:

- valides menüükäsu Fail Salvesta

- kiirklahviga &Ctrl;S

- või klõpsates tööriistariba nupul .

Millise meetodi sa ka valid, &kword;is annab see ikka ühesuguse tulemuse.

Käsuga Salvesta annad &kword;ile korralduse salvestada fail selle praeguse nimega. Selle käsu korral ei pakuta automaatselt võimalust muuta faili nime või asukohta. Kui soovid neid muuta, tuleb valida menüükäsk Fail Salvesta kui....

Kui fail ei ole varem salvestatud, ei ole sellel ilmselgetel põhjustel ka nime. Sellisel juhul käivitab &kword; automaatselt käsu Salvesta kui..., mis annab võimaluse määrata faili nimi.

&kword; ei anna midagi teada, kui salvestamine oli edukas, vaid pöördub seejärel kohe tagasi dokumendi redigeerimise vaate juurde.

Seda, kas fail on salvestatud või mitte, saab näha tiitliribal. Kui mingid muutused on salvestamata, seisab seal [muudetud].

Kui salvestamine oli edukas, on tiitliribal näha ainult failinimi. Kui salvestamisel tekkis mingi tõrge, annab sellest teada ilmuv veakast.

### Käsk Salvesta kui...

#### Üldist

Käsku Salvesta kui... saab rakendada 2 viisil:

- menüükäsuga Fail Salvesta kui...

- või käsuga Salvesta, kui failil ei ole veel nime.

Erinevus käsu Salvesta ja Salvesta kui... vahel seisab selles, et Salvesta kui... annab sulle võimaluse määrata faili nimi ning vajadusele salvestada see teises vormingus või asukohas. Käsk Salvesta aga võimaldab lihtsalt salvestada faili samas vormingus ja samas asukohas.

#### Dialoogi kasutamine

Kui valid käsu Salvesta kui..., ilmub dialoog.

Rohkem infot selle dialoogi kohta leiab osast Failidialoogi kasutamine.

Kui oled jõudnud kataloogi, kuhu soovid faili salvestada, kirjuta faili nimi kasti Asukoht.

&kword; suudab luua ka `.pdf`-faili. Kuidas see täpsemalt käib, loe osast Kuidas luua `.pdf`-fail.

Failinime lõppu ei ole vaja kirjutada laiendit `.kwd`, selle teeb sinu eest ära &kword; ise.

&UNIX; puhul on failinimed märksa paindlikumad kui paljude muude operatsioonisüsteemide korral. Need võivad:

- olla peaaegu igasuguse pikkusega

- koosneda suvalisest suurte ja väikeste tähtede kombinatsioonist

- sisaldada tühikuid ja kirjavahemärke

Faili nimi ei tohi siiski:

- alata tühiku või punktiga

- lõppeda mõne muu levinud faililaiendiga (`.ps`, `.pdf` jne.).

Kui vajalik info on sisestatud, klõpsa salvestamisprotsessi lõpuleviimiseks nupule OK.

&kword; ei anna teada, kui salvestamine oli edukas, vaid naaseb sellisel juhul kohe dokumendi redigeerimise vaate juurde. Kui tekib aga mingi tõrge, ilmub veateate kast.

&kword; saab faili salvestada ainult sellisesse asukohta, kuhu sul on operatsioonisüsteemiga määratult õigus seda teha. Kui püüad salvestada faili asukohta, kus sul sellist õigust ei ole, annab &kword; teada veast.

## Salvestatud dokumendi avamine

Avamiskäsku saab rakendada 4 viisil:

- klõpsates raadionupul Avatakse olemasolev dokument ja nupul Vali dialoogi Uue dokumendi avamine kasutades

- menüükäsuga Fail Ava

- kiirklahviga Ctrl O

- või klõpsuga tööriistariba nupul .

Millise meetodi sa ka valid, &kword;is annab see ikka ühesuguse tulemuse.

### Dialoogi kasutamine

Faili avamise käsu andmisel ilmub dialoog.

Rohkem infot selle dialoogi kasutamise kohta leiab osast Failidialoogi kasutamine.

Leia dialoogis dokument, mida soovid avada. Kui oled selle leidnud, klõpsa failil &HVN;ga. Klõps nupul OK avab faili.

Dialoogis on ka nupp Loobu, millele vajutamisega annad teada oma soovist faili avamisest loobuda.

## Dokumendi trükkimine

Trükkimiskäsku saab rakendada 3 viisil:

- menüükäsuga Fail Trüki...

- kiirklahviga &Ctrl;P

- või klõpsuga tööriistariba nupul .

Ükspuha millist viisi sa ei kasutaks, ilmub igal juhul &kde; trükkimisdialoog.

Ülal asuvas hüpikastis Nimi: on näha parajasti valitud printer. Selle seadistamiseks klõpsa nupul Omadused....

Muu printeri valimiseks kasuta hüpikkasti.

Kui soovid trükkida oma faili PostScript-failina, PDF-failina, faksmodemile (et seda faksina ära saata) või PDF-failina meiliga saatmiseks, vali vasta võimalus hüpikkastist. Kui oled mõne sellise võimaluse valinud, kirjuta failinimi kasti Väljundfail:.

Rida Momendil kasutatav trükkimise süsteem: määrab, kuidas &kword; suhtleb arvuti ja selle külge ühendatud printeritega. Trükkimissüsteemi seadistamise selgitamine jääb käesoleva käsiraamatu piirest välja. Selle kohta võib rohkem infot leida näiteks KDEPrinti veebisaidilt http://printing.kde.org.

Kui soovid trükkida dokumendi kõik leheküljed ühes eksemplaris, klõpsa nupul OK. Kui soovid aga trükkida mitu eksemplari või ainult teatud lehekülgi, klõpsa nupul Rohkem

Sõltuvalt sellest, millist trükkimissüsteemi sinu arvuti kasutab, võib dialoogis esineda ka rohkem või teistsuguseid valikuid. Siinkirjeldatud peaks siiski kehtima enamiku süsteemide puhul.

Klõps nupul Rohkem muudab dialoogi välimust:

Osas Lehekülgede valimine saab määrata, kas trükkida kogu dokument (Kõik), lehekülg, kus asub parajasti kursor (Aktiivne) või teatud leheküljed. Kui valid võimaluse Piirkond, saad sisestada ka leheküljed, mida trükkida (näiteks 3-13).

Hüpikkastis Trükitakse: saab &kword;ile teada anda, kas soovid trükkida Paaritud leheküljed, Paarisleheküljed või Kõik leheküljed.

Paremal asuvas kastis Koopiate arv: saab määrata, mitu eksemplari trükitakse. Numbri võib otse kasti kirjutada või siis muuta seda kerimisnooli kasutades. &kword; suudab korraga trükkida kuni 999 lehekülge.

&kde;l võib lasta dokumente trükkida eksemplarhaaval, kui märkida ära kast Eksemplarhaaval. Märkimise korral trükib &kde; esmalt kõik 1. eksemplari leheküljed, seejärel kõik 2. eksemplari leheküljed &etc; Kui see on märkimata, trükib &kde; esmalt määratud arvu esimest lehekülge, seejärel määratud arvu teist lehekülge &etc;

Samuti on võimalik määrata, kas dokument trükitakse lehekülgede normaalses järjestuses (esimene lehekülg kõige ennem) või tagurpidijärjestuses (esimesena viimane lehekülg).

Klõps nupul Vähem taastab trükkimisdialoogi esialgse, piiratuma vaate.

Kui oled oma valikutega rahul, klõpsa trükkimise alustamiseks nupule OK.

Klõps nupul Loobu jätab dokumendi trükkimata.