# Sisukord

Suurema dokumendi loomisel võib olla mõttekas lisada sellele ka sisukord. &kword; suudab seda teha automaatselt.

Sisukorra loomiseks peab &kword; teadma, mida sinna panna. Käesoleva osa algus kirjeldabki, kuidas valmistada dokumenti ette, et loodav sisukord sisu kõige paremini kajastaks.

Selle järel tutvustame sisukorra loomist ennast ning selle uuendamist.

Ning lõpuks räägime, kuidas muuta sisukorra väljanägemist.

## Dokumendi ettevalmistamine

&kword; kasutab sisukorra kirjete loomiseks stiilipõhist meetodit.

Rohkem infot stiilide kohta leiab osast Stiilid.

Dokumendi tasemete märkimisks kasuta lõigustiile Päis 1, Päis 2 ja Päis 3.

Peatükid või osad või mistahes muud nimetust kandvad teksti põhijaotused peaksid olema tähistatud stiiliga Päis 1.

Päis 1 alajaotused peaksid olema tähistatud stiiliga Päis 2.

Kui need on olemas, siis peaksid Päis 2 alajaotused olema tähistatud stiiliga Päis 3.

Kui see on tehtud, on aeg edasi minna.

## Sisukorra loomine

Sisukorra loomine on õigupoolest imelihtne. Selleks vii kursor tekstiraami, kuhu soovid sisukorra lisada.

Vali menüükäsk Lisa Sisukord.

&kword; tuvastab kõik vastava lõigustiiliga tekstiosad ning leheküljenumbrid, kus need asuvad ja koondab leitud info sisukorda.

Kui sisukord on loodud, ei muutu see enne, kui &kword;ile ei anta korraldust sisukorda uuendada.

Sisukorra uuendamiseks klõpsa &HVN;ga sisukorras. Seejärel vali menüükäsk Lisa Uuenda sisukorda.

&kword; asendab senise sisukorra uuendatuga.

## Sisukorra väljanägemise muutmine.

Ka sisukorra välimust saab muuta &kword;i lõigustiile kasutades.

Sisukorra pealkiri on vormindatud vastavalt stiilile Sisu tiitel. Kõigi peamiste tekstiosade pealkirjad (need, mis on vormindatud stiiliga Päis 1), kasutavad nüüd lõigustiili Sisu päis 1. Kõik peamiste tekstiosade alajaotised (stiil Päis 2) on vormindatud vastavalt stiilile Sisu päis 2. Ning viimaste alajaotised (still Päis 3) on vormindatud stiiliga Sisu päis 3.

Nende kolme stiili väljanägemist muutes on võimalik sisukorra välimust tundmatuseni muuta.