# Tekstistiilid

## Tekstistiilide sissejuhatus

Kui lood dokumenti, mis ületab tavalise kirja piire, näiteks raamatut, infolehte või reüsmeed, tekib tihtipeale vajadus jagada dokument peatükkideks või muudeks alajaotusteks, mis usutavasti võiksid olla ühtlase vormindusega.

Kogu dokumendi ühtlase väljanägemise tagamiseks on hea mõte kasutada tekstistiile.

Kui sa tead näiteks, mida tähendavad stiilid &Microsoft; Wordi puhul, siis &kword;i tekstistiilid on enam-vähem samasuguste funktsioonidega. Sellisel juhul võid järgmise osa vahele jätta.

Vaatame näitena üht osa dokumendist, kus erinevatele osadele on omistatud erinevad tekstistiilid:

Selles näites on näha korraga mit erinevat tekstistiili:

- Pealkiri on keskele joondatud, alla joonitud ja rasvases kirjas

- Alajaotuse pealkiri (Sissetulekud) on rasvases kirjas.

- Graafiku 1-1 selgitav kiri on tavalisest väiksem ja rasvases kirjas.

- Ülejäänud dokumendis on kasutatud standardset fonti.

Õigupoolest polegi meil vaja täpselt teada, kuidas peaksid selle alajaotise tekst ja lõigud välja nägema. Piisab, kui tuvastame siin tekstiosad, näiteks alajaotise tiitel, tavaline tekst jne.

Kui dokument on valmis, saab näiteks muuta korraga kogu sellise teksti välimust, mis on vormindatud kui alajaotise tiitel.

See tagab, et kõik alajaotiste pealkirjad näeksid kogu dokumendis ühesugused välja.

&kword; kasutab 8 eelnevalt määratud tekstistiili.

Tekstistiile ei tohi segi ajada tabelistiilide ega raamistiilidega.

Tekstostiil määrab sümbolite ja lõikude välimuse. Raamistiil määrab raami piirded ja taustavärvi. Tabelistiil määrab tabelite välimuse.

## Teksti stiili muutmine

Olemasoleva teksti tekstistiili muutmiseks vali tekst, mida soovid muuta.

Seejärel on võimalik tekstistiili muuta kahel viisil:

- menüükäsuga Vorming Stiil. Avanevas alammenüüs on näha kõik kättesaadavad tekstistiilid, mille seast saab valida sobiva.

- kasutades tekstistiile näitava hüpikkasti lõigu tööriistaribal. See kast näeb välja selline: .

Vali kastis esitatud nimekirjast sobilik uus stiil.

## Tekstistiili loomine

Kui kavatsed mahukas dokumendis ohtralt tekstistiile kasutada, võib osutuda vajalikuks oma spetsiifiliste vajaduste rahuldamiseks luua uusi tekstistiile.

Uut tekstistiili saab luua kahel viisil:

1. Tekstistiili loomine mõne muu stiili põhjal dialoogi abil.

2. Tekstibloki vormindamine vajalikule kujule ning selle põhjal tekstistiili loomine.

### Uue tekstistiili loomine olemasoleva tekstistiili põhjal

Uue tekstistiili loomiseks vali menüükäsk Vorming Stiilihaldur....

See avab dialoogi

Vasakul olevas kastis on näidatud kõik olemasolevad tekstistiilid. Vali sealt selline, mis kõige enam meenutab mõttesmõlkuvat uut tekstistiili. Valimiseks klõpsa stiilil &HVN;ga.

Klõpsa nupul Uus.

&kword; loob uue tekstistiili valitud stiili põhjal. Sellele antakse ajutine nimetus [Uue stiili mall (8)].

Kirjuta meelepärane nimetus kasti Nimi. Sellest sab nüüd uue tekstistiili nimetus.

Ülejäänud dialoogis saab teha muudatused, mida uus stiil vajab.

Eelvaatluse kastis saab näha, milline uus stiil välja hakkab nägema.

Tekstistiilis vajalike muudatuste tegemiseks kasuta kaarte Font, Taandus ja reavahe, Joondamine, Piirded, Täpid/numbrid, Tabulaatorid ja Vari.

Uue stiili lõplikuks loomiseks klõpsa nupule OK.

Kui sa aga ei soovi uut tekstistiili luua, klõpsa nupule Loobu.

#### Fondi suuruse, tüübi jms muutmine

Kaardil Font saab määrata kasutatava fondi tüübi, stiili, vormindusvõimalused jne.

Selle kaardi võimalused on samasugused fondi muutmise dialoogi omadega, mida kasutatakse tavalisel teksti redigeerimisel. Siin tehtavad muudatused puudutavad kogu antud tekstistiiliga vormindatavat teksti.

#### Lõigu- ja reavahe ning taanduse muutmine

Kaardil Taandus ja reavahe saab määrata ridade ja lõikude vahele jääva vahemaa ning lõikude taanduse.

Selle kaardi funktsioonid on samasugused dialoogi Lõigu vormindamine omadega. Siin tehtavad muudatused mõjutavad kogu antud tekstistiiliga vormindatavat teksti.

#### Lõigu joonduse muutmine

Kaardil Joondamine saab määrata, kuidas asub tekst rea sees.

Selle kaardi funktsioonid toimivad samamoodi lõigu vormindamise dialoogi omadega. Siin tehtavad muudatused mõjutavad kogu antud tekstistiiliga vormindatavat teksti.

#### Lõigu piirete muutmine

Kaardil Piirded saab määrata ja seadistada lõikude ümber asuvaid graafilisi piirdeid.

Selle kaardi võimalused on samasugused lõigu vormindamise dialoogi omadega. Siin tehtavad muudatused mõjutavad kogu antud tekstistiiliga vormindatavat teksti.

#### Lõigu nummerdamise muutmine

Kaardil Täpid/numbrid saab määrata, kuidas peavad antud tekstistiili korral välja nägema nimekirjad.

See kaart toimib samamoodi lõigu vormindamise dialoogi samanimelise kaardiga. Rohkem infot leiab osast Nimekirjad.

#### Tabulaatori sammu muutmine

Kaardil Tabulaatorid saab määrata, millist tabulaatori sammu uus tekstistiil kasutab.

See kaart toimib samamoodi lõigu vormindamise dialoogi samanimelise kaardiga. Rohkem infot leiab osast Tabulaatorid.

#### Tekstistiili varjude muutmine

Kaardil Vari saab määrata antud tekstistiili puhul kasutatava kunstliku varjundamise võimalusi.

See kaart toimib samamoodi lõigu vormindamise dialoogi samanimelise kaardiga.

### Tekstistiili loomine vormindatud teksti põhjal

Kui dokumendis on juba olemas tekst, mis on vormindatud nii, nagu sinu arvates uus stiil peaks välja nägema, võid selle teksti valida ning seejärel kasutada menüükäsku Vorming Loo valiku põhjal stiil.

&kword; palub sul anda uuele tekstistiilile nimi. Kirjuta see ilmunud tekstikasti ja klõpsa nupule OK. Seejärel luuaksegi uus tekstistiil vastavalt valitud teksti fondi, lõiguvahe, joonduse, piirete ja varjudega.

Kui sellesse teksti, mille põhjal uus stiil loodi, hiljem muutusi teha, ei uuenda see automaatselt loodud tekstistiili. Kui soovid, et muutused kajastuksid ka tekstistiilis, tuleb muuta tekstistiili ennast.

## Tekstistiili kustutamine

Mittevajaliku tekstistiili kustutamine on imelihtne.

Vali menüükäsk Vorming Stiilihaldur....

Ilmub dialoog.

Vali olemasolevate tekstistiilide nimekirjast see, mida soovid kustutada, klõpsates selle nimetusel &HVN;ga.

Kontrolli, et oleksid valinud õige tekstistiili, enne kui vajutad nupule Kustuta. &kword; ei küsi sinu käest sellele tegevusele kinnitust ega paku ka mingit võimalust kustutatud tekstistiili automaatselt tagasi saada.

Klõpsa nuppu Kustuta.

Tekstistiil kustutatakse otsekohe.

## Tekstistiili muutmine

Tekstistiilide tõeliselt vaimustav omadus on see, et nende omadusi saab muuta ka pärast seda, kui tekstistiil on määratletud. Kui muuta tekstistiili vormingut, muudab &kword; automaatselt kõiki seda stiili kasutavaid lõike, mis säilitab dokumendi ühtlase väljanägemise.

&kword; kasutab tekstistiili vormindamise muutmisel sama dialoogi, mille abil tekstistiile ka luuakse.

Olemasoleva tekstistiili muutmiseks:

Vali menüükäsk Vorming Stiilihaldur....

Ilmub dialoog.

Vali tekstistiil, mida soovid muuta, vasakul asuvast nimekirjast, klõpsates vajaliku stiili nimetusel &HVN;ga. Seejärel võid stiilis ette võtta mistahes muudatusi.

Eelvaatluse kastis saab näha, milline uus stiil välja hakkab nägema.

Ära ainult stiili nime muuda.

Kui sa seda teed, siis kustutad ühtlasi olemasoleva stiili (ja lood uue stiili uue nimega).

Kõik lõigud, mis algselt olid muudetava stiili põhjal vormindatud, teisendatakse kujule Standard.

Kasuta tekstistiili väljanägemise muutmiseks kaarte Font, Taandus ja reavahe, Joondamine, Piirded, Täpid/numbrid, Tabulaatorid ja Vari.

Muudatuste rakendamiseks klõpsa nupul OK.

Kui otsustad, et ikka ei soovigi midagi muuta, klõpsa nupul Loobu.

## Tekstistiili importimine

&kword; suudab ka importida stiili mõnest muust &kword;i dokumendist ja lisada selle käesoleva dokumendi tekstistiilide nimekirja.

Tekstistiili importimiseks vali menüükäsk Vorming Impordi stiil....

See avab tühja dialoogi.

Klõpsa nupul Laadi. See avab failidialoogi. Vali seal &kword;i fail, milles leiduvat tekstistiili soovid importida, ja klõpsa nupule OK.

Dialoog näitab nüüd kõiki importimiseks kõlbulikke tekstistiile.

Kui &kword; atuvastab tekstistiilide seas ühesuguse nimetusega stiile, siis lisab ta neile numbri, mis aitab stiile eristada.

Kui näiteks impordid tekstistiili Standard mõnest muust &kword;i failist, annab &kword; sellele tekstistiilile nimeks Standard-1.

Vali kõik tekstistiilid, mida soovid importida, ja klõpsa seejärel nupul OK.