# Dokumendi muutujad

Muutuja kujutab endast hõlpust meetodit, mille abil &kword; saab muuta dokumenti väga spetsiifilisel moel selle muutunud iseloomu peegeldamiseks.

Muutuja võib olla number (leheküljenumber, dokumendi lehekülgede koguarv jne.), sõnad (kliendi nimi, tootenimi, dokumendi faili nimi), kuupäev, aeg või mistahes muu asi, mida sa soovid dokumendile lisada.

Kui muutuja on määratud, lisatakse dokumenti kohanäitaja. &kword; asendab kohanäitaja muutuja väärtusega iga kord, kui antud kohanäitajat kasutatakse.

Muutujad võivad olla fikseeritud (see tähendab, et lisamise järel nende väärtus ei muutu) või muutuvad (mille puhul &kword; uuendab kohanäitajat, et see vastaks muutuja parajasti kehtivale väärtusele).

Käesolev peatükk kirjeldab algul mõningaid sagedamini kasutatavaid muutujaid (kuupäev, aeg ja leheküljenumber) ning seejärel selgitab põhjalikult ülejäänud muutujaid. Lõpuks selgitatakse ka seda, kuidas muutujaid ise luua.

## Kuupäev ja aeg

Paljudes kirjades, raportites ja dokumentides leidub infot kuupäevade või aja kohta. Kuupäev ja aeg võivad tähistada dokumendi loomise aega (see jäärb dokumendi eluea kestel muutumatuks) või ka aega, mil seda viimati muudeti (see muutub vastavalt päevade kulule).

&kword; võimaldab dokumendis kasutada nii fikseeritud kui muutuvaid kuupäeva- ja ajamuutujaid.

### Kuupäeva lisamine

Kuupäeva lisamiseks dokumenti vii kursor tekstikasti, kuhu soovid kuupäeva lisada ning vali menüükäsk Lisa Muutuja Kuupäev . See pakub kaht võimalust: Käesolev kuupäev (fikseeritud) ning Käesolev kuupäev (muutuv).

Käesolev kuupäev (fikseeritud)

  Selle valimine lisab kursori asukohta käesoleva kuupäeva. See määratakse kindlaks vastavalt arvutikellale. Pärast sisestamist see enam ei muutu - isegi mitte siis, kui anda &kword;ile käsk dokumendi muutujaid uuendada.

  See võimalus on ideaalne dokumendi loomise aja määratlemiseks või raportile tänase tööjärje tähistuse lisamiseks. Vaatame nüüd, mida teeb võimalus Käesolev kuupäev (muutuv).

Käesolev kuupäev (muutuv)

  Selle valimine lisab kursori asukohta käesoleva kuupäeva. See määratakase kindlaks vastavalt arvutikellale. Sisestatud väärtus muutub iga kord, kui &kword;ile antakse käsk uuendada dokumendi muutujaid.

  See võimalus on kauslik ükspuha millise dokumendi või selle osa korral, kus tahetakse näha parajasti valitsevat kuupäeva. Võrdle selle omadusi võimalusega Käesolev kuupäev (fikseeritud)

Kui kuupäeva võimalus on valitud, ilmub dialoog.

Ülemine hüpikkast võimaldab määrata muutuja väljanägemise. Võimalused on järgmised:

Lokaale

  See lisab kuupäeva vormingus, mis on määratud KDE juhtimiskeskuses.

  Selle võimaluse kasutamiseks kontrolli, et ülemises kastis seisaks Lokaale. Ajavormingu väljanägemist saab näha märkeskastist Kohandatud allpool. Kui see sind rahuldab, klõpsa OK.

Eelvormindatud kuupäevastringid

  &kword; pakub 12 eelvormindatud kuupäevastringi. Üldiselt on need sellised, mis peaksid rahuldama enamiku sinu vajadustest. Selleks vali lihtsalt ülemisest hüpikkastist meelepärane string. Milline kuupäev välja hakkab nägema, näeb märkekastist Kohandatud allpool. Kui see sind rahuldab, klõpsa OK.

Kohandatud string

  Kui sa aga ei leia meelepärast kuupäevavormingut, on võimalik see ka ise kujundada.

  Kuupäevavormingu string koosneb tähtedest ja numbritest, mis järgivad konkreetseid, allpool kirjeldatud reegleid.

  Kuupäevavormingu string koosneb kohanäitajatest ja eraldajatest. Kohanäitajate määratlused leiduvad kolmes järgnevalt esitatud tabelis.

  Päevad

  Päeva kohanäitajad | d | dd | ddd | dddd
  Näide | 6 | 06 | Nelj | Neljapäev

  Kuud

  Kuude kohanäitajad | M | MM | MMM | MMMM
  Näide | 4 | 04 | Apr | Aprill

  Aasta

  Aasta kohanäitajad | yy | yyyy
  Näide | 02 | 2002

  Keerukama kuupäevastringi loomiseks kombineeri kohanäitajad tavalise tekstiga (eraldajatega).

  Näide:

  MM/dd/yyyy näeb välja 03/06/2002

  ja

  d. MMMM yyyy 6. märts 2002

  Pane tähele, et muutuvad anult kohanäitajad, kõik tühikud, komad, kaldkriipsud ja muu tekst jääb muutmata.

  Oluline on meeles pidada, et kohanäitajad on tõstutundlikud. DD ei ole kohanäitaja, selleks on vaid dd.

  Kohandatud kuupäevastringi loomiseks märgi kast Kohandatud.

  Seejärel kirjuta kohanäitajad ja eraldajad ülemisse hüpikmenüü kasti. Lisaks võid valida vormingu hüpikmenüüst Lisa:, mis võimaldab lisada kohanäitaja kuupäevavormingu stringi kursori asukohas.

Loodava kuupäevastringi eelvaatlus on näha märkekastist Kohandatud allpool. Kui oled lõpuks loonud meelepärase kuupäevavormingu stringi, klõpsa nupul OK, mis lisab selle dokumendile.

Kui kuupäev on dokumenti lisatud, võib seda igati muuta, sealhulgas ka fikseeritud kuupäevast muutuv ja vastupidi teha. Selleks klõpsa kuupäeval &HPN;ga. Ilmub menüü, kust vali Muuda muutuja, mis avab alammenüü. Vali sealt uus muutuja või uus väljanägemine ning muutuja uuendatakse otsekohe.

### Kellaaja lisamine

Aja lisamiseks dokumenti vii kursor tekstikasti, kuhu soovid aega sisestada, ning vali menüükäsk Lisa Muutuja Aeg . Seal on kaks valikut: Käesolev aeg (fikseeritud) ja Käesolev aeg (muutuv).

Käesolev aeg (fikseeritud)

  Selle võimaluse kasutamine lisab käesoleva aja kursori asukohta. Aeg määratakse kindlaks vastavalt arvutikellale. Pärast lisamist jääb see väärtus muutumatuks ka siis, kui anda &kword;ile käsk uuendada dokumendi muutujaid.

  Seda võimalust on hea kasutada loomisaja määratlemiseks. Võrdle seda varianti võimalusega Käesolev aeg (muutuv).

Käesolev aeg (muutuv)

  Selle võimaluse valimisel lisatakse käesolev aeg kursori asukohta. Aeg määratakse kindlaks vastavalt arvutikellale. See väärtus muutub iga kord, kui &kword;ile antakse käsk uuendada dokumendi muutujaid.

  Selle võimaluse abil on lihtne osutada dokumendis kohale, kus tuleb alati näidata parajasti kehtivat aega. Võrdle seda võimalusega Käesolev aeg (fikseeritud)

Ilmub dialoog.

Ülemises hüpikkastis saab määrata muutuja väljanägemise. Võimalused on järgmised:

Lokaale

  See lisab aja KDE juhtimiskeskuses määratud vormingus.

  Selle võimaluse valimiseks kontrolli, et ülemises hüpikkastis seisaks Lokaale. Ajavormingu eelvaatlus on näha märkekastist Kohandatud allpool. Kui see sind rahuldab, klõpsa nupule OK.

Eelvormindatud ajastringid

  &kword; pakub 5 eelvormindatud ajastringi. Need on sellised, mis peaksid üldjuhul kasutaja vajadused rahuldama. Neid saab valida ülemisest hüpikkastist. Ajavormingu eelvaatlus on näha märkekastist Kohandatud allpool. Kui see sind rahuldab, klõpsa nupule OK.

Kohandatud string

  Kui sa aga ei leia meelepärast vormingut, võid selle ka ise luua.

  Ajavormingu string koosneb tähtedest ja numbritest, mis teatud kindlaid reegleid järgides (neid kirjeldatakse lähemalt allpool) võimaldavad luua kohandatud ajavormingu stringi.

  Ajavormingu string koosneb kohanäitajatest ja eraldajatest. Kohanäitajaid määratlevad järgmised viis tabelit.

  Tunnid

  Tunni kohanäitajad | h | hh
  Näide | 6 | 06

  Minutid

  Minutite kohanäitajad | m | mm
  Näide | 4 | 04

  Sekundid

  Sekundite kohanäitajad | s | ss
  Näide | 2 | 02

  Millisekundid

  Millisekundite kohanäitajad | zzz
  Näide | 022

  Sekundid

  AM/PM kohanäitajad | ap | AP
  Näide | am | AM

  Keerukama ajastringi loomiseks kombineeri kohanäitajaid tavalise tekstiga (eraldajatega).

  Näide:

  hh:mm:ss asemele tuleb 06:23:13

  ja

  h:mm ap asemele 6:23 am

  Pane tähele, et muutuvad ainult kohanäitajad. Tühikud, koolonid ja muu tekst jääb samaks.

  Kindlasti tuleb silmas pidada, et kohanäitajad on tõstutundlikud. HH ei ole kohanäitaja, küll aga hh

  Kohandatud ajastringi loomiseks märgi ära kast Kohandatud.

  Kirjuta kohanäitajad ja eraldajad ülemisse hüpikkasti. Lisaks võid ka valida vormingu hüpikkastist Lisa:, mis asetab kohanäitaja kursori asukohta ajavormingu stringis.

  Käesoleva aja stringi eelvaatlus on näha märkekastist Kohandatud allpool. Klõpsa nuppu OK, kui string on muutunud selliseks, nagu sa seda näha soovid, ning string lisatakse dokumenti.

Käesoleva aja stringi eelvaatlus on näha märkekastist Kohandatud allpool. Klõpsa nuppu OK, kui string on muutunud selliseks, nagu sa seda näha soovid, ning string lisatakse dokumenti.

Pärast seda, kui aeg on dokumenti lisatud, võib selle välimust muuta, samuti määrata, kas see peab olema fikseeritud või muutuv. Selleks klõpsa &HPN;ga ajal. Ilmub menüü, kust vali Muuda muutuja. See avab alammenüü, kust saab valida uue muutuja või uue väljanägemise. Valimise järel uuendatakse kohe ajavormingu stringi.

## Lehekülgede nummerdamine

Leheküljenumbrite lisamine &kword;is on imelihtne.

Lehekülgede numbriga on seotud kaks muutujat: Lehekülje number ja Lehekülgede arv

Lehekülje numbri lisamiseks vii kursor kohta, kuhu soovid numbri asetada, ning vali menüükäsk Lisa Muutuja Lehekülg Lehekülje number . Lehekülje number lisatakse kursori asukohta.

Lehekülgede arvu lisamiseks vii kursor kohta, kuhu soovid muutuja lisada, ning vali menüükäsk Lisa Muutuja Lehekülg Lehekülgede arv . Lisatakse dokumendi lehekülgede koguarv.

Leheküljenumbreid uuendatakse dünaamiliselt vastavalt dokumendi redigeerimisele.

Leheküljenumbrid sobivad üldjuhul kõige paremini päistesse ja jalustesse. See tagab, et igal leheküljel asuks seda näitav number ühes ja samas kohas.

## Alajaotuse pealkiri

Alajaotuse pealkiri on võimalik lisada dokumenti suvalises kohas, kui valida menüükäsk Lisa Muutuja Lehekülg Alajaotuse pealkiri .

&kword; määratleb alajaotuse pealkirja, alustades otsingut käesoleva lehekülje algusest. Alajaotuse pealkirjaks loetakse esimene lõik, mille stiil on Päis 1. Kui sellist lõiku käesoleval leheküljel ei ole, otsib &kword; läbi eelmised leheküljed, kuni sellise stiiliga lõik leitakse, ning määrab selle alajaotuse pealkirjaks.

## Muud muutujad

&kword; võimaldab lisada ka muid sageli kasutatavaid muutujaid. Nende valik sõltub dokumendi iseloomust. Muutujaid saab lisada, valides menüükäsu Lisa Muutuja Dokumendi info . See avab muutujate nimekirja, mida allpool lähemalt kirjeldatakse.

Muutuja | Näide | Üksikasjad
--- | --- | ---
Failinimi | Kokkuvõte.kwd | Lisab dokumendi failinime.
Autori nimi | Jaan Mätas | Autori nimi, nagu see on määratud dokumendi info kastis.
Linn | Haapsalu | Postiindeks, nagu see on määratud dokumendi info kastis.
Firma nimi | Haapsalu Õllesõprade Selts | Firma nimi, nagu see on määratud dokumendi info kastis.
Riik | Eesti | Riigi nimi, nagu see on määratud dokumendi info kastis.
Kataloogi nimi | /home/jmatas/kword | Dokumendi kataloogi nimi. Katalooginime muutajas ei sisaldu failinime.
Kataloog ja failinimi | /home/jmatas/kword/Kokkuvõte.kwd | Käesoleva faili kataloog ja failinimi.
Dokumendi kokkuvõte | See on käesolev kokkuvõte. | Dokumendi kokkuvõte, nagu see on määratud dokumendi info kastis.
Dokumendi titel | Minu kokkuvõte | Dokumendi tiitel, nagu see on määratud dokumendi info kastis.
E-posti aadress | jmatas@hos.ee | Autori e-posti aadress, nagu see on määratud dokumendi info kastis.
Faks | Suvaline kehtiv telefoninumber | Faksi number, nagu see on määratud dokumendi info kastis.
Failinimi | Kokkuvõte.kwd | Faili täielik nimi.
Failinimi ilma laiendita | Kokkuvõte | See eemaldab failinimelt laiendi (tavaliselt .kwd).
Postiindeks | Suvaline kehtiv postiindeks | Postiindeks, nagu see on määratud dokumendi info kastis.
Tänav | Pudeli 17 | Aadressi tänava osa, nagu see on määratud dokumendi info kastis.
Telefon | Suvaline kehtiv telefoninumber | Telefoninumber, nagu see on määratud dokumendi info kastis.
Tiitel | Asepresident-laekur | Tiitle, nagu see on määratud dokumendi info kastis.

Määratlemata muutujad ilmuvad kujul <puudub>, kuni sa pole määranud nende väärtust dokumendi info kastis.

## Kohandatud muutujad

&kword; pakub hulga eelmääratletud muutjaid. Sul võib aga ette tulla dokumente, kus tekib vajadus määratleda mõningaid teistsuguseid muutujaid.

Võimalusega kohandatud muutujad võid luua igas dokumendis piiramatul hulgal meelepäraseid muutujaid.

### Uue kohandatud muutuja loomine

Uue kohandatud muutuja loomiseks vii kursor kohta, kuhu soovid uue muutuja lisada.

Vali menüükäsk Lisa Muutuja Kohandatud Uus... . See avab dialoogi.

Kirjuta tekstikastidesse muutuja nimi ja selle vajalik väärtus.

Klõps nupul OK tekitab uue muutuja ja lisab selle kursori asukohta. Klõps nupul Loobu katkestab uue muutuja loomise.

Seejärel on võimalik lisada loodud uut muutujat suvalisse kohta dokumendis.

### Kohandatud muutuja väärtuse redigeerimine

Et muutujal oleks üldse mõte, tuleb sellele anda väärtus, samuti peab olema võimalus seda vajaduse korral hõlpsasti muuta. Muutuja väärtuse muutmiseks:

Vali menüükäsk Tööriistad Kohandatud muutujad.... See avab dialoogi.

Igal kohandatud muutujal on tabelis oma rida. Esimeses veerus on muutuja nimi, teises selle väärtus.

Muutuja väärtuse muutmiseks klõpsa tekstikastis vasakul pool muutuja nime ning kirjuta sinna vajalik väärtus.

Kui oled soovitud muutused sisse viinud, klõpsa nupule OK ning kõik muutujad uuendatakse.

### Kohandatud muutuja lisamine

Uue kohandatud muutuja lisamiseks vali menüükäsk Lisa Muutuja Kohandatud. Selle alamenüüs on loetletud olemasolevad kohandatud muutujad. Klõpsa vajaliku muutuja nimel ning &kword; lisab muutuja ühes selle olemasoleva väärtusega kursori asukohta.

## Kõigi muutujate väärtuste uuendamine

&kword;ile saab anda käsu uuendada kõiki muutujate väärtusi (et need peegeldaksid kindlasti oma parajasti kehtivaid väärtusi). See on eriti oluline kuupäevade ja aja puhul.

Selleks vali menüükäsk Lisa Muutuja Värskenda kõiki muutujaid.

## Ühe kuupäeva- või ajamuutuja väärtuse uuendamine

&kword;il võib lasta uuendada ka ühtainust kuupäeva- või ajamuutuja väärtust ning jätta ülejäänud muutujad puutumata.

Selleks vii hiirekursor muutuja kohale, mida soovid uuendada, ja klõpsa &HPN;ga. Ilmub menüü, mis pakub mitmesuguseid uusi kuupäeva- või ajavormindamisvõimalusi ning võimalust muuta kuupäev või aeg vastavalt fikseerituks või muutuvaks. Vali sellest nimekirjast meelepärane võimalus ning muutuja uuendatakse otsekohe.