# Andmebaaside kasutamine

&kword; suudab kasutada välise (või ka sisese) andmebaasi andmeid dokumentide personaliseerimiseks konkreetsete töötajate/klientide/sõprade jaoks.

Selles osas käsitleme kõik &kword;ile spetsiifilisi dokumentide loomise, liitmise ja trükkimise aspekte. Me ei käsitle aga:

- Välise andmebaasi loomist.

- Andmebaasidega seotud turvalisusküsimusi.

- SQL toimimist ja kasutamist. Me eeldame, et kui kavatsed kasutada andmeallikana SQL andmebaasi, on sul SQL kasutamisest juba mingi aim olema.

- Võrgu- või internetiühenduse loomist ja kasutamist.

Neile küsimustele leiab vastuse mitmesugustest käsiraamatutest, mis just nende probleemidega tegelevadki.

Kui soovid kasutada &kword;i sisemist andmebaasi, loe selle kohta lähemalt siit.

## Välise andmebaasi (SQL) kasutamine dokumentide loomisel

&kword; suudab kasutada personaliseeritud dokumentide andmeallikatena mitmeid populaarseid vaba tarkavara andmebaase.

SQL-i kasutavale välisele andmebaasile ligipääsuks peab arvutil kasutatavasse QT-sse olema kompileeritud sobiv andmebaasimoodul.

Täpsemat infot leiab käsiraamatu paigaldamist käsitlevast osast.

Andmebaas võib paikneda samal masinal, kus asub ka &kword;, või ükspuha millisel masinal, millele pääseb ligi kohtvõrgu või interneti kaudu.

Andmebaasi kasutamiseks on vaja teada järgmisi üksikasju:

- Andmebaasi nimi

- Selle masina nimi/IP aadress, kus andmebaas paikneb

- Määratud masina SQL ligipääsu tagava pordi aadress

- Kehtiv andmebaasi kasutaja nimi

- Kasutajanime kehtiv parool

Kui kogu see info on olemas, võib asjaga alustada.

Välise andmebaasi kasutamine personaliseeritud dokumentide loomiseks kujutab endast kolmeastmelist protsessi:

1. Ühendumine andmebaasiga ja päringu valimine.

2. Andmebaasi välja lisamine, et &kword; teaks, kuhu andmebaasi info lisada

3. Personaliseeritud dokumendi eelvaatlus.

### Andmebaasi asukoha määramine ja kirjete päring.

Esmalt vali menüükäsk Tööriistad Andmebaasi kasutamise seadistamine.... Ilmub dialoog.

Klõpsa nupul Ava olemasolev.... Ilmub uus dialoog.

Praegu on seal ainult üks võimalus (QT-SQL lähteandmed). Klõpsa nupul OK. Ilmub uus dialoog.

Sisesta URL või avuti IP aadress, kus andmebaas paikneb, tekstikasti Masinanimi:.

Vali sobiv draiver hüpikkastist Draiver:.

Kirjuta andmebaasi nimi tekstikasti Andmebaasi nimi: ja kasutaja nimi kasti Kasutajanimi:.

Kui andmebaasi pääseb kasutama mõne muu kui vaikepordi kaudu, kirjuta sobiv pordi number tekstikasti Port:.

Kui kavatsed sama andmebaasi ka edaspidi kasutada, võid klõpsata nupul Säilita seadistused. &kword; palub sul seejärel määrata nimetus.

Kui soovid edaspidi neid salvestatud seadistusi kasutada, vali salvestatud nimega variant dialoogi ülemises vasakus osas asuvast hüpikkastist.

Kui oled sisestanud kogu vajaliku info, klõpsa nupule OK. &kword; pärib seejärel andmebaasi kasutaja parooli. Kirjuta parool ilmunud tekstikasti ja klõpsa nupul OK.

Varasem dialoog ilmub uuesti.

Klõpsa nupul Muuda käesolevat.... Ilmub uus dialoog.

Dialoog jaguneb kolmeks osaks: andmebaasi info, päringu info ja päringurida.

Andmebaasi info osa kananb nimetust Informatsioon ja sisaldab kaht kasti. Vasakpoolne (Saadaolevad tabelid) näitab kõiki andmebaasi kasutamisvalmis tabeleid. Vali vajalik tabel, klõpsates selle nimel &HVN;ga. Seejärel ilmub kõigi tabeli kasutamisvalmis väljade nimekiri parempoolsesse kasti.

Päringurida on tekstikast, mis asub dialoogi allosas ja kannab nimetust Päring. Kirjuta oma SQL päring kasti ja klõpsa nupul Käivita. &kword; esitab andmebaasile päringu ning näitab selle tulemust kastis Päringu tulemus. Päringureal olevat päringut muutes ning uuesti nupule Käivita vajutades ilmub viimati mainitud kasti uus tulemus.

&kword; ei piira millegagi päringustringi olemust. See võib olla päris lihtne:

`select * from eMail`

või ka keerukas, mitut tabelit hõlmav:

`select eMail.FirstName, eMail.LastName, eMail.address, data.Birthday, data.EyeColour from eMail, data where data.FirstName=eMail.FirstName and data.LastName=eMail.LastName`

Klõps nupul Seadista võimaldab kasutada mõnda muud andmebaasi.

Kui oled sisestanud tekstikasti Päring vajaliku päringu, klõpsa selle valimiseks nupul OK.

See toob sind tagasi andmebaasi kasutamise põhidialoogi.

Klõpsa nupul Sulge.

Nüüd, kus oled valinud päringu, on aeg lisada dokumenti andmebaasi väli. Klõpsa jätkamiseks siin.

## Sisemiste tabelandmete kasutamine dokumentide loomisel

Väikeste andmekogumite jaoks või juhul, kui sul puudub parajasti liidetavaid andmeid sisaldav andmebaas, pakub &kword; võimalust sisestada andmed otse &kword;i tabelandmetena. Seda sisemist andmestruktuuri saab seejärel kasutada dokumentide loomisel, kuhu mainitud andmed lisatakse vajalikesse kohtadesse.

Sisemiste tabelandmete kasutamine personaliseeritud dokumendi loomiseks kujutab endast kolmeastmelist protsessi:

1. Andmete sisestamine &kword;i

2. Andmebaasi välja lisamine, et &kword; teaks, kuhu andmebaasi info lisada

3. Personaliseeritud dokumendi eelvaatlus.

Kui andmed on loodud, saab neid alati vajadusel muuta ning luua muudetud andmete põhjal teistsuguseid personaliseeritud dokumente.

### Andmete sisestamine

Esmalt vali menüükäsk Tööriistad Andmebaasi kasutamise seadistamine.... Ilmub dialoog.

Klõpsa nupul Loo uus.... Ilmub dialoog.

Praegu on dialoogis vaid üks võimalus: Sisemine säilitamine. Klõpsa nupul OK. Ilmub uus dialoog.

See kujutab endast tabelandmete sissekannete nimekirja. Ülal asub tööriistariba, dialoogi põhiosa aga sisaldab sinu kirjeid ja sissekandeid.

#### Tabelandmete struktuuri määratlemine

Esmalt tuleb lisada vähemalt üks sissekanne (andmebaasi väli). Seda saab teha klpsuga nupul (Lisa sissekanne ehk tööriistariba paremalt kolmas nupp). Ilmub väike dialoog, kuhu saab sisestada sissekande nimetuse (Nimi, Aadress, Bilanss jne).

See on sissekande nimi, mitte selles sisalduvad andmed ise.

Klõps nupul OK lisab sissekande nimekirja.

Korda seda toimingut, kuni kõik vajalikud sissekanded on lisatud.

Kui soovid mõne sissekande kustutada, klõpsa selle nimel &HVN;ga ja seejärel nupul (Eemalda sissekanne).

Kontrolli väga hoolikalt, et oled kustutamiseks valinud õige sissekande. Kui annad &kword;ile korralduse sissekanne kustutada, kustutatakse see koos selles sisalduvate andmetega otsekohe. Pärast kustutamiskäsu andmist ei ole enam võimalik seda peatada või tagasi võtta.

#### Andmete sisestamine tabelisse

Kui andmete struktuur on määratud, saab hakata sissekannetesse andmeid sisestama.

Dialoogi ülaosas asub kahel pool keritavat kasti 4 nuppu. Kastis on näha käesoleva kirje number. Kõik kirjed nummerdatakse lisamise järjekorras alates numbrist 1. Soovitud kirjele saab liikuda kas keritava kasti või siis sellest kahel pool asuvate noolte abil.

Nupp | Tegevus
--- | ---
| Liigub otse esimesele kirjele
| Liigub üks kirje tagasi
| Liigub üks kirje edasi
| Liigub viimasele kirjele

Andmete sisestamiseks vii kursor sissekande nimest paremal pool asuvasse tekstikasti ja kirjuta sinna soovitud andmed. (Äsja loodud andmete jaoks kasutab &kword; vaikimisi väärtust Väärtus puudub).

Kirje lisamiseks klõpsa nupule .

Kirje kustutamiseks klõpsa nupule .

Kirjeid kustutades tasub olla ettevaatlik, sest kui kirje on kustutatud, ei saa seda enam taastada.

Sisesta kõik andmed, mida vajalikuks pead.

Kui oled sisestamise lõpetanud, klõpsa nende salvestamiseks nupule OK. See toob sind tagasi andmebaasi kasutamise põhidialoogi juurde:

Klõpsa nupul Sulge. Nüüd on aeg lisada dokumenti andmebaasi väljad.

### Andmebaasi väljade lisamine dokumenti

Nüüd, kus &kword;ile on saanud teatavaks andmeallika sissekanded, saab dokumenti lisada andmebaasi välja.

Andmebaasi väli kujutab dokumendis endast kohanäitajat. See asendatakse iga personaliseeritud dokumendi puhul konkreetse kirje väärtusega.

#### Andmebaasi välja lisamine

Andmebaasi välja lisamiseks vii kursor dokumendis kohta, kuhu soovid andmed lisada. Vali menüükäsk Lisa Muutuja Andmebaasi väli.... Nähtavale ilmuvad kättesaadavad sissekanded. Vali vajalik sissekanne ja klõpsa nupul OK.

Andmebaasi väli lisatakse kursori asukohta. Väli on ümbritsetud nurksulgudega.

Seejärel võid viia kursori dokumendis uude asukohta ja lisada uue kohanäitaja. Kui oled kõik vajalikud väljad lisanud, võid vaadata, milline dokument välja hakkab nägema.

#### Andmebaasi välja kustutamine

Andmebaasi välja kustutamiseks vii kursor välja lõppu ning vajuta klahvi &Backspace;. Kustutatakse kogu väli.

### Liidetud dokumendi eelvaatlus ja trükkimine

Kui oled kõik vajalikud andmebaasi väljad lisanud, võid vaadata, milline lõpptulemus välja näeb ja soovi korral ka personaliseeritud dokumendi trükkida.

#### Dokumendi eelvaatlus enne trükkimist

Dokumendi eelvaatluseks vali menüükäsk Tööriistad Andmebaaside kasutamise seadistamine.... Ilmub dialoog.

Vali võimalus Väljatrüki eelvaatlus. Seejärel peaksid nägema, milline personaliseeritud dokument trükituna välja näeb.

#### Personaliseeritud dokumendi trükkimine.

Personaliseeritud dokumendi trükkimine ei erine õigupoolest millegagi mistahes dokumendi trükkimisest. Rohkem infot selle kohta loe osast Dokumendi trükkimine.