# Arbejde med &kivio;

## Åbn et dokument

For at åbne et tidligere gemt dokument, vælges Fil Åbn, så vises en almindelig KDE-fildialog.

Nyligt brugte dokument er på en liste under Fil Åbn nylige.

## Gem et dokument

For at gemme nuværende dokument, vælges Fil Gem eller Fil Gem som for at give en eksisterende fil et andet navn.

Det er muligt at gemme dokumentet på en form som kan åbnes af tidligere versioner af &kivio;. Vælg versionen du kræver i dropned-feltet Filter i fildialogen for at gemme.

## Udskrift

Dokumentet kan udskrives ved at vælge Fil Udskriv. Den almindelige KDE udskriftsdialog vises. En forhåndsvisning af udskriften kan opnås ved at vælge Fil Forhåndsvis udskrift.

## Importér/eksportér dokument

Menuvalgmulighederne Importér og Eksportér i menuen Fil, udfører for øjeblikket samme funktioner som Åbn og Gem.

## Dokumenter med flere sider

Et &kivio;-dokument kan indeholde flere sider med diagrammer.

### Tilføj sider

For at tilføje yderligere sider til et dokument, vælges Side Indsæt side.

### Fjern sider

Uønskede sider kan fjernes ved at vælge Side Fjern side.

### Omdøb sider

Navnene som gives til hver side kan justeres ved at dobbeltklikke på sidenavnet i sidevalgslinjen. En dialog vises, som gør det muligt at redigere navnet.

### Arbejde med sider

Sidernes rækkefølge kan justeres ved at trække fanebladene i sidevalgslinjen.

Pileknapperne i sidevalgslinjen er til for at rulle gennem sidefanebladene, de skifter ikke mellem selve siderne.

Hvis du har mange sider i dokumentet, og ikke vil se alle i sidevalgslinjen, kan du skjule sider ved at vælge Side Skjul side. Det fjerner siden som for øjeblikker er valgt fra sidevalgslinjen.

For at vise en skjult side, vælges Side Vis side og vælg så siden du vil se i listefeltet.

## Eksportér en side

Enkelte sider kan eksporteres som bitmap grafikfiler. For at eksportere nuværende side, vælges Side Eksportér side. En almindelig KDE fildialog vises. Eksportformatet afgøres af navnet du giver filen. Det skal slutte med en af filendelserne på listen nedenfor.

Følgende formater understøttes:

- Windows Bitmap (.bmp)

- Encapsulated Postscript (.eps)

- JPEG (.jpeg)

- .krl

- .pmb

- PCX (.pcx)

- Portable Grayscale Map (.pgm)

- Portable Pixmap (.ppm)

- Targa (.tga)

- .xbm

- .xpm

- .xv

## Gitteret

&kivio; viser et gitter med regelmæssige mellemrum over dokumentet for at hjælpe med til at placere stenciler. Om gitteret kan ses eller ej kan vælges med Vis Vis gitter.

Objekternes kanter bindes til nærmeste punkt på gitteret hvad enten det er synligt eller ej. For at ændre denne opførsel, vælges Vis Bind til gitter.

For at indstille gitteret, vælges Opsætning Indstil Kivio... og klik på Gitter i ikonlisten.

Dialogen lader dig justere farven som gitteret tegnes med, det vandrette og lodrette mellemrum og bindingsafstanden.

Vink: Det er muligt at have et gitter som ikke er firkantet ved at angive forskellige vandrette og lodrette mellemrum.

## Fritstående tekst

Tekstværktøjet kan bruges til at tilføje tekst som ikke hører sammen med noget objekt i et dokument. Det er nyttigt til for at angive almen information om en tegning.

For at tilføje fritstående tekst, sørg for at intet objekt er markeret ved at vælge Redigér Afmarkér alle, og aktivér derefter tekstværktøjet ved at vælge Værktøjer Redigér stenciltekst. Musemærkøren ændres for at angive at tekstværktøjet er aktiveret.

Træk et felt som skal indeholde teksten. En dialog vises, som beder om teksten. Indtast den og klikke O.k. Tekstens formatering kan ændres ved at vælge Formatér Tekst eller ved at bruge værktøjslinjerne.

## Sidelayout

Sidestørrelse, marginer og orientering, stående eller liggende, kan ændres med dialogen Sidestørrelse og marginer. Den kan kommes til ved at vælge Formatér Sidelayout.

## Brug af støttelinjer

Støttelinjer er linjer som bruges for at hjælpe dig med at placere stenciler. Du kan ikke blot bruge støttelinjerne som synlig reference når du justerer objekter, men du kan også vælge at lade &kivio; binde stenciler til støttelinjerne. Det betyder at så snart kanten af en stencil er indenfor en vis afstand fra en støttelinje, flyttes den til støttelinjens position med det samme.

### Tilføj støttelinjer

For at tilføje en støttelinje, flyttes musemarkøren enten til den vandrette eller lodrette lineal, afhængig af hvilken støttelinje du vil have. Hold venstre museknap nede, og træk musen over dokumentet og slip den hvor du vil placere støttelinjen. Mens du trækker musen flyttes støttelinjen på tilsvarende måde.

### Flytning af støttelinjer

Når en støttelinje er placeret, kan du flytte den ved at placere musen over den, holde venstre museknap nede og trække. Slip museknappen når støttelinjen er på sin nye position.

### Synlighed og binding

For at skjule støttelinjer, vælges Vis Vis støttelinjer, som skifter mellem om de ses eller ej.

Normalt bindes stencilkanter til nærmeste støttelinje. For at ændre opførsel, vælges Vis Bind til støttelinjer.

## Lag

&kivio; tillader komplekse diagrammer at deles op i flere lag. Man kan vælge om et lag ses eller ej. Denne funktion er nyttig hvis du har et grundlæggende diagram, for eksempel en planskitse, og skal oprette flere udgaver af den for forskelligt publikum. Informationen for hver gruppe kan placeres i forskellige lag. Hver side i dokumentet har sit eget sæt af lag.

### Dokning af lag

For at ændre nuværende sides lag, vælges Vis Dokning Laghåndtering. Laghåndteringens dokning gør det muligt at oprette, fjerne og skifte navn på lag. Den kan også bruges til at ændre om lag ses, tegningsrækkefølgen og at vælge aktivt lag.

&kivio; har begrebet med nuværende aktive lag, som er det som påvirkes af alle redigeringshandlinger. Normalt indeholder en side kun et lag, som er det aktive lag.

### Tilføjelse af lag

Med lagerdokning kan du tilføje nye lag ved at klikke på knappen Nyt lag, den første fra venstre. Lag kan fjernes ved at klikke på den anden knap, Fjern lag. &kivio; nummererer lagene i rækkefølge. For at skifte navn på et lag, markeres det i listen og der klikkes på Omdøb lag.

### Lagindstillinger

Lag tegnes i den rækkefølge de er på listen. Tegningen sker oppefra og ned, så objekter i laget længst nede i listen tegnes ovenpå objekterne i alle andre lag. Listens rækkefølge kan ændres ved at markere et lager og bruge knapperne Flyt lag opad og Flyt lag nedad for at ændre positionen.

Hvert lag vises med fire små ikoner foran navnet. Fra venstre til højre repræsenterer de: Synlighed - vises som et lille øje. Ved at klikke på ikonen ændres lagets synlighed.

## Arrangement af stenciler

### Justeringsværktøjet

Justeringsværktøjet omarrangerer en gruppe stenciler, så de justeres langs en kant eller en usynlig midterlinje. For at bruge værktøjet, markeres flere stenciler, derefter vælges Formatér Justér & fordel.... Hvis stencilerne er arrangerede i en vandret linje, har du valget mellem at justere langs over- eller underkanten eller midterlinjen. For stenciler som er arrangerede i en lodret linje er valget venstre- eller højrekant eller midterlinjen.

### Fordelingsværktøjet

Fordelingsværktøjet arrangerer en gruppe stenciler så der bliver et lige stort mellemrum mellem hver stencil.

Markér først stencilerne som du vil omarrangere, vælg derefter Formatér Justér & fordel... og klik på fanebladet Fordel i vinduet med fanblade som kommer frem.

Du kan vælge om objekterne skal fordeles så der er lige store mellemrum mellem to kanter, for eksempel skal afstanden mellem venstrekanten på hver stencil være ens. Eller om mellemrummet mellem hvert objekt skal være ens. Vælg punktet Mellemrum hvis du ønsker dette.

Det andet valg er om fordelingen skal bruge hele sidens omfang, eller kun den del som omfattes af markeringen. Hvis det senere vælges, optager stencilerne ikke mere plads end de gjorde oprindeligt.

Valgmuligheden at bruge sidens omfang tager hensyn til sidemarginerne.