# Fodnoter og slutnoter

&kword; har et komplet sæt værktøjer til at oprette og redigere fodnoter og slutnoter. Når du opretter en fodnote, vil &kword; automatisk placere fodnoten ved bunden af den rette side. Når du opretter en slutnote, angives noten også i en nummereret liste sidst i dit dokument. Hvis fodnotens eller slutnotens referencepunkt under en dokumentredigering flyttes til en anden side, vil notens angivelse i listen sidst i dokumentet automatisk følge med (hvis brugeren ønsker det).

&kword; er også i stand til en separat håndtering af hhv. slutnoter og fodnoter i samme dokument.

Du har mulighed for at lade &kword; lave nummereringen af dine fodnoter. Alternativt kan du selv manuelt angive hver fodnote.

Der er flere automatiske nummereringssystemer, og dine fodnoter kan i øvrigt adskilles fra hovedteksten med en delelinje.

## Tilføj ny fodnote eller slutnote

For at tilføje en ny fodnote eller slutnote placerer du markøren ved slutningen af den tekst, du vil give en reference til en fodnote eller slutnote. Vælg så Indsæt Fodnote/slutnote... fra menulinjen. Dette vil åbne en dialog.

Hvis du vil have &kword; til at nummerere dine fodnoter/slutnoter automatisk, skal du sikre dig, at Automatisk er markeret. Hvis du manuelt selv vil angive alle fodnoter/slutnoter, skal du markere Manuel og derpå indtaste fodnotens eller slutnotens nummer i tekstfeltet til højre.

Hvis muligt anbefaler vi at lade &kword; styre nummereringen af fodnoter/slutnoter for dig. Hvis &kword; styrer nummereringen, og du derpå indsætter, sletter eller flytter fodnoter/slutnoter, vil &kword; automatisk omnummerere eller omordne fodnoterne/slutnoterne for dig.

Vælg derpå enten Fodnote eller Slutnote. En fodnote viser sig i bunden af den side, hvor referencen til fodnoten er lavet. Slutnoter fremstår derimod samlet i en ordnet liste til allersidst i dit dokument.

Klik på Indstillinger for at ændre udseendet af dine fodnoter eller slutnoter.

Klik på Annullér for at komme tilbage til dit dokument uden at indsætte en fodnote eller slutnote.

Klik på Indsæt for at indsætte fodnoten/slutnoten. &kword; vil så oprette fodnoten/slutnoten og placere markøren ved begyndelsen af noten, så du nemt kan indtaste referenceoplysningerne. Indtast dine referenceoplysninger i den plads, der stilles til rådighed herfor.

Når du har indtastet din fodnotes referenceoplysninger kan du gå tilbage op på siden og fortsætte med at redigere dit dokument.

## Ændringer i en fodnotes reference

Der er to måder at ændre referenceoplysningerne i en fodnote:

- Placér musemarkøren over den fodnote, du vil ændre, og klik en enkelt gang på den med &RMB;. En undermenu vil fremkomme. Vælg Redigér fodnote. &kword; vil nu flytte markøren til den relevante fodnotereference.

- Gå blot ned til bunden af siden (hvis fodnote) eller til dokumentets slutning (hvis slutnote). Find referencen til fodnoten/slutnoten og klik en enkelt gang på noten med &LMB;.

  Du kan gå til et dokuments slutning med tastekombinationen &Ctrl;End.

## Slet en fodnote eller slutnote

For at slette en fodnote/slutnote skal du blot slette dens nummer. &kword; vil derpå fjerne referencen og hhv. tilpasse størrelsen på fodnoterammen eller opdatere listen med slutnoter sidst i dokumentet.

## Ret i fodnoternes udseende

For at indstille udseendet af dine fodnoter skal du vælge Formatér Fodnote/slutnote... fra menulinjen. Herpå vil en dialog fremkomme.

### Ret i udseendet af fodnote indgange

Der er fem prædefinerede nummereringsmetoder for fodnoter. Disse metoder er vist i venstre side af vinduet. Begynd med at vælge den nummereringsmetode, du vil bruge, ved at klikke en gang med &LMB;.

I tekstfeltet ved navn Præfix tekst: kan du indtaste tegn, du vil have vist før fodnotens nummer.

I tekstfeltet ved navn Suffikstekst: kan du indtaste tegn, du vil have vist efter fodnotens nummer.

Du kan tilpasse startpositionen for fodnotetælleren ved at bruge Start ved:-spinfeltet.

### Ændr udseendet af separatorlinjen.

For at ændre udseendet af separatorlinjen, skal du klikke på Separatorlinje-fanebladet.

For at indstille justeringen af separatorlinje ved at vælge hhv. Venstre, Centreret eller Højre.

Indstil linjens længde ved at bruge separatorlinjelængde-spinfeltet.

Indstil linjens bredde ved at bruge separatorlinjebredde-spinfeltet.

Brug kombinationsfeltet kaldet Separatorlinjetype for at indstille linjens udseende.

Klik O.k. for at ændre udseendet af alle fodnoter/slutnoter eller klik Annullér for at fortryde dine valg.

## Ændr placeringen af fodnoter.

Du kan angive hvor meget plads, der skal være mellem hovedteksten og fodnoterne ved at vælge Formatér Sidelayout... fra menulinjen. Herpå vil en dialog fremkomme.

Klik på Sidehoved/sidefod-fanebladet.

I bunden af dialogen er et tekstfelt kaldet Mellemrum mellem fodnote og tekstkrop. Som tekstfeltets navn også antyder, kan du her angive afstanden mellem den nederste kant af din hovedramme (indeholdende din hovedtekst) og øverste kant af rammen indeholdende dine fodnoter. Når du har indtastet den ønskede værdi for anstanden mellem disse, klikker du blot O.k., hvorpå rammen med dine fodnoter vil tilpasse sig på siden i henhold til dit valg.

Hvis både fodnoter og slutnoter er på samme side, vil indstillingen blive envendt på pladsen mellem krop og fodnoter.

## Ret udseendet af afsluttende noter.

### Ændr udseendet af slutnoteangivelser.

For at indstille udseendet af dine slutnoter, skal du vælge Formatér Fodnote/slutnote... fra menulinjen. Herpå vil en dialog fremkomme.

Klik på Slutnoter-fanebladet.

Der er fem prædefinerede nummereringsmetoder for fodnoter. Disse metoder er vist i venstre side af vinduet. Begynd med at vælge den nummereringsmetode, du vil bruge, ved at klikke en gang med &LMB;.

I tekstfeltet kaldet Præfix tekst: kan du indtaste tegn, du vil have vist før slutnotens nummer.

I tekstfeltet kaldet Suffiks tekst: kan du indtaste tegn, du vil have vist før slutnotens nummer.

Du kan tilpasse startpositionen for fodnotetælleren ved at bruge Start ved:-spinfeltet.

## Ændr placeringen af slutnoter.

Du kan angive hvor meget plads, der skal være mellem hovedteksten og fodnoterne ved at vælge Formatér Sidelayout... fra menulinjen. Herpå vil en dialog fremkomme.

Klik på Sidehoved/sidefod-fanebladet.

I bunden af dialogen er et tekstfelt kaldet Mellemrum mellem slutnote og tekstkrop. Som tekstfeltets navn også antyder, kan du her angive afstanden mellem den nederste kant af din hovedramme (indeholdende din hovedtekst) og øverste kant af rammen indeholdende dine slutnoter. Når du har indtastet den ønskede værdi for anstanden mellem disse, klikker du blot O.k., hvorpå rammen med dine slutnoter vil tilpasse sig på siden i henhold til dit valg.