# Detaljerede guider: Redigering af dit dokument

Dette afsnit af guiden dækker mere avancerede faciliteter til dataredigering. Afsnittet fokuserer fuldstændigt på tekstdata. For arbejde med andre typer data, se venligst afsnittet Mere end blot tekst.

## Markering af tekst

For mange redigerings- og formateringsfunktioner i &kword;, skal en bestemt handling (fed type, understregning &etc;) kun anvendes på en bestemt del af teksten, ikke hele dokumentet. Angiv hvilken tekst der skal ændres ved at markere (eller fremhæve) den tekst du ønsker ændret.

Markeret tekst har en farvet baggrund for at skelne den fra umarkeret tekst.

Markér tekst ved at angive et start- og et slutpunkt. Al teksten ind imellem start- og slutpunkt er markeret tekst.

Tekst kan markeres enten med musen eller med tastaturet.

### Ved brug af musen

For at vælge tekst med musen, placeres musemarkøren ved startpunktet. Hold så &LMB; nede og træk musen. Dette markerer al tekst mellem klikket med &LMB; og denne position af musemarkøren. Når musemarkøren er ved det ønskede punkt, slippes knappen. Derved fastlægges start- og slutpunkterne.

### Ved brug af tastaturet

For at bruge tastaturet, tager &kword; det oprindelige punkt hvor tekstmarkøren er som startpunktet. Brug så følgende tastekombinationer til at flytte slutpunktet til det ønskede sted.

Tastekombination | Funktion
--- | ---
&Shift;Venstre pil | Flyt slutpunkt et tegn til venstre.
&Ctrl;&Shift;Venstre pil | Flyt slutpunkt et ord til venstre.
&Shift;Højre pil | Flyt slutpunkt et tegn til højre.
&Ctrl;&Shift;Højre pil | Flyt slutpunkt et ord til højre.
&Shift;Op pil | Vælg alle tegn fra starten af markeringen, indtil tegnet lige ovenfor en linje op.
&Ctrl;&Shift;Op pil | Vælger alle tegn fra starten af markeringen til det første tegn i linjen lige ovenfor.
&Shift;Pil ned | Vælger alle tegn fra starten af markeringen til det første tegn i linjen lige nedenfor.
&Ctrl;&Shift;Nedad pil | Vælger alle tegn fra starten af markeringen til det første tegn i linjen lige nedenfor.
&Shift;Home | Vælger alle tegn fra starten af markeringen til begyndelsen af linjen.
&Ctrl;&Shift;Home | Vælger alle tegn fra starten af markeringen til begyndelsen af dokumentet.
&Shift;End | Vælger alle tegn fra starten af markeringen til slutningen af linjen.
&Ctrl;&Shift;End | Vælger alle tegn fra starten af markeringen til slutningen af dokumentet.
&Shift;Page-Up | Flytter dette slutpunkt én skærm op.
&Ctrl;&Shift;Page-Up | Flytter dette slutpunkt én skærm op. Slutpunktet er placeret ved første tegn på denne side.
&Shift;Page-Down | Flytter dette slutpunkt én skærm ned.
&Ctrl;&Shift;Page-Down | Flytter dette slutpunkt én skærm ned. Slutpunktet er placeret ved første tegn på denne side.
&Ctrl;A | Vælg al tekst i dette rammesæt.

Når start- og slutpunkter er blevet defineret, er al tekst mellem dem markeret.

## Brug af flere visninger

### Indledning

Når meget store dokumenter redigeres, vil der være tidspunkter hvor det hjælper at redigere to dele af dokumentet. I sådan en situation, kan &kword; åbne ekstra vinduer for at redigere det samme dokument.

Disse nye vinduer kaldes Visninger, da de giver et andet visningspunkt for det samme dokument.

Visninger er meget vigtige værktøjer når der arbejdes med store dokumenter. Sæt en visning til at redigere en del af dokumentet, og brug den anden visning, til frit at bevæge dig gennem dokumentet for at lave opdateringer og ændringer. Disse ændringer bliver vist automatisk i alle visninger.

### Oprettelse af en nu visning

Oprettelse af en ny visning laver et helt nyt vindue, med værktøjlinjer, menulinjer osv. Sammenlign dette med Opdel visning-kommandoen.

For at lave en ny visning vælges Visning Ny visning fra menulinjen.

Et nyt vindue vil blive oprettet. Ændringer i dit dokument kan laves i begge vinduer. Opdateringer i et vindue vil være synlige med det samme i det andet.

### Opdeling af denne visning i to adskilte visninger.

Det er også muligt at opdele en visning i to visninger. Begge visninger indeholdes i et vindue, og bruger samme værktøjslinjer, menulinjer osv. Dette er i kontrast til virkningen af Ny visning-kommandoen.

For at opdele denne visning, vælges Vis Opdelt visning fra menulinjen.

Dette dokumentområde vil blive opdelt i to visninger. Ændringer i dit dokument kan laves i begge visninger. Opdateringer i et vindue vil være synlige med det samme i det andet.

Visningerne kan være opdelt enten vandret eller lodret. Se næste afsnit for instruktioner.

### Ændring af opdelt visnings orientering

For at ændre den retning visningerne er opdelt i, vælges Vis Opdelt orientering fra menulinjen. Dette vil vise en undermenu. Vælg enten Vandret eller Lodret.

Alle visninger i dette vindue vil med det samme ændres til den nye orientering.

### Ændring af visningernes størelse

De relative størrelser af hver visning kan justeres med din mus.

For at justere størrelsen af visningen, kigger du på grænsen mellem rullebjælken i et vindue (den øverste eller højre visning) og linealen i den anden visning (den nedre eller venstre visning). Der er en solid grænse som synes at være hævet mellem rullebjælken og linealen. Idet musemarkøren passerer hen over denne linje, ændres den fra en pil til dobbelte linjer med dobbelte pile.

Når musemarkøren ændres, klikker du én gang med &LMB; og holder knappen nede. Træk denne grænse til det nye sted. Når der gives slip på museknappen, vil visningerne ændres til de nye proportioner.

### Fjern visning

For at fjerne en visning, placeres musen i den visning der skal slettes og der klikkes med &RMB;. Derpå vælges Vis Fjern visning fra menulinjen.

### Luk alle visninger

For at lukke alle visninger, vælges
Vis Luk alle visninger i menulinjen.

## Fortryd/Annullér fortryd

Det sker hele tiden. Men du arbejder på et dokument, laves en ændring. Ændringen var forkert, og nu ønsker du at bakke ud af dine ændringer.

Heldigvis har &kword; en løsning.

Hver gang en ændring laves i et dokument, husker &kword; hvad ændringen var. &kword; kan Fortryde hver ændring én af gangen.

Hvis du for eksempel skriver et forretningsbrev og taster denne sætning:

Det er en fornøjelse for mig at give dig dette introduktionsbrev, til din seneste ansatte.

Men det føles ikke helt rigtigt, så du ændrer det:

Det er en glæde for mig at give dig dette introduktionsbrev, til din seneste ansatte.

Du beslutter dig så for at det var bedre første gang og du ønsker at ændre det tilbage.

Vælg så blot Redigér Fortryd fra menulinjen.

Teksten siger nu fornøjelse igen.

Det er en fornøjelse for mig at give dig dette introduktionsbrev, til din seneste ansatte.

Hvis du efter du har fortrudt ændringen, beslutter dig for at du alligevel hellere vil have glæde, vælges Redigér Annullér fortryd og det fortrudte vendes om.

Sommetider er det ikke muligt for &kword; at fortryde en redigering. I disse tilfælde vil &kword; erstatte Fortryd-funktionen med Ikke muligt at fortryde.

Til andre tider vil &kword; kun udføre en delvis fortryde-operation af den tidligere opgave. Det er fordi &kword; behandler ændringer af dokumenter anderledes end man måske ville forvente. Væg simpelthen Redigér Fortryd igen, og flere redigeringer vil blive fortrudt.

Som standard husker &kword; de sidste 30 redigeringer i dokumentet. Dette tal kan justeres op eller ned. For detaljer, se Indstilling af &kword;.

Der er adgang fra menulinjen til Fortryd- og Annullér fortryd-kommandoerne (som i eksemplerne ovenfor) ved at bruge tastaturgenveje eller fra værktøjslinjen.

Kommando | Værktøjslinje-knap | Tastaturgenvej
--- | --- | ---
Fortryd |  | &Ctrl;Z
Annullér fortryd |  | &Ctrl;&Shift;Z

## Klip/Kopiér/Indsæt og klippebordet

Klippebordet er et begreb de fleste der har prøvet en moderne tekstbehandling kender til. Det er et stykke af din computers hukommelse der er sat til side som et midlertidigt opbevaringsområde. Tekst kan Klippes eller Kopieres fra dit dokument til klippebordet. Du kan gå til en anden del af dokumentet eller til et helt andet program, og Indsæt denne tekst det nye sted.

Den mest almindelige brug af klippebordet er at flytte eller kopiere tekst som allerede er indtastet i en del af dokumentet til en anden del af samme dokument eller til et helt andet dokument.

Dette begreb beskrives formodentlig bedst ved et eksempel.

For at gøre dette begynder vi med en test-sætning

Den store røde ræv sprang over den dovne hund.

Ved brug af mus eller tastatur markeres store, røde.

Vælg nu Redigér Kopiér fra menulinjen.

Dette har nu flyttet en kopi af den markerede tekst til klippebordet.

Placér nu musemarkøren mellem dovne og hund og klik én gang.

Vælg nu Redigér Indsæt fra menulinjen.

Resultatet vil nu være:

Den store, røde ræv sprang over den dovne store, røde hund

Klippebordet er ikke begrænset til tekst. Klippebordet kan indeholde tabeller, billeder, regneark eller en vilkårlig anden type information.

### Kopiér kommandoen

Kopiér-kommandoen kan kaldes på 4 måder:

- Ved at vælge Redigér Kopiér i menulinjen

- Ved at klikke på på værktøjslinjen.

- Ved at bruge tastaturgenvejen: &Ctrl;C eller den alternative tastaturgenvej: &Ctrl;Insert

- Efter teksten er valgt, klikkes én gang med &RMB; og knappen holdes nede. En lille undermenu vil så komme frem. Vælg så blot Kopiér

Kommandoen Kopiér flytter en kopi af den markerede tekst til klippebordet. De originale data er upåvirkede.

### Klip-kommandoen

Kommandoen Klip kan aktiveres på fire måder:

- Ved at vælge Redigér Klip i menulinjen

- Ved at klikke på på værktøjslinjen.

- Efter teksten er valgt, klikkes én gang med &RMB; og knappen holdes nede. En lille undermenu vil så komme frem. Vælg så blot Klip

- Ved brug af tastaturgenvejen: &Ctrl;X eller den alternative tastaturgenvej: &Shift;Delete

Kommandoen Klip flytter en kopi af den markerede tekst til klippebordet. Den markerede tekst slettes derefter fra dokumentet.

### Indsæt-kommandoen

Kommandoen Indsæt kan aktiveres på fire måder:

- Ved at vælge Redigér Indsæt i menulinjen

- Ved at klikke på på værktøjslinjen.

- Placér markøren hvor klippebordets indhold skal indsættes. Klik én gang med &RMB; og hold knappen nede. En lille undermenu vil komme frem. Vælg så blot Indsæt

- Ved brug af tastaturgenvejen: &Ctrl;V eller den alternative tastaturgenvej: &Shift;Insert

Kommandoen Indsæt indsætter en kopi af teksten fra klippebordet på markørens nuværende position. Klippebordet påvirkes ikke. (Så yderligere en indsætning laver en til kopi af teksten i dokumentet.)

Hvis ingen tekst er fremhævet i dokumentet for øjeblikket, vil Indsæt-kommandoen indsætte data ved markørens position.

Hvis der er markeret tekst når Indsæt-kommandoen køres, vil den markerede tekst blive erstattet med klippebordets indhold.

Klippebordet er ikke begrænset til dette dokument. Hvis tekst kopieres (eller klippes) fra et dokument, kan denne tekst indsættes i et andet åbent dokument, eller i et helt andet &kde;-program.

## Finde og erstatte tekst

### Find-kommandoen

Find-kommandoen kan kaldes på 3 måder:

- Ved at vælge Redigér Søg... i menulinjen

- Du kan bruge tastaturgenvejen:&Ctrl;F

- Ved at klikke på på værktøjslinjen.

Når Find-kommandoen kaldes kommer en dialog frem.

#### Basal tekst-søgning

Kombinationsfeltet der hedder Tekst der skal findes, er det sted hvor du kan indtaste din søgetekst. (I skærmbilledet, er dette felt for øjeblikket udfyldt med KDE)

Hvis du så klikker på o.k., så vil &kword; gennemsøge dokumentet indtil den finder en match for din tekst. Hvis &kword; ikke kan finde en match, vil en dialog komme frem der siger Ingen match fundet.

Hvis du ønsker at gentage en af dine nylige søgninger, så vælg blot pilen i dropned-feltet, og så vil en liste af dine mest nylige søgninger komme frem. Vælg så din søgning fra listen og klik på Find.

#### Forfining af din søgning

&kword;'s find-egenskab er meget mere sofistikeret end det vi diskuterede ovenfor. Ved brug af tilvalgene i dialogen, kan du indsnævre din søgning til at finde nøjagtigt det du ønsker.

##### Mønstermatchning

Standardhandlingen for &kword; er at søge efter en nøjagtig match for teksten. I &kword; kan du også matche tekst efter mønstre eller regelsæt.

For at aktivere mønstre, skal der sættes et kryds i afkrydsningsfeltet Regulære udtryk.

Dette vil aktivere Redigér-knappen. Denne knap kan være en hurtig måde at lave regulære udtryk for folk der ikke kender til &UNIX;' regulære udtryk.

Du behøver ikke at bruge knappen Indsæt mønster, for at indsætte din tekststreng. Du kan skrive den ind i søgelinjen. Knappen Indsæt mønster er en bekvemmelighed for folk der ikke kender til mønstermatchning.

Du skal nu skrive teksten på stedet, og stoppe for at indsætte mønstrets elementer hvor det er nødvendigt.

For flere detaljer om link, se afsnittet der hedder Dokument-link.

##### Formatteringsindstillinger

&kword; har også mulighed for at søge efter tekst med bestemte formatteringer udover at søge på selve teksten.

For at medtage formatteringsindstillinger i din søgning skal du klikke på knappen Vis formatteringsindstillinger.

Så snart Vis formateringsmuligheder er blevet klikket, dukker en ny dialog op.

Du kan bruge denne dialog til at vælge de indstillinger du vil bruge i din søgning.

Venstre kolonne har ni afkrydsningsfelter. Hvis der er en markering i feltet, vil &kword; undersøge al søgbar tekst efter denne egenskab. Hvis feltet ikke er markeret vil &kword; ikke vurdere denne egenskab ved søgningen.

Familie:

  Brug dette kombinationsfelt til at vælge den skrifttypefamilie du vil tage med i søgeteksten.

Størrelse:

  Brug dette tællefelt til at sætte skriftstørrelsen som &kword; skal søge efter.

Farve og Baggrundsfarve.

  Når du klikker på disse to knapper vælger du henholdsvis skriftfarve og baggrundsfarve, du vil have &kword; til at søge efter. For flere oplysninger om valg af farver kan du læse sektionen om Valg af farver fra farvevalgsvinduet.

Fed type: og Kursiv:

  Brug disse Ja/Nej radioknapper til at afgøre om du ønsker at &kword; skal tage med fed type eller kursiv stil med i søgeteksten.

Overstreg:

  Du kan vælge Enkel, Dobbelt, Enkel fed type eller Uden for at ændre søgningen.

Understreget:

  Du kan vælge Enkel, Dobbelt, Enkel fed type eller Uden for at ændre søgningen.

Lodret justering:

  Du kan vælge Normal, Hævet eller Sænket til at bestemme, hvilken skriftjustering &kword; skal søge efter.

Når du har valgt dine indstillinger klikker du på o.k. for at sætte dine søgeindstillinger i kraft.

Klik på Afbryd for at forkaste alle ændringer.

Klik på Nulstilfor at sætte indstillingerne tilbage til standardopsætningen.

Klik på Ryd for at fjerne alle markerede muligheder.

##### Andre søgetilvalg

Udover mønstermatchning, kan du begrænse søgeresultaterne med nogle få nyttige tilvalg.

Versalfølsom

  Når dette er valgt, vil &kword; ikke kun søge efter strengen af bogstaver, men vil verificere at bogstavernes versaltype er den samme. For eksempel vil søgning efter:

  KDE

  matche:

  KDE og skjultKDEiord men ikke:

  Kde, kde eller skjultkdeiord.

Find baglæns

  Dette tilvalg ændrer søgeretningen. Dette kan være nyttigt når du kun ønsker at søge efter en streng tekst før denne markørposition, ikke efter. Dette tilvalg bruges sædvanligvis i sammenhæng med Fra markør, men hvis dette ikke er angivet, vil &kword; starte søgningen fra slutningen af dokumentet baglæns.

Kun hele ord

  Når dette er valgt, vil &kword; kun finde søgepunkter, der er omgivet af mellemrum, paragrafmarkeringer eller punktuering. For eksempel vil søgning efter: KDE

  matche: KDE

  men ikke: skjultKDEiord eller KDElignende.

Markeret tekst

  Hvis du ønsker at begrænse din søgning til en bestemt del af dokumentet (nogle få paragraffer, for eksempel), kan du markere den del af dokumentet du ønsker at gennemsøge før du vælger Find-kommandoen. Når teksten er markeret, vil &kword; som standard kun søge i den markerede tekst. Du kan bruge dette tilvalg til at aktivere eller deaktivere denne restriktion.

  Dette tilvalg vil ikke være tilgængeligt hvis du ikke har markeret tekst før du vælger Find-kommandoen.

Fra markør

  Som standard søger &kword; fra begyndelsen af dokumentet. Hvis denne indstilling er markeret, vil &kword; søge fra markørens position. &kword;s søgeretning er normalt fremad i dokumentet, men kan ændres ved at markere Find baglæns.

### Erstat-kommandoen

Erstat-kommandoen er en udvidelse af Find-kommandoen. Hvis du kender til Find-kommandoen, vil du se mange lighedspunkter.

Erstat-kommandoen kan kaldes på 2 måder:

- Ved at vælge Redigér Erstat... fra menulinjen

- Du kan bruge tastaturgenvejen: &Ctrl;R

Når Erstat-kommandoen kaldes, kommer en dialog frem.

#### Basal Søge-og-erstat

Kombinationsfeltet der hedder Tekst der skal findes, er det sted hvor du kan indtaste din søgetekst. (I skærmbilledet, er dette felt for øjeblikket udfyldt med KDE)

Du kan indtaste din erstatningstekst i tekstfeltet Erstatningstekst. Du kan så klikke på knappeno.k. for at erstatte alle forekomster i dokumentet, eller du kan forfine din søgning yderligere.

#### Forfining af din søgning

&kword;'s find-egenskab er meget mere sofistikeret end det vi diskuterede ovenfor. Ved brug af tilvalgene i dialogen, kan du indsnævre din søgning til at finde nøjagtigt det du ønsker.

##### Mønstermatchning

Standardhandlingen for &kword; er at søge efter en nøjagtig match for teksten. I &kword; kan du også matche tekst efter mønstre eller regelsæt.

For at aktivere mønstre, skal der sættes et kryds i afkrydsningsfeltet Regulære udtryk.

Dette vil aktivere Redigér-knappen. Denne knap kan være en hurtig måde at lave regulære udtryk for folk der ikke kender til &UNIX;' regulære udtryk.

Du behøver ikke at bruge knappen Indsæt mønster, for at indsætte din tekststreng. Du kan skrive den ind i søgelinjen. Knappen Indsæt mønster er en bekvemmelighed for folk der ikke kender til mønstermatchning.

For flere detaljer om link, se afsnittet der hedder Dokument-link.

##### Formatteringsindstillinger

&kword; har også mulighed for at søge efter tekst med bestemte formatteringer udover at søge på selve teksten.

For at medtage formatteringsindstillinger i din søgning skal du klikke på knappen Vis formatteringsindstillinger.

Så snart Vis formateringsmuligheder er blevet klikket, dukker en ny dialog op.

Du kan bruge denne dialog til at vælge de indstillinger du vil bruge i din søgning.

Venstre kolonne har ni afkrydsningsfelter. Hvis der er en markering i feltet, vil &kword; undersøge al søgbar tekst efter denne egenskab. Hvis feltet ikke er markeret vil &kword; ikke vurdere denne egenskab ved søgningen.

Familie:

  Brug dette kombinationsfelt til at vælge den skrifttypefamilie du vil tage med i søgeteksten.

Størrelse:

  Brug dette tællefelt til at sætte skriftstørrelsen som &kword; skal søge efter.

Farve og Baggrundsfarve.

  Når du klikker på disse to knapper vælger du henholdsvis skriftfarve og baggrundsfarve, du vil have &kword; til at søge efter. For flere oplysninger om valg af farver kan du læse sektionen om Valg af farver fra farvevalgsvinduet.

Fed type: og Kursiv:

  Brug disse Ja/Nej radioknapper til at afgøre om du ønsker at &kword; skal tage med fed type eller kursiv stil med i søgeteksten.

Overstreg:

  Du kan vælge Enkel, Dobbelt, Enkel fed type eller Uden for at ændre søgningen.

Understreget:

  Du kan vælge Enkel, Dobbelt, Enkel fed type eller Uden for at ændre søgningen.

Lodret justering:

  Du kan vælge Normal, Hævet eller Sænket til at bestemme, hvilken skriftjustering &kword; skal søge efter.

Når du har valgt dine indstillinger klikker du på o.k. for at sætte dine søgeindstillinger i kraft.

Klik på Afbryd for at forkaste alle ændringer.

Klik på Nulstilfor at sætte indstillingerne tilbage til standardopsætningen.

Klik på Ryd for at fjerne alle markerede muligheder.

##### Erstat med formatteret tekst

&kword; har også mulighed for at erstatte tekst med formatteret tekst.

For at tage formatteringsindstillinger med i din søgning klikker du på knappen Vis formatteringsindstillinger i afsnittet Erstat med afsnittet.

Klikker du Ingen tilvalg bliver alle indstillinger af formattering slået fra. Det får &kword; til at ændre teksten, men ikke tekstens formattering (fed forbliver fed, hævet forbliver hævet etc).

Så snart Vis formateringsmuligheder er blevet klikket, dukker en ny dialog op.

Du kan bruge dette vindue til at vælge formatet af den erstattede tekst.

Venstre søjle består af ni afkrydsningsfelter. Hvis der er markering i feltet vil &kword; ændre al erstattet tekst så den passer med den markerede egenskab. Hvis der ikke er nogen markering vil &kword; ikke tage denne egenskab i betragtning.

Familie

  Brug dette kombinationsfelt til at vælge, hvilken skrifttype der skal bruges i erstatningsteksten.

Størrelse

  Brug dette tællefelt til at vælge skriftstørrelsen du vil have &kword; til at bruge i den erstattede tekst.

Farve og Baggrundsfarve

  Ved at klikke på disse to knapper vælger du henholdsvis skriftfarve og baggrundsfarve i &kword;. For flere oplysninger om valg af farver kan du se afsnittet Valg af farver fra farvevinduet.

Fed type og Kursiv

  Brug disse Ja/Nej radioknapper til at vælge, om &kword; skal ændre skrifttypen til fed, kursiv eller gennemstreget.

Overstreg

  Du kan vælge Enkel, Dobbel, Enkel fed type eller Uden til at bruge for erstatningsteksten.

Understreget

  Du kan vælge Enkel, Dobbel, Enkel fed type eller Uden til at bruge for erstatningsteksten.

Lodret justering

  Du kan vælge Normal, Hævet eller Sænket for at vælge, hvordan skriften skal justeres af &kword;.

Når du har valgt dine indstillingere klikker du o.k. for at acceptere dine tekstindstillinger.

Klik på Afbryd for at forkaste alle ændringer.

Klik på Nulstil for at gendanne indstillingerne i vinduet til deres oprindelige værdier.

Klik på Ryd for at fjerne alle markerede muligheder.

##### Brug af pladsholdere

Pladsholdere er nyttige, når du vil tilføje tekst til komplekse søgestrenge. I øjeblikket har &kword; kun en pladsholder: Komplet tekststreng .

Denne pladsholder vil indeholde hele tekststrengen der matcher udtrykket i søgekommandoen.

For eksempel:

Du kan oprette en søgestreng med mønstre: Reference \d

I afsnittet Erstat med i erstat-vinduet placerer du nu et mærke i afkrydsningsfeltet der hedder Brug pladsholdere. Klik på knappen Indsæt pladsholder og vælg Fuldstændig tekst fundet. &kword; vil indsætte et /0 i Erstatningstekst tekstfeltet.

Omgiv nu pladsholderen med parenteser så din tekststreng er: (/0)

Når dette udføres og &kword; finder søgeteksten (fx Reference 0 , Reference 1, Reference 2 etc.) vil teksten blive sat i parenteser (hhv. (Reference 0), (Reference 1), (Reference 2))

Som du kana se, vil pladsholderen rumme en kopi af søgeteksten. Du kan bruge denne pladsholder til at tilføje tekst til slutningen af en hvilkensomhelst søgestreng, du kan forestille dig.

##### Andre Erstat-tilvalg

Flere indstillinger i vinduet er:

Versalfølsom

  Når dette er valgt, vil &kword; ikke kun søge efter strengen af bogstaver, men vil verificere at bogstavernes versaltype er den samme. For eksempel vil søgning efter:

  matche: KDE og skjultKDEiord men ikke: Kde, kde eller skjultkdeiord.

Find baglæns

  Dette tilvalg ændrer søgeretningen. Dette kan være nyttigt når du kun ønsker at søge efter en streng tekst før denne markørposition, ikke efter. Dette tilvalg bruges sædvanligvis i sammenhæng med Fra markør, men hvis dette ikke er angivet, vil &kword; starte søgningen fra slutningen af dokumentet baglæns.

Kun hele ord

  Når dette er valgt, vil &kword; kun finde søgepunkter, der er omgivet af mellemrum, paragrafmarkeringer eller punktuering. For eksempel vil søgning efter: KDE

  matche: KDE

  men ikke: skjultKDEiord eller KDElignende.

Markeret tekst

  Hvis du ønsker at begrænse din søgning til en bestemt del af dokumentet (nogle få paragraffer, for eksempel), kan du markere den del af dokumentet du ønsker at gennemsøge før du vælger Find-kommandoen. Når teksten er markeret, vil &kword; som standard kun søge i den markerede tekst. Du kan bruge dette tilvalg til at aktivere eller deaktivere denne restriktion.

  Dette tilvalg vil ikke være tilgængeligt hvis du ikke har markeret tekst før du vælger Find-kommandoen.

Fra markør

  Som standard søger &kword; fra begyndelsen af dokumentet. Hvis denne indstilling er markeret, vil &kword; søge fra markørens position. &kword;s søgeretning er normalt fremad i dokumentet, men kan ændres ved at markere Find baglæns.

Spørg ved erstatning

  Hvis dette er valgt, vil &kword; spørge brugeren før hver erstatning. Dette tillader dig at godkende eller afvise hver erstatning.

### Mønstermatchning

Sommetider ønsker du at finde eller erstatte tekst der ligner, men ikke er nøjagtigt det samme.

&kword; tillader dig at søge efter ord der ligner på bestemte meget veldefinerede måder. Dette gøres gennem mønstermatchning.

Hver mønstermatchende streng beskrives i detalje nedenfor. Den sande kraft i mønstermatchning er at kombinere flere elementer i en enkelt søgestreng.

Ethvert tegn

  Vil finde ethvert enkelt bogstrav, tal, grammatisk tegn eller symbol. Når dette vælges vil &kword; indsætte et punktum (.) i din streng.

  Således vil KW.rd finde eller erstatte KWord, KW2rd, KWOrd eller KW*rd.

  Det vil ikke finde eller erstatte: KWoord.

Start på linje

  Vil finde enhver forekomst af start på linje på dette punkt i søgestrengen. Når dette er valgt vil &kword; indsætte et (^) i din streng.

  Således vil: ^KWord finde eller erstatte enhver forekomst af KWord som begynder en ny linje.

Slut på linje

  Vil finde enhver forekomst af slut på linje på dette punkt i søgestrengen. Når dette er valgt vil &kword; indsætte et ($) i din streng.

  Således vil: KWord$ finde eller erstatte enhver forekomst af KWord som afslutter en linje.

Et sæt tegn

  Når dette er valgt vil &kword; indsætte et sæt med firkantede parenteser i din streng. &kword; vil matche ethvert tegn der er indeholdt i dette sæt.

  Således vil: KW[ao]rd finde eller erstattet enhver forekomst af KWord eller KWard.

  men ikke: KWaord eller KWird.

Gentager nul eller flere gange

  Når dette er valgt vil &kword; indsætte en stjerne (*) i din streng. &kword; vil matche enhver streng der indeholder nul eller flere af de tidligere tegn bagved stjernen.

  Således vil: KWo*rd finde eller erstatte enhver forekomst af KWrd (nul) eller KWord (en) eller KWoooooooooord (ti).

  men ikke: KWaord eller KWird.

Gentager en eller flere gange

  Når dette er valgt vil &kword; indsætte et plus-tegn (+) i din streng. &kword; vil matche enhver streng der indeholder en eller flere af de tidligere tegn får plus-tegnet.

  Således vil: KWo*rd finde eller erstatte enhver forekomst af KWord (en) eller KWoooooooooord (ti).

  Det vil ikke matche: KWrd (nul).

Frivillig

  Når dette er valgt vil &kword; indsætte et spørgsmålstegn (?) i din streng. &kword; vil matche enhver forekomst af strengen hvis det foregående tegn er der og også hvis det ikke er der

  Således vil: KWo?rd finde eller erstatte enhver forekomst af KWord, og KWrd.

  Det vil ikke matche: KWoord.

Escape

  Når dette er valgt vil &kword; indsætte en baglæns skråstreg (\) i din streng. Denne baglæns skråstreg fortæller &kword; at den ikke skal udføre mønstermatchning med det næste tegn. Dette er nyttigt hvis du ønsker at søge efter en streng ved brug af mønstre, men du har brug for at matche et af de reserverede mønstermatchende tegn.

  For eksempel vil: KW\.rd finde eller erstatte enhver forekomst af KW.rd.

  Det vil ikke matche: KWrd.

  Dette tegn er oplagt mest nyttigt når du kombinerer det med andre mønstermatchning (ikke som i eksemplet ovenfor).

  Eksempel: KWord\.* som vil matche KWord, KWord. og KWord...

  denne streng beder &kword; om at kigge efter enhver udgave af KWord med nul eller flere punktummer (.) til sidst.

TAB

  Når dette er valgt vil &kword; indsætte en baglæns skråstreg efterfulgt af et (\t) i din streng. &kword; vil matche enhver streng med et tabulatortegn (til brug for tab-stop) i den del af strengen.

Ny linje

  Når dette er valgt vil &kword; indsætte en baglæns skråstreg efterfulgt af et n (\n) i din streng. &kword; vil matche enhver streng med et nylinje-tegn i denne del af strengen. (Nylinje-tegn kaldes også Linjebrud).

  Et nylinje-tegn indsætte i et &kword; dokument ved at klikke på &Shift;Return

Vognretur

  Når dette er valgt vil &kword; indsætte en baglæns skråstreg efterfulgt af et r (\n) i din streng. &kword; vil matche enhver streng med et vognretur-tegn i denne del af strengen.

  En vognretur er det samme som nyt afsnit. Når du trykker på Enter-tasten indsætter du en vognretur.

Blanke tegn

  Når dette er valgt vil &kword; indsætte en baglæns skråstreg efterfulgt af et s (\n) i din streng. &kword; vil matche enhver streng med et blankt tegn i denne del af strengen.

  Blanke tegn er en gruppe tegn der ændrer den måde teksten flyder på. Eksempler på bl;anke tegn er mellemrum, tabulatorer og vognretur.

Cifre

  Når dette er valgt vil &kword; indsætte en baglæns skråstreg efterfulgt af et d (\n) i din streng. &kword; vil matche enhver streng med med et numerisk tegn (et tal mellem 0 og 9) i denne del af strengen.

## Stavekontrol

&kword; kan sammenligne hvert ord i dokumentet med flere almindeligt tilgængelige ordbøger. Du tilbydes mulighed at ændre alle ord som antages at være stavet forkert.

Hvis noget tekst i dokumentet er markeret, kontrollerer &kword; normalt kun stavningen af teksten som for øjeblikket er markeret.

Hvis du vil kontrollere stavningen i en særlig del af dokumentet, markér blot enkelt teksten som du vil kontrollere for stavning.

For at kontrollere hele dokumentet, efterlades al tekst umarkeret, så kontrollerer &kword; hele dokumentet.

Stavekontrol-kommandoen kan kaldes på 2 måder:

- Ved at vælge Væktøjer Stavekontrol... fra menulinjen

- Ved at klikke på på værktøjslinjen.

Stavekontrol af dit dokument kontrolleres gennem en dialog.

I dette eksempel er det forkert stavede ord som &kword; fandt duhar. Den foreslåede erstatning er i tekstfeltet Erstatning. I listefeltet Forslag er der en liste af, ord som stavekontrolprogrammet har fundet som kandidat til den rigtige stavemåde.

Der er en fremskridtslinje under listen af forslag. Den fortæller dig, hvor meget af dokumentet der er blevet tjekket. I dette eksempel er det 28 procent.

Herfra har du otte valgmuligheder:

Erstat

  Erstatter dette ord med det foreslåede. Erstatter kun denne ene forekomst.

Erstat alle

  Erstatter alle forekomster af dette ord med det foreslåede, gennem hele dokumentet.

Ignorér

  Lav ingen ændringer i denne forekomst. Spørg igen, hvis dette ord findes længere nede i dokumentet.

Ignorér alle

  Lav ingen ændringer af denne eller andre forekomster af dette ord. Spørg ikke om dette ord igen.

Tilføj

  Tilføj dette ord til ordbogen.

Stop

  Behold e nuværende ændringer, men stop for yderligere tjekning.

Annullér

  Stop stavekontrollen.

Hjælp

  Indlæser en hjælpefil for stavekontrollen.

Når hele dokumentet er blevet tjekket, vil &kword; vende tilbage til markøren på samme sted i dokumentet som der hvor stavekontrollen blev begyndt.

Hvis dokument ingen stavefejl har, viser &kword; ikke en dialog. Når stavekontrollen startes, vil den gå fremad og tjekke hele dokumentet mod ordbogen, og så afslutte stavekontrolfeltet. Med korte dokumenter, lægger du måske ikke mærke til dialogen. Men &kword; har udført stavekontrol af dokumentet!

Der er adskillige muligheder for indstilling af stavekontrol-programmet der bruges. For flere detaljer, se venligst afsnittet der hedder Indstil stavning.

### Automatisk markering af fejlstavede ord.

&kword; kan lave stavekontrol i dokumentet mens du skriver det. Ord, der ikke findes i ordbogen, vil blive understreget med rødt. Dette kan slås til og fra af brugeren. Ved at vælge Værktøjer Stavekontrol Stavning... fra menulinjen kan du slå automatisk stavekontrol til og fra.

## Find beslægtet ord (Thesaurus)

&kword; har en lille thesaurus (engelsk) baseret på Wordnet-projektet. For flere oplysninger om Wordnet kan du besøge Wordnet's hjemmeside.

Du kan tilføje fraser til listen på to måder:

- Klik blot enkelt på det ønskede ordet med højre museknap. En undermenu vises. Vælg Vis lignende ord i menuen, så vises en dialog.

- Ved at vælge Værktøjer Vis lignende ord i menulinjen

Hvilken metode du end bruger, så åbner &kword; dialogen fra &kthesaurus;.

Det valgte ord fra dokumentet viser sig i en kombobkos med navnet Søg efter:.

Der er tre søjler af alternative ord: Synonymer, Mere almene ord, Mere specifikke ord.

Hvis du finder et passende alternativt ord klikker du blot på det, og ordet viser sig nu i tekstfeltet ved navn Erstat med:.

For at gøre erstatningen færdig, klikker du på Erstat.

Hvis du vil beholde det oprindelige ord klikker du på Annullér.

For mere specifik hjælp, eller hjælp med den fulde version af Wordnet kan du klikke på knappen Hjælp for at få hjælp til &kthesaurus;.

## Autokorrektur

Autokorrektur er et system til at rette almindelige skrivefejl, konvertere forkortelser til deres fulde udtryk og justere store og små bogstaver. Som du måske kan gætte fra navnet, sker dette altsammen automatisk mens du redigerer dit dokument.

### Slå autokorrektur til eller fra

For at slå automatisk korrigering til eller fra, vælges Værktøjer Automatisk korrigering Aktivér automatisk korrigering i menulinjen. Når automatisk korrigering er aktiveret, så udføres ændringer i dokumentet mens du skriver. Du kan bestemme hvilke ændringer der skal udføres ved at indstille automatisk korrigering.

Hvis det ikke er aktiveret, så udføres ingen automatiske korrigeringer. Du kan alligevel anvende automatisk korrigering manuelt.

### Indstilling af autokorrektur

For at justere valgmulighederne for automatisk korrigering, vælges Opsætning Indstil automatisk korrigering... i menulinjen.

Der kommer et vindue, hvor du kan vælge indstillinger.

#### Simpel autokorrektur

Automatisk kapitalisering af det første ord i en sætning.

  Når dette er valgt, vil &kword; automatisk gøre det første bogstav efter et punktum stort. Du kan fortælle &kword; at den ikke skal ændre versaltypen i visse tilfælde (f.eks. nr. eller f.eks.. For flere detaljer se afsnittet Autokorrektur-undtagelser.

Konvertér to store bogstaver til et stort og et lille bogstav.

  Når dette er valgt, vil &kword; automatisk konvertere et par store bogstaver (en almindelig typografisk fejl) til et stort og et lille. Du kan fortælle &kword; at den ikke skal ændre versaltypen i visse tilfælde (f.eks. nr. eller f.eks.. For flere detaljer, se afsnittet Autokorrektur undtagelser.

Autoformatter URL

  Når dette er markeret, søger &kword; efter mønstre som angiver at et tekstafsnit er en URL, og laver automatisk et link.

  For flere detaljer om link, se afsnittet der hedder Dokument-link.

Undertryk dobbelte mellemrum

  Når dette er afkrydset, vil &kword; ignorere det andet mellemrum der skrives. Dette forhindrer brugere i at tilføje dobbelte mellemrum mellem ord og sætninger

Fjern mellemrum i begyndelsen og slutningen af afsnit

  Når det er valgt, vil &kword; automatisk fjerne mellemrum i begyndelsen og/eller slutningen af en linje med tekst.

Lav automatisk fed og understreget formattering

  Når dette er valgt, vil &kword; kigge efter ord omgivet af stjerner ( * ). Den vil så fjerne stjernerne og ændre skrifttypen for alle ord mellem de to stjerner til fed type.

  &kword; vil også kigge efter ord omgivet af understregningstegn ( _ ). Den vil fjerne understregningstegnene og understrege alle ord mellem de to understregninger.

Erstat 1/2... med ½

  Nå dette er valgt, vil &kword; automatisk ændre 1/2, 1/3 og 3/4 til deres tilsvarende enkelte tegn.

Brug automatisk nummerering for nummererede paragraffer

  Hvis du indleder et paragraf med et nummer og en symbol (f.eks. 1) ), så konverterer &kword; automatisk den nye paragraf til en nummereret paragraf. Alle efterfølgende paragraffer nummereres i rækkefølge.

Erstat 1. med første

  Når dette er markeret, ændrer &kword; automatisk 1. til første.

Start ugedage med stort

  Automatisk start ag ugedagene med stort bogstav (Søndag, Mandag, Tirsdag, osv.)

Brug lister til formattering af punktopstillede afsnit

  Når dette er markeret, leder &kword; efter linjer som begynder med - , og ændrer automatisk paragrafstil til en punktliste. Punkterne begynder med bogstavet som vælges med venstre knap under tilvalget.

#### Særlige citater

Vælg fanebladet Særlige citater

Erstatter dobbelte citationstegn med typografiske citationstegn

  Når dette er valgt, vil tastaturets dobbelte citationstegn blive erstattet med typografiske citationstegn. Hvis du ønsker at ændre citationstegnet, klikker du på en af knapperne. Klik på Standard for at vende tilbage til standardindstillingerne.

Erstatter enkelte citationstegn med typografiske citationstegn

  Når dette er valgt, vil tastaturets enkelte citationstegn blive erstattet med typografiske citationstegn. Hvis du ønsker at ændre citationstegnet, klikker du på en af knapperne. Klik på Standard for at gendanne standardindstillingerne.

#### Avanceret autokorrektur

For at skifte til avanceret autokorrektur, klikker du på fanebladet Avanceret autokorrektur.

Dette gør det muligt at få &kword; til at erstatte en streng af tekst med en anden. Det er nyttigt for specielle symboler og foralmindeligt brugte forkortelser som du ønsker skrevet ud.

&kword; bruger forskellige strenge til automatisk korrigering afhængig af sproget. Vælg det rigtige sprog med dropned-feltet som hedder Erstatning og undtagelse for sprog.

Afkrydsningsfeltet som hedder Aktivér orderstatning bruges til at slå til eller fra for de automatiske erstatningsfunktioner i &kword;. Hvis afkrydsningsfeltet ikke er markeret, så udfører &kword; ikke nogen automatiske erstatninger fra listen i dialogen.

Hvis afkrydsningsfeltet som hedder Erstat ord med formatering er markeret, så ændrer &kword; ikke kun teksten når den findes, men også formateringen af den nye tekst. Hvis denne afkrydsningsfelt ikke er markeret, så bruger &kword; samme formateringstilvalg for erstatningsteksten som for teksten som blev fundet med søgeteksten. For mere information om at angive formateringstilvalg for erstatningsteksten, se afsnittet Ændr format på strengen ved automatisk korrigering.

##### Tilføjelse af autokorrektursstreng

For at tilføje en autokorrekturstreng, skriver du blot den tekst, du ønsker &kword; skal tjekke for, i tekstfeltet under afkrydsningsfeltet Aktiv autokorrektur (markeret med et rødt F i skærmbilledet). Indtast så teksten, du ønsker &kword; skal substituere, i tekstfeltet til højre (markeret med et rødt R ).

Hvis du vil indsætte symboler eller specielle tegn der ikke findes på dit tastatur, kan du klikke på knapperne med tre punktummer på sig og vælge et specielt tegn fra den tabel, der kommer frem.

Når dette er indtastet, klikker du på Tilføj. Dine tekststrenge er nu tilføjet til tabellen.

##### Redigering af en autokorrekturstreng

Ændring af den tekst, der skal findes.

&kword; tillader dig ikke at ændre teksten, der søges efter. Dette er for at forhindre katastrofale fejltagelser.

I stedet skal du slette den nuværende regel for automatisk korrigering, og tilføje en ny tekststreng med den rigtige tekst du vil finde.

Ændring af den tekst du ønsker at erstatte.

Begynd med at klikke én gang på den streng du ønsker at redigere. Den vil blive fremhævet og finde- og erstatningsteksterne vil blive vist i tekstfelterne ovenfor. Du kan ændre erstatningsteksten. Når du er færdig, så valg blot Ændr.

##### Sletning af en autokorrekturstreng.

Klik blot på den streng du ønsker at slette. Klik så på Fjern-knappen. Strengen er nu fjernet.

Du skal være klar over at &kword; ikke giver dig chancen for at fortryde når du først har slettet en streng. Sørg for at sikre dig at du har valgt den rigtige streng før du klikker på Fjern-knappen.

##### Ændr format på streng ved automatisk korrigering

For øjeblikket skal du lave strengen for automatisk korrigering inden du kan formatere den.

Så snart strengen for automatisk korrigering er lavet, klikkes blot en gang på den med venstre museknap.

Klik nu på knappen Ændr format. En lille dialog vises:

Du kan bruge dette vindue til at vælge formatet af den erstattede tekst.

Venstre søjle består af ni afkrydsningsfelter. Hvis der er markering i feltet vil &kword; ændre al erstattet tekst så den passer med den markerede egenskab. Hvis der ikke er nogen markering vil &kword; ikke tage denne egenskab i betragtning.

Familie

  Brug dette kombinationsfelt til at vælge, hvilken skrifttype der skal bruges i erstatningsteksten.

Størrelse

  Brug dette tællefelt til at vælge skriftstørrelsen du vil have &kword; til at bruge i den erstattede tekst.

Farve og Baggrundsfarve

  Ved at klikke på disse to knapper vælger du henholdsvis skriftfarve og baggrundsfarve i &kword;. For flere oplysninger om valg af farver kan du se afsnittet Valg af farver fra farvevinduet.

Fed type og Kursiv

  Brug disse Ja/Nej radioknapper til at vælge, om &kword; skal ændre skrifttypen til fed, kursiv eller gennemstreget.

Overstreg

  Du kan vælge Enkel, Dobbel, Enkel fed type eller Uden til at bruge for erstatningsteksten.

Understreget

  Du kan vælge Enkel, Dobbel, Enkel fed type eller Uden til at bruge for erstatningsteksten.

Lodret justering

  Du kan vælge Normal, Hævet eller Sænket for at vælge, hvordan skriften skal justeres af &kword;.

Når du har valgt dine indstillingere klikker du o.k. for at acceptere dine tekstindstillinger.

Klik på Afbryd for at forkaste alle ændringer.

Klik på Nulstil for at gendanne indstillingerne i vinduet til deres oprindelige værdier.

Klik på Ryd for at fjerne alle markerede muligheder.

#### Autokorrektur undtagelser

Der er tilfælde hvor &kword; kan udføre automatisk korrigering som ikke er passende. Du kan bruge det tredje faneblad i denne dialog til at definere undtagelser til reglerne som tidligere blev beskrevet.

Dialogen for undtagelser vises nedenfor:

For at forhindre &kword; i at beslutte sig for at en forkortelse eller anden tekst er slutningen af en sætning, indtaster du blot tekststumpen i tekstfeltet nedenfor Behandl ikke som slutningen af en sætning. Klik så på Tilføj.

Et eksempel: Tilføjelse af nr. til denne dialog forhindrer

f.eks. en større portion.

i at blive ændret til:

f.eks. En større portion.

For at fjerne en forkert indgang, klikker du på den forkerte indgang med den &RMB; og så på knappen Fjern.

Det andet sæt felter udfører en lignende funktion som det første. I dette tilfælde vil teksten skrevet i disse felter forblive dobbelte store bogstaver.

indtast blot tekststumpen i feltet under Acceptér to store bogstaver i. Klik så på knappen Tilføj.

For eksempel: Tilføjelse af DK til denne dialog forhindrer

DK 2860 Søborg

i at blive ændret til:

Dk 2860 Søborg

For at fjerne en forkert indgang, klikker du på den forkerte indgang med den &RMB; og så på knappen Fjern.

### Udfør automatisk korrigering manuelt

Hvis automatisk korrigering er slået fra i dokumentet, kan du aktivere automatisk korrigering manuelt.

For at udføre automatisk korrigering manuelt, indstilles først valgmulighederne ved at bruge dialogerne for automatisk korrigering.

Vælg derefter Værktøjer Automatisk korrigering Tilpas automatisk korrigering i menulinjen.

&kword; vil tage fat fra begyndelsen af dokumentet og bruge alle valgte autokorrekturindstillinger på hele dokumentet.

Når &kword; er færdig, vil den vende tilbage til dokumentet for videre redigering.

Flere oplysninger om at slå autokorrektur til og fra finder du i afsnittet Slå autokorrektur til og fra.

## Autokorrektur

Autofuldendelse lader dig taste et par bogstaver af en almindeligt brugt frase (ofte teknisk eller fagspecifik), og så bede &kword; om at skrive ordet færdig for dig. Det er meget nyttigt, når du har lange tekniske udtryk.

### Brug af automatisk komplettering

Det er nemt at bruge autofuldendelse. Tast de indledende bogstaver fra frasen, du vil have &kword; til at fuldende, og tryk &Ctrl; E. &kword; vil nu kigge i listen over autofuldendelsesfraser, og hvis den finder et ord, der begynder med disse bogstaver, vil den skrive frasen færdig for dig.

#### Tilføj ord som skal kompletteres automatisk

&kword; gemmer separate autofuldendelseslister for hver bruger,

Du kan tilføje fraser til listen på to måder:

- &kword; kan automatisk tilføje nye ord til autofuldendelseslisten, som du senere kan godkende. Det gøres ved at vælge vinduet.

- Enkelte ord kan føjes til listen ved at bruge vinduet.

### Indstilling af autofuldendelse

For at indstille automatisk komplettering, vælges Opsætning Indstil komplettering... i menulinjen. Dette viser en dialog.

Det første afkrydsningsfelt som hedder Aktivér komplettering bruges til at slå automatisk komplettering til eller fra.

Det anden afkrydsningsfelt, som hedder Tilføj automatisk ord til kompletteringslisten gør at alle ord som er lige lange eller længer end Minimal ordlængde, tilføjes til listen med ord som foreslås for automatisk komplettering.

Den store liste midt i vinduet rummer de foreslåede fraser til autofuldendelse.

Ikke alle fraser i listen vil blive erstattet, når autofuldendelse er valgt.

Et ord er ikke en del af autofuldendelse, før listen er gemt på disken. Fra da vil &kword; bruge den gemte liste til autofuldendelse, indtil listen bliver erstattet med en ny.

Nogle fraser i autofuldendelseslisten er muligvis ikke gemt endnu.

Ved at klikke på kappen Tilføj fuldendelsespunkt kan du tilføje enkelte fraser til fuldendelslisten.

For at fjerne en forkert indgang klikker du på den forkerte indgang med &RMB; og så på Fjern-knappen.

For at gemme denne liste på disk, så &kword; vil begynde at bruge den, klikker du på Gem fuldendelseliste.

Brug glideren og feltet som hedder Minimal ordlængde for at forhindre at &kword; automatisk tilføjer korte ord i kompletteringslisten. Du kan vælge hvilken som helst værdi mellem 5 og 100.

Glideren og feltet som hedder Maksimalt antal kompletteringsord: kan justeres for at tillade flere eller færre ord i kompletteringslisten. Dette er vigtigst når Tilføj automatisk ord til kompletteringslisten er aktiveret. Dette forhindrer at listen bliver for svært håndterlig. Du kan vælge hvilken som helst værdi mellem 1 og 500.

Hvis afkrydsningsfeltet Tilføj mellemrum er markeret, vil &kword; tilføje et mellemrum efter frasen efter autofuldendelse, så det ikke er nødvendigt at taste mellemrummet inden det næste ord.

Klik o.k. for at gemme indstillingerne. Klik Afbryd for at forkaste alle ændringer.