# All- ja lõpumärkused

&kword; pakub täisvaliku vahendeid all- ja lõpumärkuste loomiseks ja haldamiseks. Allmärkuse loomisel seab &kword; selle automaatselt õige lehekülje alaossa. Lõpumärkuse loomisel seatakse see automaatselt teksti lõppu nummerdatud nimekirja. Kui koht, millega all- või lõpumärkus on seotud, nihkub uuele leheküljele, liigub sellega automaatselt kaasa ka all- või lõpumärkus ja saab vastavalt kasutaja soovile ka uue numbri.

&kword; suudab ka eraldi hallata ühe ja sama dokumendi all- ja lõpumärkusi.

&kword; võib ise kontrollida allmärkuste nummerdamist. Kui sa seda aga ei soovi, võid ka iga allmärkuse numbri käsitsi määrata.

Nummerdamiseks on mitu erinevat võimalust, samuti on võimalik eraldada allmärkusi tekstist eraldusjoonega.

## All- või lõpumärkuse lisamine

All- või lõpumärkuse lisamiseks vii kursor selle tekstiosa lõppu, millele allmärkus peab viitama. Seejärel vali menüükäsk Lisa Allmärkus/Lõpumärkus.... See avab dialoogi.

Kui soovid, et &kword; automaatselt all- või lõpumärkusi nummerdaks, kontrolli, et võimalus Automaatne oleks märgitud. Kui soovid kõik allmärkused käsitsi sisestada, vali Manuaalne ning sisesta paremal pool asuvasse tekstikasti all- või lõpumärkuse kirje.

Kui see sulle kuidagi sobib, lase &kword;il all- ja lõpumärkusi automaatselt nummerdada. Kui nummerdamist kontrollib &kword;, siis juhul, kui lisad, kustutad või liigutad allmärkust, muudab &kword; vajaduse korral automaatselt nende numbreid või järjekorda.

Seejärel vali kas Allmärkus või Lõpumärkus. Allmärkused on näha lehekülje allosas, kus märkused ikka esinevad. Lõpumärkused on nimekirjana dokumendi lõpus.

Klõpsa nupul Seadista, kui soovid muuta all- või lõpumärkuste väljanägemist.

Klõpsa nupul Loobu, kui soovid naasta dokumendi juurde ilma all- või lõpumärkust lisamata.

Klõpsa nupul Lisa, kui soovid all- või lõpumärkuse lisada, ning sisesta selle sisu. &kword; loob all- või lõpumärkuse kirje ning viib kursori kirje algusse, et saaksid vajaliku teksti sisestada.

Kui oled allmärkuse teksti sisestanud, liigu lihtsalt leheküljel üles ning võidki naasta dokumendi tavalise teksti redigeerimise juurde.

## Allmärkuse sisu muutmine

Allmärkuse sisu on võimalik muuta kahel moel:

- Vii hiirekursor allmärkuse kohale, mida soovid muuta, ning klõpsa &HPN;ga. Ilmub menüü, kust vali Muuda allmärkust. &kword; viib kursori kohe vastava allmärkuse juurde.

- Liigu lehekülje alaossa (kui tegemist on allmärkusega) või dokumendi lõppu (kui tegemist on lõpmärkusega). Leia sealt vajalik all- või lõpumärkus ning klõpsa &HVN;ga.

  Dokumendi lõppu saab hüpata kiirklahviga &Ctrl;End.

## All- või lõpumärkuse kustutamine

All- või lõpumärkuse kustutamiseks kustuta lihtsalt selle number. &kword; kustutab seejärel automaatselt selle sisu ning teisendab vastavalt ülejäänud viited.

## Allmärkuse välimuse muutmine

Allmärkuste välimuse muutmiseks vali menüükäsk Vorming Allmärkus/Lõpumärkus... . Ilmub dialoog.

### Allmärkuse välimuse muutmine

Allmärkustele on eelnevalt määratud 5 nummerdamismeetodit. Need on ära toodud dialoogi vasakus osas. Sealt saab meelepärase valida, kui klõpsata &HVN;ga.

Tekstikasti Eesliite tekst võib kirjutada mistahes märgid, mis peaksid seisma enne allmärkuse numbrit.

Tekstikasti Järelliite tekst võib kirjutada mistahes märgid, mis peaksid seisma pärast allmärkuse numbrit.

Allmärkuste loenduri alguspositsiooni saab muuta kerimiskasti Algus: abil.

### Eraldusjoone väljanägemise muutmine

Eraldusjoone väljanägemise muutmiseks klõpsa kaardil Eraldusjoon.

Siin saab määrata eraldusjoone asukoha - see võib olla Vasakul, Keskel või Paremal

Joone pikkuse saab määrata kerimiskasti Eraldusjoone pikkus kasutades.

Joone laiuse saab määrata kerimiskasti Eraldusjoone laius kasutades.

Eraldusjoone tüübi saab määrata hüpikkasti Eraldusjoone tüüp abil.

Kõigi allmärkuste välimuse muutmiseks klõpsa nupul OK, kui sa aga soovid säilitada vanad seadistused, siis nupul Loobu.

## Allmärkuste asendi muutmine

Selleks, et määrata, kui palju ruumi jääb põhiteksti raami ja allmärkuste vahele, vali menüükäsk Vorming Lehekülg.... Ilmub dialoog:

Klõpsa kaardil Päised ja jalused.

Dialoogi allosas asub tekstikast Teksti allmärkuse ja põhiosa vahe. Nagu nimetusestki selgub, saab siin määrata vahemaa põhiraami alumise serva ning allmärkuste ülemise serva vahel. Kui oled sisestanud meelepärase vahemaa, klõpsa nupul OK ning allmärkused muudavad kohe oma asendit.

Kui käesoleval leheküljel asuvad nii allmärkused kui ka lõpumärkused, lisab see seadistus vahe põhiteksti ja allmärkuste vahele.

## Lõpumärkuse välimuse muutmine

### Lõpumärkuse välimuse muutmine

Lõpumärkuste välimuse muutmiseks vali menüükäsk Vorming Allmärkus/Lõpumärkus... . Ilmub dialoog.

Klõpsa kaardil Lõpumärkused.

Allmärkustele on eelnevalt määratud 5 nummerdamismeetodit. Need on ära toodud dialoogi vasakus osas. Sealt saab meelepärase valida, kui klõpsata &HVN;ga.

Tekstikasti Eesliite tekst võib kirjutada mistahes märgid, mis peaksid seisma enne lõpumärkuse numbrit.

Tekstikasti Järelliite tekst võib kirjutada mistahes märgid, mis peaksid seisma pärast lõpumärkuse numbrit.

Allmärkuste loenduri alguspositsiooni saab muuta kerimiskasti Algus: abil.

## Lõpumärkuste asendi muutmine

Selleks, et määrata, kui palju ruumi jääb põhiteksti raami ja allmärkuste vahele, vali menüükäsk Vorming Lehekülg.... Ilmub dialoog:

Klõpsa kaardil Päised ja jalused.

Dialoogi allosas asub tekstikast Teksti lõpumärkuse ja põhiosa vahe. Nagu nimetusestki selgub, saab siin määrata vahemaa põhiraami alumise serva ning lõpumärkuste ülemise serva vahel. Kui oled sisestanud meelepärase vahemaa, klõpsa nupul OK ning lõpumärkused muudavad kohe oma asendit.